
* Saatesõnaks. 


Meie rahvusväeosade tegevusest on siiani võrdlemisi 
vähe teateid avalikkuse ette toodud, eriti vähe Eesti ta- 
ga vara-pataljoni tegevusest ja sellega ühenduses olevaist 
sündmusist Tartus 1917.—1918. a. 


Ajaloo materjale sellest väeosast ja tollest ajajärgust 
on väga vähe, õigemini — neid pole peaaegu olemaski. 
Seda puudust tahab käesolev kirjutis osaliseltki kõrval- 
dada. 

Kirjutis on mõeldud seks, et päästa Eesti tagavara- 
pataljoniga seotud . ajaloolisi sündmusi unustusest ja 0 ai- 
data koguda mõningaid teri Eesti iseseisvuse — võitluse 
ajaloomaterjali salve. Neid siindmusi tuli nii minul kui 
ka paljudel teistel Tartus 1917.—1918. a. isiklikult läbi 
elada. 

Töö juures oli mul võimalik kasutada järgmisi — al- 
likaid: 

1) isiklikke = ülestähendusi, mälestusi ja muljeid; 

2) endiste = kaasvõitlejate = isiklikke mälestusi; 

3) meie Londoni saadiku dr. O. Kalda poolt mulle 
lahkesti tarvitada saadetud — kirjalikke mälestusi; 

4) kindral E. Põdra (Põdder), K. Einbundi ja Joh. 
Juhtundi mälestusi; 

5) vabadussõja = ajaloo = arhiivis leiduvaid = pataljoni 
päevakäske (osaliselt); 

6) pataljoni komitee, komissaride nõukogu ja — sõja- 
revolutsioonilise = tribunaali = protokolle, = resolutsioone — ja 
otsuseid; 

7) juurdlusmaterjali kausta polkovnik A. Tõnissoni 
süüdistuse asjas; 


6) mõningaid ametlikke dokumente ja 
9) tolleaegset = ajakirjandust. 


Käesolev kirjutis pole ajalooline uurimus, vaid laie- 
male lugejaskonnale määratud ülevaade Eesti tagavara- 
pataljoni tegevusest ja sellega ühenduses olevaist sünd- 
musist 1917.—1918. a. Paljude siindmuste kohta puudu- 
sid igakülgsed andmed, mis raskendas kirjeldamist. Pai- 
guti on väiksema tähtsusega sündmusi kirjeldatud  võrd- 
lemisi põhjalikumalt kui teisal suurema tähtsusega  siind- 
musi = mis = jällegi = seletatav . andmete = puudulikkusega. 
Orienteerimise hõlbustamiseks on juure lisatud tolle aja- 
järgu kronoloogiline kava. 


Et ajajärku tema enese sõnadega edasi anda, olen 
kirjutises — võimalikult . algupärandite keelest ja = ütelus- 
viisidest, samuti ka tolleaegsetest sõjaväe  oskussõnadest 
kinni pidanud. Kirjutises toodud ametlikkude dokumen- 
tide, resolutsioonide, protokollide jne. sisu ja kirjaviis 
on muutmata. 


Tallinna, novembris 1927. a. 
E. Meos. 


Eesti tagavara-pataljoni loomist hakati nõudma kohe 
peale 1. Eesti polgu kinnitamist, sest kui viimane 11. mail 
1917. a. Tallinnast oli sunnitud Rakverre kolima, hakkas 
siin raskusi sünnitama kaugelt üle polgu koosseisu ula- 
tuva suure arvu meeste toitmine ja varustamine, mille 
tagajärjel tekkisid sekeldused 1. armeekorpuse intendan- 
tuuriga. - Seepärast tuli ühe osa ohvitseride ja sõdurite 
äramahutamiseks, esialgu kodusel teel, polgu juures kut- 
suda ellu ,,Eesti polgu tagavara-pataljon", mis 1917. a. 
mais ka Kerenski poolt Kinnitati ja mille ülemaks nime- 
tati alampolkovnik Kiiker. See saigi hiljemini aluspõh- 
jaks Eesti tagavara-pataljonile, asukohaga Tartus. 

8. septembril tegi põhja-väerinna tagavaravägede ülem 
kindral Vahrušev Vägede Ülemjuhataja korraldusvalit- 
susele (HereHmBepx) ettepaneku, et võib alata Eesti ta- 
gavara-pataljoni loomist. 11. septembril vastas Vägede 
Ülemjuhataja staabiülem (Hamrasepx), et ülemjuhataja 
on sellega nõus ja palub nimetada pataljoniülema kandi- 
daati, et anda päevakäsku. 

Veel varem, nimelt 20. augustil, saadeti 118. jalaväe 
diviisi ülema telegrammi nr. 6221 põhjal 1. Eesti polgust 
Rakverest 20 ohvitseri (staabikaptenid Hugo Jürgen- 
son, Gross, leitnandid Kamal, Laast-Laas, Jaan 
Unt, alamleitnandid E. Tiits, Adamson, lipnikud 
Jüri Kalm, Eplik, A. Puusepp, H. Kurg, Tom- 
berg, Meindok, E. Leithammel, Mihail Mül- 
lerstein, Lukk, Simtman, 0. Vokk, Luukas, 
Västrik) ja kaks arsti (dr. G. Krõll ja dr. H. 
Per11) Tartu, sealasuvasse 174. jalatagavarapolku, seal- 
viibivate eesti sõdurite väljaõpetamiseks. Ühes nendega 


saadeti ka 1. Eesti polgust 1243 sõdurit, kes seal siis 
panidki1 aluse Eesti tagavara-pataljon1 le, 


2. septembril käskis 118. div11s1 staabi ülem oma te- 
legrammiga nr. 8859/6752 I-st Eesti polgust ka seal üle 
koosseisu asuvad eesti ratsaväelased Tartu Eesti taga- 
vara-pataljoni saata, milline käsk ka 4. septembril täi- 
deti. 5. septembril saabus 1. Eesti polgust lipnik Ots- 
man 325 ratsaväelasega Tartu, Eesti tagavara-pataljoni 
juure ja asus korterisse Kroonuaia tän. nr. 31. 8. sep- 
tembril käskis aga põhja-väerinna ülemjuhataja eesti 
ratsaväelased / Eesti tagavara-pataljonist . komandeerida 
Tallinna ratsapiirivalve polgu juure, milline käsk ka 11. 
septembril täideti (staabi-kapten H. Jürgensoni sa- 
lajane telegramm nr. 34). 


Eesti tagavara-pataljoni koosseis oli ette nähtud 
8-rooduline (16, aug. kinnitatud koosseis), kuid ohvitsere 
ja sõdureid tuli pataljoni komplekteerimiseks sedavõrd 
rohkesti juure, et pataljon novembri keskel 20 roodu 
suuruseks kasvas. Esimene päevakäsk pataljonile ilmus 
18. septembril ajutise pataljoniülema kohustetäitja staa- 
bikapten Gross1 allkirjaga. Sel päeval oli kohal 40 
ohvitseri, arsti ja sõjaväeametnikku, kuna komplekteeri- 
miseks tuli juure 217 sõdurit. . Põhja-väerinna tagavara- 
ja maakaitsevägede inspektori päevakäsuga nr. 122 ni- 
metati pataljoniülemaks polkovnik Jakob Rosenbaum, 
kes oma kohale asus 15. oktoobril. Sel ajal oli pataljo- 
nis üle 4000 mehe. Suurem osa sõdureid saadeti patal- 
joni XII armee eesti sõjaväelaste täidesaatva komitee 
energilisel korraldusel. 20. septembril saadeti 1. Eesti 
polgust pataljoni veel leitnant Hugo Lepp, Lipnikud 
Arseny Efimoff (langes Saaremaa mässus 1919. a.), 
Abrams ja Reinson, ning arst dr. Aleksander 
Laipman. 19. septembril nimetati pataljoni majandus- 
ülemaks 1. Eesti polgu staabi-kapten Ernst Vilman- 
sen, 23. septembril pataljoni vanem-arstiks samast pol- 
gust dr. Gustav Krõll. Pataljoni adjutandiks nimetati 
sama polgu leitnant Mihkel Tang, kes oli vene väes 
adjutandiks olnud ja väga hästi asjaajamist tundis. 


Staabi-kapten Hago Jürgenson + 


Hugo Jürgenson sündis Rakveres 21. septembril 1894, a. 
Oma üldhariduse sai Rakvere linnakoolis, sõjalise — 2. Peter- 
buri lipnikkude koolis. 

Sõjaväeteenistusse astus vabatahtlikuna ilmasõja algul, 6. no- 
vembril 1914. a. 15, augustil 1915. a, lõpetas 2, Peterburi lip- 
nikkude kooli, ülendati lipnikuks ja määrati 223. jalgväe Odo- 
jevski polku, kus teenis kuni 1917. a. mai alguni. Sai lahinguis 
põrutada ja gaasimürgituse. . Ülesnäidatud vahvuse eest anne- 
tati Püha Anna 4. järgu ja Püha Stanislause 3. järgu aumärgid. 


17, mail 1917. a. tuli leitnanui aukraadis üle 1, Eesti polku, 
Rakverre, kus oli rooduülemaks; ülendati staabi-kapleniks. = 21, 
augustil 1917. a. sõitis polgust 19 ohvitseri, 2 arsti ja sõduriga 
Tartu, kus aluse pani Eesti tagavara pataljonile. Oli Eesti ta- 
gavara pataljonis rooduülemaks kuni pataljoni laialisaatmiseni, 
23. veebr. 1918. a. 21, märtsil s. a, tuli tagasi 1. Eesti polku, 
Haapsallu, kus teenis 5. roodu nooremohvitserina kuni Eesti 
väeosade demobilisatsioonini, 1918. a, 5. apr. 


Eesti vabadussõja algul, 21. novembril 1918. a. astus rahva- 
väkke ja määrati 5. Rakvere jalgväe polgu 1. pataljoni ülemaks. 
Läks vabatahtlikult väikearvulise sõdursalgaga punaväe peale- 
tungi takistama, kuid tabatuna ühest kuulist kohtu ja teisest 
pähe, langes 8. detsembri 1918. a. hommikul 6 km kaugusel Jõh- 
vist Narva poole. Surm oli silmapilkne. Kiire taandumise tõttu 
jäi surnukeha kadunuks. 

Vabadussõjas ülesnäidatud sõjaliste teenete eest annetati 
temale 1, liigi 3. järgu Vabaduse Rist ja ülesnäidatud erilise 
vahvuse eest — 2. liigi 3. järgu Vabaduse Rist. 


Kui Eesti tagavara-pataljoni 1917, a. augustis Tartus 
hakati Kujundama, olid Tartus linnavalimised tulemas 
ja meeleolu ärev. Revolutsioonilised organisatsioonid — 
kohalik soldatite ja tööliste nõukogu ja selle täidesaatev 
komitee — asusid pritsimajas ja ,,tegid” linnavalimisi. 
Venes oli tol ajal loodud ,,ülidemokraatlik" kord — sõ- 
javäelased, kes juhuslikult linna või maakonda sattunud, 
võisid võtta osa kohapealsetest omavalitsuse valimistest. 
Tartu oli ärevil. Eesti tagavara-pataljoni vastu, mille 
vormeerimisele siin asuti, algas enamlaste poolt sama äge 
võitlus kui sama aasta aprillis 1. Eesti polgu vastu Tal- 
linnas ... 


Eesti tagavara-pataljon polnud kaugeltki see, mida 
Eesti rahvusväeosalt oleks võinud loota. Enamline agi- 
tatsioon oli siin Kõva, ohvitserid aga üldiselt tagasi- 
hoidlikud ja sõdureile võõrad. Ja kohe pataljoni vor- 
meerimise algpäevil sündis pataljonis vahe juhtumine, 
mis oleks võinud kujuneda viimasele saatuslikuks. Lugu 
oli järgmine * ) : 

11. septembril ilmus pataljoni ruumidesse 1, Eesti 
polgu tagavara-pataljoni ülem alam-polkovnik Kiiker, 
Seal puutus temale silma noorem-allohvitser Johannes 
Pärn**), kes lohakalt riietatult end korravastaselt ülal 
pidas, AL-polkovnik K11kr1 küsimise peale, kes ta on, 
vastas Pärn lohakalt, et ta on roodu Komitee esimees. 
Sealjuures ütles al.-polkovnik Kiikriga kaasasolev oh- 
vitser viimasele, et noorem-allohvitser Pärn on sõdu- 
rite ülesässitamise ja enamuse agitatsiooni pärast 1. Eesti 
polgust välja heidetud. Pärn vaidles sellele vastu ja 
tarvitas Sealjuures tooreid sõnu, mis vana Sõjamehe — + 
al.-polkovnik Ki11kri sedavõrt vihale ajasid, et ta är- 
ritatud meeleolus noor.-allohvitser Pärna kaks korda 
käega vastu nägu lõi. Et pataljoni komitee veel kokku 
polnud seatud, siis pööras allohv. Pärn kaebusega Tar- 
tu täidesaatva komitee poole, et al.-polkovnik Kiiker 


*) Isiklikud mälestused ja ametlikud dokumendid, 

* *) 1919. a. algpäevil, olles punaväe komissariks, ilmus 
sama Joh, Pärn Kudina valda, et seal ,,valgete"' nimekirju kokku 
seada ja neid siis maha lasta, kuid tabati 3. jaanuaril leitnant 
Kuperjanovi partisanide poolt ja lasti maha. 


tema vastu vägivalda tarvitanud ja teda toorelt sõima- 
nud. Täidesaatva komitee liige E. Joonas teatas as- 
jast oma telegrammiga nr. 3001 põhja-väerinna ülemale 
ja komiteele. Oli loota kõige halvemat. Ühtlasi andis 
kohalik täidesaatev komitee käsu al.-polkovnik Kiikr1 
vangistamiseks, kuid viimane end vangistada ei lasknud, 
põhjendades seda sellega, et täidesaatval komiteel pole 
mingit Õigust tema vangistamiseks. 13. septembril käs- 
kis kindral-major Lukirski oma «telegrammiga nr. 
38624/2917  al.-polkovnik Kiikrit pataljonist ära ko- 
mandeerida ja nimetatud telegrammi põhjal tagandatigi 
a.-polkovnik Kiiker 118. jalaväe diviisi ülema poolt 
ajutiselt 1. Eesti polgu pataljoniülema kohalt. 


Põhja-väerinna täidesaatvast komiteest saadeti keegi 
juut kohapeale asja uurima, kes aga mitte pataljoni ei 
ilmunud, vaid enamlaste juure pritsimajja, kust siis Ooma- 
kord andis käsu al.-polkovnik Kiikri vangistamiseks, 
ja 19. septembri Õhtul vangistatigi al.-polk. Kiiker. 


Kohe korraldati ka pataljonis miiting, kus J. Pärn, 
E, Joonas ja teised al.-polkovnik Kiikri1 kohtu alla 
andmist ja tont teab mis kõik veel nõudsid. Siin astus 
Tartu Eesti Maleva büroo poolt 1. Eesti polgu noorem- 
allohvitser Johan Juhtund kõnega üles, juhtides tä- 
helepanu rahva abi peale, milleta pataljon läbi ei saa ja 
millest ilma võime jääda, kui lubame eksinud ohvitseri 
kohta revolutsioonilisi KaristusabinÕusid tarvitada. See 
kainestas veidi mõtlejaid mehi, ja kohe pani kõneleja 
ette resolutsiooni, mis al.-polkovnik K11kr1 teguviisi, 
mis ärritatud meeleolus sündinud, andeks annab ja 1segi 
tema edasijäämist pataljoni soovitavaks peab. See oli 
äärmus, mis Sarnase tormi esile kutsus, et iga silmapilk 
võis alata lööming. Keegi ohvitser, vist lipnik J. Kalm, 
tegi kompromiss-ettepaneku. . Kuid noor.-allohv. Juh- 
tund jäi Kindlasti oma juure, surus vägisi oma reso- 
lutsioon1 läbi ja enamlaste sõimu saatel lahkus võitjana 
koosolekult. Seega oli al.-polkovnik Kiikri teguviis 
andeks antud, ta sai vahialt vabastatud ja võis 1. Eesti 
polgu tagavara- (pärastise marsi-) pataljoni ülema ke- 
hale edasi jääda. 


Varsti peale seda komandeeris Tartu Maleva büroo 


il 


noor.-allohv. J. Juhtundi, advokaat Klaose, ühe 
ohvitseri ja ühe sõduri eeltoodud resolutsiooniga Pihk- 
va, põhja-väerinna täidesaatvasse komiteesse * )* Juh- 
tund esitas seal resolutsiooni ja pani ette see vastu 
võtta. Täidesaatev komitee lükkas aga otsusetegemise 
edasi, kuni nende esindaja (juut) Tartust tagasi jõuab. 
Sellega lõppeski see tormiline lugu. Ja mis oligi Pihkva 
JSeltsimeester enam otsustada, kui sõdurid juba ise al.- 
polk. K11kr1 õigeks mõistnud. 

Pihkvas külastati ka üht kõrgemat -sõjaväeasutist, 
kus eelnimetatud esindajaid keegi I järgu mereväe- 
kapten jutule võttis. Sellest mehest pidi olenema, kas 
pataljon jääb Tartu või viiakse ära kuhugi teisale. N1- 
melt oli enamlaste intriigide tagajärjel otsustatud patal- 
joni Tartust ära viia. Nagu jutuajamisest selgus, oli 
pataljoni üleviimine päris kindel asi, kusjuures üheks 
motiiviks oli see, et Tartu olevat — läti linn! 

Kapten paluti kaardi juure, kus talle ära näidati 
Eesti etnograafilised piirid. Tagajärg oli see, et patal- 
jon jäi Tartu, kuid saadi ka enamune läti küttide taga- 
varapolk kaela(!). See läti polk terroriseeris sõna kõige 
tõsisemas mõttes Tartut. Juba eesti ja läti sõdurite 
korteritesse mahutamisel tuli eestlaste ja lätlaste vahel 
käredaid vaidlusi, sest lätlased püüdsid omale paremaid 
elamuid saada. Kuid eesti sõdurid, kes väerinnal olid 
pidanud tundma kõiksugu puudusi, leppisid korteriolu- 
dega ja asi kujunes seks korraks sõbralikuks, olgugi et 
veel üksikuid vähemaid kokkupõrkeid tuli, nagu kino 
»Idealis" ja mujal. Lätlased hooplesid avalikult: -Saa- 


me näha, kas on Tartu läti linn või mitte!" .Kohalik- 
kudel enamlastel — lätlastel ja juutidel — algasid pidu- 
päevad. 

2. 


Suurem osa Eesti tagavara-pataljonist asus endistes 
95. Krasnojarski polgu Kkasarmuis, kaugel linnast, kuna 
üksikud roodud ja komandod asusid linnas. Veel mõne 
aja eest olid siin asunud harilikkude vene polkude me- 


*)Joh. Juhtundi kirjalikud mälestused. 


hed. Ei tea, kuidas ruumid siis välja nägid, kuid sü- 
gise algul oli üldmulje väga halb. Mitmes ruumis olid 


aknaklaasid katki, — nende asemele oli midagi Õlemati 
taolist topitud, kust valgus küll läbi ei pääsnud, tuul aga 
seda hõlpsamini. Mõnes rooduruumis oli selle tõttu 


külm kui väljas oktoobrikuu ööl. Ruumes olid kahe- 
kordsed laudadest lavad (narid), nagu vene Saunades. 
Mõni1 ainuke pink oli peale nende istumiseks. 

Sõdurid olid tulnud siia küll omal soovil, kuid nende 
eest hoolitsemine ei kõlvanud sügise algul kuhugi. Sel- 
les oli süüdi see, et pataljon oli tagavaraline, või too- 
kordse ülemuse enese hooletus, — ei tea, aga lubama- 
tut korratust oli näha laialt. Mehed pidid käima palja 
jalu, sest saapaid ei antud. Ka toidu järele käia tuli 
üle porise või külmanud hoovi pataljoni köökidesse, sa- 
muti palja jalu. Sõdurid, kes olid linnas asuvates all- 
üksustes, pidid käima üle versta-poolteise linnast kasar- 
musse söögi järele. Hiljemini kõrvaldati see puudus 
sellega, et muretseti linnas asuvatele allüksustele söögi- 
katlad. Enne aga polnud mõnel sõduril riideidki sel- 
jas. Pataljoni*) peale oli kaks söögikatelt (novembri 
keskpaigas oli pataljonil juba neli suurt kööki, igaühes 
kolm katelt — üks väike ja kaks suurt — peale selle 
veel väiksemaid katlaid 4., 7. ja 8. roodus ja mõnes ko- 
mandos. Teevee jaoks oli siis kaks suuremat anumat, 
kuna teevett keedeti kateldes, mis köökide juures). MÕni 
rood Sai pudru, mõni pidi jääma ilma. Supp, mis kee- 
deti, oli küll maitsev, ehk küll tundus vene sõjaväe- 
osade - supina. 


Kasarmu hoov oli kaetud paksu poriga, n11 kanti 
jalgadega palju pori kasarmuruumesse, = sest jalamatid 
uste ees puudusid; see ühes paberossiotsade, paberilipa- 
kate ja süljega põrandal andis ruumele väga vastiku 
ilme. Ainult 4. lit. a ja b, samuti 2. ja 3. roodus olid 
põrandad puhtad, magamisasemed korras ja sõdurid kõik 
puhtalt riides. 

Hobuseid pataljonil algul ei olnud; novembri kes- 
kel oli neid 7, riistu aga ainult kahe jaoks. Vett pidid 


*) Pataljon oli tookord üle 2-he 1 ahingpolgu suur (20 
roodu = umbes 200 ohvitseri ja 8000 sõdurit). 


sõdurid vedama vaadiga üle porise hoovi: rakendasid 
iseennast ette ja tõmbasid nii. (Veevedamise vaadi oli 
pataljoniülem saanud pritsimajast laenuks.) 


Nagu näha, oli pataljoni elu 1917. a. sügisel tõesti 
vilets. Kui sõdurid 1se olid valmis omal maal oma rah- 
vaväes teenima, oma kodumaad kaitsma ja seal korda pi- 
dama, siis oleks pidanud nende eest ka täiel mõõdul 
hoolt kantama ja neid mitte nii unustusse jäetama. 


«Päevalehes”" 23. aprillil 1927. a. kirjutab K. A. H. 
oma artiklis ,, Tartu Maleva büroo”, nagu oleks nimeta- 
tud büroo Tartusse koondatud Eesti tagavara-pataljoni 
mehi varustanud hädatarvilikumaga, nagu Kinnaste, kä- 
terätikute, kammide, peeglite ja habemenugadega. See 
kõik võib ju väga Õige olla, kuid sõdurid vähemalt neid 
asju küll ei näinud. Ka polnud mitte kõik kasarmu- 
ruumid renoveeritud, nagu seda K. A. H. oma artiklis 
nimetab, vaid mõni üksik roodukantselei või varaalt. 
Puudusid õled ja magamiskotid; magamisasemeteks olid 
paljad lauad külje all. Maleva büroo lubas sõduritele 
muretseda kirjandust, kuid peale mõne «Postimehe”" ja 
«Eesti Sõjamehe" eksemplari ei näinud keegi midagi. 
Puudusid 1segi sõdurite supi- ja teekatlakesed. 


Sõdurite rahulolematust tarvitasid muidugi enamla- 
sed kohe oma kasuks. Kuna 1. Eesti polgu asutamise 
ajal, 1917. a. aprillis, Tallinnas nad valetasid laia suuga, 
et kogu see ettevõte olevat kodanlaste provokatsioon (!), 
vormeeritava 1. Eesii polgu maikuul Tallinnast välja 
ajasid, venelasi tema vastu üles kihutasid ja 1segi sõja- 
ministri ning tööliste ja sõdurite saadikute ees samme 
astusid nende rahvusväeosade - laialisaatmiseks, = ning 
nende vormeerimistegelasi kohtu ette nõudsid, käisid 
nad nüüd, kus Asutava Kogu valimised ees, roodudes 
kaasa ohkamas ja seletamas, et kodanlased (!) tegevat ta- 
kistusi pataljoni korraldamiseks. 

Mis puutub tolleaegsesse pataljoni meelsusse, siis 
puudus siin täielik üksmeel, mis nii väga tarviline. Roo- 
dudes oli meeleolu rahuldav. Osa nooremaid sõdureid 
oli enamlaste kihutustööd tähele pannud ja ka alul enam- 
use jõu näitamisest osa võtnud. Kuid hiljem oli vai- 
mustus juba alanenud. Pataljoni elu juhtisid kolm asu- 


tist: pataljoniülem staabiga, pataljoni komitee*) ja roo- 
tude komissaride nõukogu * * ). Pataljonis olid ainult 
mõned üksikud ideelised enamlased, kuid pataljoni sõ- 
durite enamus toetas enamlasi sellepärast, et need rahu 
ja rahva enesemääramist lubasid. Sõdurite mass oli sar- 
nases arvamises, et enamlaste vaenlased on ka rahu 
vaenlased, seepärast oligi tekkinud 3 eelnimetatud asu- 
tist — igaüks oma programmiga. .— Pataljoniülem staa- 
biga töötas kindlatel seaduslikkudel alustel, komissaride 
nõukogu — «revolutsioonilisel”, pataljoni komitee aga 
katsus keskteed leida nende kahe vahel. 


See pärast oli sõdurite hulk lahkteel ja läks selle 
järele, kes seda ammuoodatud rahu rohkem tahtis. S5- 
durid kaebasid, et ohvitserid nendega vähe koos asju 
arutavad, mis rohkem nende silmaringi kodanlistes küsi- 
mustes lahendaks. Eelpool nimetatud «Päevalehe”" n-ris 
kirjutab K. A. H., et ohvitserid maganud pataljonis oma 


rootude juures, — sarnast asja ei mäleta ma küll olnud 
olevat . Peale selle, kui pataljoni komissaride nõukogu 
ohvitseridekogu laialisaadetuks tunnustas, — millest all- 
pool pikemalt, — sõjariistad käest ära võttis ja ohvit- 


serid vangistas, ei julgenud paljud ohvitserid, isegi va- 
nad lahingulõvid, rootudesse tükil ajal enam oma nägu 
näidata(!). Samuti avaldasid sõdurid oma rahulolema- 
tust ka selle üle, et maleva büroo seltskonna poolt tul- 
nud annetuste ja rahasummade üle ei esitanud aru- 
andeid. 


Kuni novembri keskpaigani sai pataljon rahalist toe- 
tust ja abi Tartu maleva büroolt. Alles novembri kes- 
kel sai pataljon kroonult 60.000 rbl., palkadeks ja moona- 
muretsemiseks aga 200.000 rubla. Mis puutub pataljoni 


*) Komitee esimeheks oli algul lipnik Simtman, hiljem 
— sõdur J. Lamba. 

* *) Pataljoni komissariks oli algul sõdur A. Jea, pärast 
— A. Vink; abideks — 3J. Triipus ja Tiks. Kõik enamlased. 
Pataljoni päevakäsud kannavad 27-st okt. peale ka pataljoni 
komissari allkirja. PÕhja-väerinna juhatuse korraldusel ja XII. 
armee täidesaatva komitee telegrammi nr. 2343 põhjal kaotati 
väeosade komissaride instituut 1. (14.) veebr. 1918. a, ära; ko- 
missarid jäid vaid nende armeede ja korpuste juure, kus seda 
leiti tarviliku - olevat. 


varustusse, Si11S said sõdurid sügise jooksul pataljoni 
majandusjaoskonnast 4000 paari nöörsaapaid, 2000 sine- 
lit, 1300 kasukat, 7000 paari pükse, 5700 Kampsoni 3. m,*). 
Seda silmas pidades, et pataljonis oli kolm korda üle 
määra mehi, et siiani kroonult raha ei saadud, et patal- 
jonis talve alul siiski söök, riided, jalatsid ja ruumid 
olid paremas korras kui mõnes vene väeosas, et meeste 
varustuse ja söögi eest hakati hoolt kandma, võib öelda, 
et talve alguks pataljoniülem, majandusülem, samuti pa- 
taljoni staap ja komitee olid teinud kõik, mis iganes 
võimalik. 


3. 


Vene Ajutise Valitsuse esimese sõja- ja mereministri 
A. Guckovi kurikuulsa päevakäsu nr, 1° kõrval on 
samaväärne koht vene sõjaväe lõplikule desorganisee- 
rumisele aluse panemisel veel ka 16. aprillil 1917. a. 
avaldatud sõjaministri päevakäsul nr. 213 —+ valitavate 
orgaanide sisseseadmise kohta väeosades, roodu-, patal- 
JOon1-, polgu- jne. komiteede näol. Viimaste üles- 
andeks oli muuseas küll ka kogu vene sõjaväe kokku- 
liitmine ühiseks organisatsiooniks, distsipliini ja korra 
alalhoid väeosades, väeosade majandusliku tegevuse 
kontroleerimine, ohvitseride ja sõdurite vahel tekkinud 
arusaamatuste ja konfliktide lahendamine jne. Nii siis 
tolle aja kohta võrdlemisi üsna ilmsüütu tegevusväli. 

Kuid tegelikult kujunes lugu sootu teisiti. Samuti 
kui soldatite ja tööliste saadikute nõukogud kogu võimu 
Venes eneste kätte kiskusid, sündis see kitsamas ula- 
tuses ka väeosade komiteedes. . Ettenähtud ülesannetest 
kalduti varsti kõrvale, korra ja distsipliini alalhoiu ase- 
mel hakati seda sihikindlalt lõhkuma. Sõjavägi muu- 
deti politilise klassivõitluse tallermaaks, kui üldse poli- 
tikast selle sõna kõige otsekohesemas mõttes kirjaoska- 
matute vene sõdurite juures juttu võib olla. Ohvitse- 
ride ja sõdurite vahekord aeti sihikindlalt teravaks. 
Õppetöö jäeti täiesti ära. Logeleti ja peeti aina koos- 


*) Staabi-kapten E. Ahmani aruanne pataljoni revideeri- 
mise kohta, avaldatud 1917. a. ,,Eesti Sõjamehes** nr. 48. 


olekuid, kus vastu voeti resolutsioone üleilmlise ja -riik- 
liku tähtsusega küsimuste lahendamiseks ja revolutsi- 
ooni «süvendamiseks”". Ka Eesti tagavara-pataljonil tuli 
kokku puutuda selle «revolutsioonilise Korralduse” pa- 
hedega, nagu allpool näeme. 


Oli parajasti enamluse tõusuaeg. Väerind oli lõp- 
likult murtud ja vene sõjavägi muudetud politilise klas- 
sivõitluse tallermaaks. Igasugu komiteesid tekkis kui 
seeni peale vihma, kus päevad ja ööd ainult koosolekuid 
peeti, resolutsioone vastu võeti, otsusi sepitseti jne. Ei 
lepitud mitte üksi sellega, vaid hakati ka segama rah- 
vuslikesse asjusse. See sündis osalt meie oma enamlaste 
soovil ja kaasabil, kes ainult selles nägid võimalust või- 
mulepääsmiseks. 


Komiteede loomisega Eesti rahvusväeosades, muu- 
seas ka Eesti tagavara-pataljonis algas äärmine demora- 
lisatsioon. Ka siin algas koosolekute ja resolutsioonide 
hooaeg. .- Pataljoni meelsust Kajastavad kõige pikliku- 
malt pataljonis vastuvõetud - resolutsioonid, = milledes 
avaldati oma seisukohti mitmesugustes põlevamates päe- 
vaküsimustes * ). Oli saabunud ajajärk täis igasugu kee- 
rulisi situatsioone ja vahe juhtumusi, mis nüüd, kümne 
aasta tagant, tunduvad ja kõlavad otsekui muinasjutt. 


Oktoobri keskel andis ajutine pataljoniülema ko- 
hustetäitja st.-kapten Gross käsu 6, rootu laiali Saata, 
sest tähendatud roodus oli enamlaste mõju kõige suu- 
rem. Kohe kutsuti aga 13. oktoobril pataljoni üldkoos- 
olek kokku, kus kask läbi arutati, st.-kapten Grossi1 
teguviis vasturevolutsiooniliseks(!) tunnustati ja Tartu 
täidesaatvalt Kkomiteelt nõuti, et st.-kapten Gross ta- 
gandataks oma kohalt. Üht kohaliku täidesaatva komitee 
liiget, kes ühes roodus pataljoniülema vastu sõdureid 
üles ässitas ja enamlist kihutustööd tegi, ähvardas selle 
roodu ülem leitnant Laast läbi peksa, milline - äh- 
vardus siis jälle palju laineid 1681. 


*) Koosolekute kirjeldused on oma ülestähenduste ja en- 
diste Kkaasvõitlejate .suusõnaliste mälestuste järele. Toodud 
resolutsioonid ja protokollid on võetud pataljoni komitee — ja 
komissaride nõukogu protokoüi-raamatutest. 


Samal koosolekul vaidlesid pataljoni ohvitserid 15. 
oktoobril täidesaatva komitee poolt korraldatava de- 
monstratsiooni vastu, anti isegi sellekohane kirjalik re- 
solutsioon sisse, aga kõige peale vaatamata otsustas 
koosolek demonstratsioonist osa võtta . Selle vastu vaid- 
lesid juba eelmisel koosolekul ka kohalikud sotsiaalre- 
volutsionäärid. Ka pataljoni komitee (mille esimeheks 
oli lipnik Simtman ja abiks leitnant J. Unt) oli 
meeleavalduse vastu, seletades, et see on enamlaste ette- 
võte ja Ajutise Valitsuse vastane. Neile vaidles vastu 
enamlane .Hindrek -Suuder, seletades, et see on nõu- 
kogu ettevõte. 


Järgmisel päeval oli jällegi pataljoni üldkoosolek. 
Arutati - pataljoni ohvitseride vasturevolutsioonilisi(!) 
kalduvusi ja otsustati kõikidest ohvitseridest, kelle juu- 
res vasturevolutsioonilist tegevust märgata, teatada täi- 
desaatvale komiteele kohtulikule vastutusele võtmiseks * ) . 
Mayjanduslikke küsimusi arutades selgus, et sõdurid pol- 
nud sauna saanud, palkasid ja päevarahasid polnud välja 
makstud, samuti oli tubak ja seep välja andmata. .Ot- 
sustati nõuda nende rahade viibimatult väljamaksmist. 
Leiti ka tarvidus olevat pataljoni komitee ümbervalimi- 
seks, sest et see sõdurite enamuse nõuetega ei arvesta- 
vat. 6. roodu laialisaatmist ei lubatud mingil tingimusel, 

15. oktoobril panigi Tartu tööliste ja sõdurite saa- 
dikute nõukogu sõjaväe meeleavalduse toime, millest üle 
8000 sõduri osa võttis; nimelt läti küttide tagavarapol- 
gust 5000 meest ja eesti tagavara-pataljonist 13 roodu, 
ning teised vene väeosad. Läti polk oli ilmunud täies 
koosseisus ühes oma ohvitseridega, eesti pataljoniga 
polnud aga mitte ühtki ohvitseri. . Väeosad, kes puna- 
seid lippe ja plakaate kandsid, kogunesid kella 12-ks 
täidesaatva komitee (pritsimaja) juure kokku, kus siis 
kõnesid peeti, milles nõuti kõike riigivõimu nõukogude 
kätte, rutulist demokraatlikku rahu jne. Eesti keeles 
kõnelesid tuntud enamlaste kisakõrid Hans Pöögel- 
man, Hindrek Suuder, Jaan S ih ver ]. t., ning mõ- 


*) Sarnase otsuse tegemise põhjuseks oli see, et pataljoni 
ohvitserid ütlesid endid lahti enamusest meeleavaldusest ja ei 
ilmunud mitte enamlaste meeleavaldusele. 


ned enamlised sõdurid, kes oma kõnedes tähendasid, et 
eesti ohvitseridel pole nähtavasti midagi ühist sõduri- 
tega, kuna nad oma sõdurite eesotsas pole mitte meele- 
avaldusele ilmunud. Selle järele liikusid sõdurid revo- 
lutsiooniliste marsside helide saatel rongikäigus läbi 
linna oma kasarmutesse. Korda pidasid sõjaväe patrul- 
lid. Meeleavaldus möödus ilma vahe juhtumisteta, ehk 
küll levitati ärevaid kuulujutte, et meeleavaldus lõpeb 
röövimisega ja rüüstamisega. 

16. oktoobril jällegi koosolek! Muude päevakorra 
punktide seas tuli arutusele ka 1. Eesti polgu ülema 
polkovnik A. Tõnissoni «vägitegu": ta olevat «ter- 
roriseerinud"(!) kaht Haapsalus puhkusel viibinud pa- 
taljoni sõdurit, sundides neid teda tervitama. . Enam- 
lane Suuder seletas, et polk. Tõnisson on kontr- 
revolutsionäär, sest ta tahtvat Eesti sõjaväes panna 
maksma tsaariaegset sandarmlikku «distsipliini. Teda 
olevat vaja «taltsutada"”. Suuder esitas resolutsiooni, 
milles nõuti, et Eestimaa täidesaatev komitee peaks kohe 
polk. Tõnissoni vasturevolutsioonilise tegevuse uuri- 
misele asuma ja ta võtma kohtulikule vastutusele. See 
resolutsioon võeti ühel häälel(!) vastu. 


Arutati ka annetuste küsimust. . Eesti rahvusväe- 
osade heaks pandavat toime korjandusi, kuid keegi ei 
tea, kuhu lähevad annetused, sest keegi pole midagi 
saanud. Toonitati, et korjandusi pole vaja. Kui riigil 
sõjaväge tarvis on ja ta selle on kokku mobiliseerinud, 
siis peab ta ka seda varustama. Sõdurid olid aga siia 
koondatud, kuid neil polnud riideid. Ei saadud kasar- 
must väljagi, sest paljud olid palja jalu. E1 saadud 
toiduaineid korralikult kätte, 1segi neid, mis kroonu 
poolt korralikult pidi saama. Otsustati nõuda Tartu 
maleva büroolt korjanduste üle aruandeid, samuti ka, et 
täidesaatev komitee Tartu maleva büroos revideerimise 
ette võtaks. 

Eelpool nimetatud «Päevalehe"” numbris - kirjutab 
K. A. H. «Tartu maleva büroo” kohta muuseas järgmist: 

Aegade jooksul saadi kõike, saadi kogu taga- 


varapolku relvastada ja toita, olgugi et Konstantin 
Päts ülemkomitee esimehena - telegraafiliste palvete 


peale vaatamata alalõpmata uut ja distsipliini unusta- 
nud rahvast juure saatis.” 

Asja selgituseks ja tõeolude jaluleseadmiseks peab 
siia juure lisama seda, et Eesti tagavara-pataljoni saa- 
detud mehed polnud just mitte kõik “distsipliini unus- 
tanud” sõdurid, vaid siin oli ka väga palju tõsiseid 1sa- 
maalasi ja läbi-läbi tubleid sõdureid, kes aga peagi said 
pataljonis enamlaste kihutustöö läbi desorganiseeritud. 
Meeste juuresaatmine e1 olenenud ainuüksi mitte Eesti sõ- 
javäelaste ülemkomitee esimehest K. Pätsist, vaid 
selle juures olid ka mitmed teised tegurid mõõduand- 
vad, seepärast ei saa mitte K. Pätsi siin selles asjas 
süüdistada. 


4. 


15. oktoobril saabus pataljoni polkovnik J. Rosen- 
baum, kes oli määratud pataljoniülemaks, ja asus oma 
ametikohuste täitmisele. = Senine ajutine pataljoniülem 
staabikapten Gross nimetati 23. oktoobril 1. lit. a 
roodu ülemaks. 

20. oktoobril avaldas polkovnik Rosenbaun pi- 
kema päevakäsu, milles selgitas eesti rahvusväeosade 
ülesannet ja kutsus üles kõiki pataljoni sõjaväelasi ühi- 
selt Eesti tuleviku ja oma rahvusliku sõjaväe kasuks 
töötama. - Samal ajal juhtus väike vahejuhtumine * ) : 
pataljoni ohvitseride kogu pööras polkovnik Rosen- 
baumi poole küsimusega, kas vastab see toele, et tema, 
Rosenbaum, pataljoni'* vastuvõtmise päeval tema alla 
usaldatud pataljoni allüksusi läbi käies ja nendega tut- 
vudes on sõdurite järelpärimise peale 6. roodu laiali- 
saatmise kohta vastanud, et sarnane käsk olevat — st.- 
kapten Grossi poolt poisikeselik temp. Sarnase pro- 
vokatsioonilise kuulujutu lükkas polkovnik Rosen- 
baum oma 21. oktoobri -päevakäsuga kindlasti ümber, 
selgitades sealjuures 6. roodu laialisaatmise põhjusi. 
Ühtlasi teatas ta ka, et on Eesti sõjaväelaste ülemkomi- 
tee ees samme astunud, et 6. rood mitte ei saaks laiali 
saadetud. 


*) Pataljoni päevakäskudest okt. 1917. a. 


Enamlased olid kogu Venes valitsusvõimu oma kätte 
haaranud. Sel puhul oli 31. oktoobril Krasnojarski ka- 
sarmus Eesti tagavara-pataljoni üldkoosolek - (juhatas 
pataljoni komissar 2. lit, a roodu sõdur A. Jea (Hea), 
protokoleeris sõdur A. Määrits), kus vastu voeti 
järgmine resolutsioon: 


»>Meie, koosolejad, tagavara Eesti pataljoni sõjaväe- 
lased, saame kõigi abinõudega toetama tööliste ja sol- 
datite nõukogude valitsust ja nõuame, et ülesseatud 
nõudmised rutuliselt teostatud peaksid saama. / On tar- 
vis kohe sõjariistade vaherahu teha, mille kestusel 185- 
pulik rahu tehakse. Tarvis viibimata maa maatamees- 
tele anda ja tööliste kontroll tööstuses elusse viia — 
ainult selles seisab revolutsiooni võit.” 


Novembri alul sai pataljonist Tallinna Eesti polgu 
täienduseks kaks roodu (11. ja 12.) saadetud, ilma et 
oleks polguülemalt polkovnik E. Põdralt seks nõus- 
olekut küsitud. Tallinna Eesti polku üleminemiseks anti 
neile luba, kellel >seks tahtmist oli. Kõik roodud said 
Tallinna üleminekuks loa, kuid ainult 2. roodust ei võe- 
tud mingil põhjusel mehi kaasa. Seepärast sõitsid 88 
teise roodu sõdurit omavoliliselt eelnimetatud rootu- 
dega Tallinna Eesti polku kaasa. Siin ei võetud aga 
omavoliliselt lahkunuid vastu ja polguülem polk. PÕd- 
der tahtis mehi Tartu tagasi saata. Asi läks polguko- 
mitee kätte otsustamiseks, kus otsuseks tehti, et oma- 
voliliselt kaasa sõitnud 88 sõdurit tuleb 11. ja 12. roodu 
juure arvata ja jäävad polku. Polk. PÕdder ei tun- 
nistanud polgukomitee otsust seaduslikuks ja asi läks 
sõjarevolutsioonilisse komiteesse, kus ta jaatavalt oma- 
voliliselt lahkunute kasuks otsustati. 


Neisse rootudesse oli koondatud suurem osa -poli- 
tiliselt kõige kõikuvamat elementi ja see lõi polgus i1se* 
äranis soovimatut meeleolu. Sel päeval, kui mehed 
polku ilmusid, oli neile õhtuks valmistatud supp. .—Pä- 
rast õhtusööki ilmus aga polguülema juure saatkond 
vastsaabunud rootude komiteede poolt, kes aru päris, 
mispärast ka neile ei antud putru. Polkovnik PÕdderi 
seletus, et puder on ette nähtud lõunaks, aga mitte õh- 
tuks, ei rahuldanud sõdureid. Kui nad aga ei loobunud 


nõudmisest, ütles polk. Põdder kategooriliselt, et putru 
ei või anda ka sel põhjusel, et pole seks katlaid, ja kui 
nad tahavad ka Õhtuks saada putru, siis peaks nad pöö- 
rama V. 1. Lenini valitsuse poole. Selle peale läksid 
sõdurid minema ja esinesid kaebusega sõjarevolutsiooni- 
lises komitees, mille tagajärg oli see, et polk. Põdderš*il 
tuli pikemalt rääkida kõikvõimsa komissari Viktor Kin - 
gissepaga... 0 


11. novembril oli Krasnojarski kasarmus jällegi pa- 
taljoni koosolek, mis oli kokku kutsutud Asutava Kogu 
valimiste selgitamiseks. .Kõneles enamlane H. Suu- 
der, millele järgnesid läbirääkimised, kus kõnelejale 
vastu vaidlesid lipnik Pass, üliõpilased Sutt ja Joo- 
nas ning linnanõunik J. Lehman; viimast kõnelejat 
ei lastud rääkidagi, vaid karjuti maha. 


16. novembril võttis pataljon oma koosolekul (juha- 
tas sõdur A. Vink, protokoleeris sõdur A. R, Mää- 
rita) järgmise resolutsiooni vastu: 


»Meie, Eesti tagavara pataljoni soldatid, tunnista- 
me, et üheks kõige suuremaks kurjuseks oli vana seaduse 
ajal «mitte vastutavus ja 1sevalitsemine igatsugu üle- 
mate kihtides.” 


1) Tunnistame, et revolutsiooni ja kodumaa pääst- 
mine on ainult siis võimalik, kui korralik kontroll sol- 
datite, tööliste ja vaeste talupoegade poolt rahva elu ja 
majanduse üle maksev on. 

2) Meie protesteerime kindlalt: 

meie ülemate vastu, kes ei taha meie rootude ja pa- 
taljoni komissaride alla paenutada ja nendega käsikäes 
töötamast tõrguvad. 

3) Õige korra jalule seadmiseks meie pataljonis ja 
toos ühinemiseks ülemustega, nõuame, et viibimata saaks 
ülemate valimine ette võetud. 


Avaldame põlgtust kõigi valeteadete kohta, mis 
meie organisatsiooni ja usalduse soldatite ja tööliste 
saadikute nõukogu kohta kuritahtlikelt iga päev lendu 
lastakse igasuguste mustade jõudude poolt. 


) Kindral-mjr. E. PÕdder'i. mälestused. 


Teatame, et meie kõige jõuga toetama täidesaat- 
vat komiteed ja sellega ühtlasi Petrogradis asuvat kesk- 
komiteed, ja täidame ainult nende käskusid. 


Teatame kornilovlastele ja Kerenski poole hoid- 
jatele, et nende jaoks meie keskel ruumi er ole.'* 


Samal kuupäeval oli ka pataljoni üldkoosolek kino 
Illusiooni" ruumes, kus arutusel oli ülemate valimise 
küsimus*). Ülemate valimise vastu rääkisid eesti 
ohvitserid, kuna Koosolekule ilmunud läti ohvitserid 
valimise poolt rääkisid. Nii viimased kui ka eesti 
sõdurid ja enamlane H. Suuder, kes ülemate valimise 
poolt rääkisid, näitasid, nagu oleks ainuke tee loomuliku 
vahekorra loomiseks ülemate ja alluvate vahel ülemate 
valimine. Valitakse, keda usaldatakse, ja ainult siis on 
koostöötamine võimalik, mis loova töö võimaldamiseks 
väga tarvilik olevat(?!). Pandi ette resolutsioon, mis 
6 hääle vastuseismisel vastu võeti. Ja 7. detsembril 11- 
muski pataljoni komissari A. V1 n g 1 allkirjaga , Juha- 
tuskiri ülemate valimiseks Tartu garnisoni väeosades!'*. 


Samal kuupäeval, s. 0. 16. novembril, peeti ka 4. roodu 
sõdurite koosolekut, kus kõnelesid lipnik J. Kalm ja 
selle järele linnanõunik J. Lehman enesemääramisest. 
Neile vastas enamlane H. Suuder* * ) , näidates, mis 
vahe on enamlaste enesemääramise ja selle enesemäära- 
mine vahel, millest kõneles lipnik Kalm, öeldes, et on 
täiesti vale lipnik Kalmu väide — rahva poolt valitud 
Eesti maapäev, mille kallal enamlased eelmisel päeval 
Tallinnas vägivalda tarvitanud. Suuder lõpetas oma 
jampsimisesarnase kõne lööklausetega: 


»Kevolutsioon ei küsi vihast. Kes meie poolt ei ole, 
on meie vastu. Meie ei aja neid ära, aga kui nad ise 
meist lahti ütlevad, — siis õnn kaasa! 7, Kui nad meie 
vastu tulevad — siis purus tarne nad ära!” 


*) Novembri keskel andis rahvakomissaride nõukogu välja 
n. n. ,,Sõjavae demokratiseerimise dekreedi'', mille põhjal kao- 
tati ohvitseride seisus ja kõik ülemad sõjaväeosades pidid ole- 
ma valitavad. 

* *) Tartumaa töörahva nõukogu täidesaatva komitee esimees. 


See koosolek oli kaunis kärarikas, kus keegi kirju- 
taja alatasa korda rikkuma kippus; kui viimaks aga teda 
kõnelema kutsuti, siis oli ta jalga lasknud... 

Novembri keskel valis Tartu täidesaatev komitee 
ajutisteks komissarideks Tartus järgmised enamlased: 


Eestimaa abikomissariks — Hindrek Suuder (eestlane), 
Lriivimaa läti osa komissariks — Kantovski, Tartumaa 
komissariks — Aleksander Jea (Hea, eesti.), Kkorteri- 
komissariks — Hirschfeldt (juut), trükiasjade komissa- 
rideks — Hirschfeldt ja Suuder, Tartu raudteejaama 
komissariks — Liiger, miilitsakomissariks — lipnik 
Strauss, Eesti tagav.-pataljoni komissariks — A. Jea. 


16. kuni 19. novembrini viibisid pataljonis XII armee 
eesti sõjaväelaste täidesaatva komitee esindajad — liige 
st.-kapten Ed. Ahman (praegu major) ja koopteeritud 
liige vanem-allohvitser J. Kasemets, et kohapeal 
pataljoni olusid tundma õppida. 

Järgmisel päeval, s. 0. 17. novembril enne lõunat 
peeti pataljoni komitee koosolekut komitee esimehe lip- 
nik Simtmani1 juhatusel. . Komitee arutas ,,Juhatus- 
kirja ülemate valimiseks Tartu garnisoni väeosades" ja 
tegi otsuseks: 

» Ülemad peavad nimetatud olema, kuid siiski 
igal allüksusel on õigus mittekohast ülemat pataljoni 
komitee nõusolekul ametist tagandada." 


Koosolekul otsustati ka Tartu Eesti täidesaatvat 
komiteed asutada, mis ei peaks vaenuliseks asutuseks 
saama olemasolevale Tartu tööliste, sõdurite ja maata- 
meeste täidesaatvale komiteele. Uue komiteega taheti 
luua jõudu, mis ühendaks kõiki eestlasi ühte. . Tartu 
täidesaatvas komitees oli asjaajamine vene keeles, millest 
meie sõdurid hästi aru ei Saanud ja milles nad küllalt 
selgelt omi -mõtteid ei jaksanud avaldada. Samuti oli 
komitees ka palju võõrast elementi, mis meie kodumaa 
elu küllalt ei tunnud ja meie kodumaa seisukohalt kül- 
lalt välja ei astunud oma uute korraldustega. Need olid 
motiivid Tartu eesti täidesaatva komitee asutamiseks. 

Sellele koosolekule ilmus pataljoni adjutandi abi 
lipnik Koch ja teatas, et pataljoniülema polkovnik 
Rosenbaumi järele olevat tulnud komissaride nõu- 


kogu poolt kaks sõdurit ettekirjutisega, et polkovnik 
komissaride nõukogu koosolekule ilmuks; vastasel kor- 
ral areteerivad ta needsamad kaks sõdurit ja viivad ta 
vahiall koosolekule. Komitee koosolekul viibivad XII 
armee eesti sõjaväelaste täidesaatva komitee esindajad, 
pataljoni komissar Ülemkomitee poolt Ruusman ja 
kolm pataljoni komitee liiget läksid komissaride nõu- 
kokku asjaga tutvunema. Komissarid olid pritsimajas 
koos. Tegid siin XII armee esindajatega ühise koos- 
oleku. Viimased avaldasid oma seisukoha politilise mo- 
mendi kohta. Selgus, et komissarid on eesti sõjaväe- 
laste kodumaale koondamise poolt. Samuti lootsid nad, 
-et eesti väeosad on reaalne jõud, mis kodumaad sõja 
ajal kaitseb ja pärastises elus Eestis kohase korralduse 
loob. 


Pataljoniülemat polkovnik Rosenbaumi «nõuti 
koosolekule, et ta aru annaks, mispärast ei ilmunud pa- 
taljoni päevakäsus ,,Ülemate valimise instruktsioon" ja 
mõned muud asjad. Kui XII armee saadikud ära sele- 
tasid, et nad polkovnikut hulk aega kinni pidasid, otsus- 
tati seda asja lõplikult likvideerida. 


Sama päeva Õhtul kell y,7 ilmusid XII armee saa- 
dikud pataljoni ohvitseride koosolekule. Esimene, mis 
neile siin Silma torkas, oli see, et koosolekul puudusid 
sõdurite esindajad. Et koosolekul arutati asju, nagu 
Tartu eesti täidesaatva komitee küsimus, teadaanne Eesti 
Maapäeva laialisaatmise üle, kuidas sõduritele rohkem 
selgeks teha, mis ülesanded on eesti väeosadel kodumaal, 
mis tervet pataljoni puutusid, pidid sõdurid siin olema. 
XII armee eesti sõjaväelaste täidesaatva komitee poltiti- 
lisest seisukohast seletas siin st.-kapten Ahman : 


»XII armee eesti sõjaväelaste täidesaatev komitee 
tunnustab rahvakomissaride valitsuse Venemaal kõrge- 
maks võimuks, aga Eestis — Eesti Maanõukogu kuni 
Eesti Asutava Koguni. Rahu ja rahvuse enesemääramise 
küsimustes peame enamlaste valitsust seni tänama; lät- 
laste, samuti ka teiste rahvuste vastu, kes meie maal 
elavad, tuleb olla sõbralik. Eesti sõdurite ja ohvitseride 
vahel olgu kõige vennalikum vahekord. Eesti ohvitserid 
peavad kogu oma hingelise jõu ja teadmised seks pü- 


hendama, et Eesti sõjaväes luua üksmeelt, mis kogu rah- 
vale vastuvõetav, mitte ainult mõnele üksikule kihile. 
Meie sõjameestel olgu alati meeles, et meie koondame 
mehi kodumaale Eesti ühise kodu kaitsmiseks ja loo- 
miseks.” 

18. novembril, kui XII armee saadikud pataljoni- 
ülema juures staabis viibisid, ilmusid Sinna ka rootude 
komissarid, et selgitada asju, mis viimastel päevadel 
paksu verd sünnitanud. Sarnane samm oli komissaride 
poolt astutud lepituseks. Polkovnik Rosenbaum 
omalt poolt näitas, et ta teeb ainult seda, mis kodu- 
maale kasuks läheb ja mille pärast ta vene väest lahku- 
nud ja Eesti tagavara-pataljoni juhiks hakanudki. Kokku- 
lepe oli sündimas. Seal tungisid aga pataljoniülema 
kabinetti staabikirjutajad ja nõudsid, et komissarid jala- 
maid staabi ruumest lahkuksid. Kirjutajate ülesastumine 
oli taktitu tegu, sest see sünnitas sõdurite hulgas paha- 
meelt ja võis soovimata sekeldusi pataljonis esile kut- 
suda. *) 


18. kuni 25. nov. saabusid Tartule sündmusrikkad 
päevad: ,,Postimehe" vägivaldne sulgemine ja lehe kon- 
fiskeerimine, toimetuse liigete ja toimetaja Jaan T 68 - 
n1SsSOnN1 vangistamine, Eesti tagavara-pataljon1 ja selts- 
kondlikkude organisatsioonide rahvuslik protesti-meele- 
avaldus Eesti Maapäeva laialisaatmise pärast, Eesti oh- 
vitseride ja tegelaste vangistamine, kohus nende üle, 
piiramisseisukorra väljakuulutamine, terror linnas jne., 
millest üksikasjalisemalt all järgnevais peatükkides. * * ) 


5. 


Nagu seda juba varemalt arvata 0Ol1, ei tihanud 
käputäis Tartu enamlasi, kelle peakorter täidesaatva ko- 
mitee näol pritsimajas asus, katset tegemata jätta, et 
eesti vaneimat häälekandjat ,,Postimeest"” vägivaldselt 


*) St.-kapten E. Ahmani aruandest pataljoni revideerimise 
kohta (,,Eesti Sõjamees'' * 1917. a. nr. 43). 

**) 5. ja 6. peatükid on kokku seatud ..Postimehest'' ja 
Tallinna Teatajast'' 20.—25. okt. saadud andmete varal. 


' 


oma kätte võtta, sest sarnane «vabadus”" ja «ülevõtmine' 
käisid ju V. I. Lenini programmiga (kui korralagedusel 
üldse programmi on) täiesti kokku. 


18, novembril, enne lehe ilmumist liikusid linnas 
mitmesugused kuulujutud ringi, üks omapärasem kui 
teine. Igatahes oli aga toimetuse otsusest — Eesti aju- 
tise Maapäeva poolt vastuvõetud seisukoha peale toetu- 
des lehte kohalikust enamlaste pesast hoolimata vaba 
sõna vääriliselt ühes kuulutustega 3. m. ilmuda lasta — 
aegsasti täidesaatev komitee teateid saanud, sest para- 
jasti, kui leht trükivalmis oli ja trükkimine algama pidi, 
ilmusid kell 4 p. 1, trükikotta kaks läti sõdurit ja juudi 
üliõpilane M. Faerman (Furman) nõudmisega lehte 
enne mitte trükkida, kui nemad lehe sisu «tsenseerinud" 
ei ole. . Toimetuse liige J. Viik, kes trükikojas viibis, 
küsis neilt orderit või mingisugust kirjalikku tõendust, 
kas ja kelle poolt neil tsenseerimiseks luba on antud. 
Selle peale võttis üks sõdur taskust mingisuguse kaardi 
välja, millel seisis «Leepin, täidesaatva komitee liige". 
Ühtlasi ruttasid isehakanud «tsensorid" seletama, et sel- 
lest Kaardist olevat Küllalt, et «Postimeest"” tsenseerida 
või koguni konfiskeerida, sest nagu nad kuulda saanud, 
tahetavat lehes «kurat teab mis" ära trükkida. 


J. Viik seletas kindlalt, et niisuguse kaardiga kau- 
geltki veel õigust pole lehe kallal vägivalda tarvitada, 
kui neil paremat volitust pole. «Tsenseerijad"” arvasid 
siiski heaks rotatsiooni-ruumi minna, kus nad lehe trük- 
kimise «viibimata"” seisma jätta käskisid. Kohalekutsu- 
tud ,, Postimehe" ärijuht A. Bachman nõudis meestelt 
dokumente ehk volitusi. Üliõpilane Faerman, kes 
ennast sÕjaväemiilitsa ülema kohustetäitjaks - nimetas, 
seletas, et mingit volitust neil ette näidata tarvis pole, 
sest et tema täidesaatva komitee poolt «kõige peale” 
volitatud on, A. Baclimani kategoorilise nõudmise 
peale «Postimeest" trükkima hakata pani masinameister 
rotatsiooni käima ja lehe trükkimine algas täie hooga. 
Sellepeale läks üks sõdureist nähtavasti orderi järele, 
kuna teised ka peagi sunnitud olid lahkuma. 


Põhjuseks, miks täidesaatev komitee -tormi1jooksu 
«Postimehe”" peale ette võttis, oli see, et «Postimees" 


kohalikust nõukogust möödudes avalikult deklareeris, et 
kõik võim Eestis ainuüksi Eesti Maava- 
litsuse ja Maapäeva käes olgu, kuna mingi- 
suguste surrogaatlikkude nõukogude vahelesegamist eesti 
omavalitsuse tegevusse mitte sallida ega lubada e1 tohi. 
«Postimehes" ilmusid ka Eesti Maapäeva 15. novembri 
otsused sel kujul, et nende kui seaduslikkude aktide 
peale vaadata tuleb. Ühes sellega astus «Postimees" 
kohaliku nõukogu vägivalla vastu avaliku ja terava pro- 
testiga välja, millele kogu toimetus, talitus, trükikoda 
3. t, alla kirjutasid. Ka kuulutused, millede avaldamine 
Tartu nõukogu poolt ette võetud survel mõned päevad 
seisis, ilmusid uuesti. . Kuulutuste «dekreet" , pandi üle 
kogu Venemaa alles 23. novembril maksma, kuna aga 
enne seda täidesaatev komitee kuulutuste vastuvõtmise 
ära oli keelanud, mille alla niihästi ka «Postimees”" en- 
nast paenutama pidi. N11 oli Tartu ainuke linn Vene- 
maal, kus oma seadused maksvad olid. 


Kui «Postimees"” trükist ilmus, hakati teda ajavtiit- 
mata välja saatma. Samal ajal olid ,,Postimehe” ruu- 
messe paari Eesti tagavara-pataljoni ohvitseriga mõned 
eesti sõdurid ilmunud, kelle kaitsel esialgu lehte välja 
saadeti- = Vahepeal oli aga sõjaväemilitsast paar läti 
sõdurit ,,Postimehe” hoovivärava juure saadetud, kes 
lehekandjaid takistada püüdsid lehte välja viia. Eesti 
sõdurid tõrjusid kutsumatud külalised eemale, nii et 
korda läks lehte mõni aeg välja Saata. 


Teade ,,Postimehe”" talus ette tulnud sündmusest le- 
vis linnas kulutulena laiali. Asjast anti Eesti tagavara- 
pataljoni staapi teada ja sealt saadeti mõned sõjartiistus 
sõdurid «Postimehe” toimetusse vahi peale, et korratusi 
ära hoida, sest lahkuma sunnitud läti sõdurid olid luba- 
nud varsti tagasi tulla. Rüütli ja Gildi tänavale kogus 
varsti suur rahvahulk, kes küsivalt ootas, mis siis Õieti 
lahti on. 


Järsku sündis rahva seas liikumine, inimesed põge- 
nesid eemale, kuhu aga keegi sai. Hüüti läbisegi, et 
salkkond sõjariistus lätlasi tuleb ja et siis laskmine hak- 
kab. .. See oli kella 5—6 vahel p. 1. Ja tõepoolest tor- 
mas üks läti rood Gildi tänavale, tungis «Postimehe” 


trükikotta ja sõjariistu laskevalmis hoides sundis eesti 
sõdurite protestist hoolimata, kes tõsisemate kokkupõr- 
gete eest tahtsid eemale hoida, neid sealt lahkuma. .Kä- 
putäis eesti sõdureid ei Saanud muidugi nii suurele üle- 
jõule vastu panna ja taganes. Sissetungijad panid kohe 
lehe trükkimise ja talituse seisma. 


Lätlaste juhiks oli keegi lipnik, kes revolvriga «Pos- 
timehe"” ruumes sõjariistus sõdurite saatel ümber kolas 
ja kõik vangistas, kes aga ette juhtus. N11 rändasid 
miilitsa Staabi poole kõigepealt trükikoja juhataja K. 
Onny, kes vangistajaile vastu panna püüdis, keda aga 
kas või surnult ära viia ähvardati, trükitöölised, lehe- 
kandjad ja teised. 


Kui trükikojas enam kedagi vangistada polnud, 111- 
kusid sissetungijad toimetuse ruumesse. Seal viibisid 
teataval viisil sissepiiratult ärijuht A. Bachman, toi- 
metuse liige J. Viik, üliõpilased Krull ja Grün- 
berg ja veel mõned ajakirjanikud. Revolvrit neile nina 
alla seades põrutas lätlaste ninamees lipnik: 

»Kus on toimetaja?" 

Vastati, et toimetajat siin e1 ole. 

» Ajalehte trükitakse ometi!” 

«Iseenesest mõista trükitakse!" vastati temale. 

«Kes teie niisugused siis olete?" miäristas nüüd 
lipnik. 

Öeldi, et need ja need. 

«Vangistada!" põrutas nüüd lipnik, ja silmapilk asu- 
sid sõdurid sealolijaile külge. Protesteeriti, küsiti, mis- 
suguse Õigusega tungivad võõrad isikud eesti lehe toi1- 
metusse ja vangistavad seal inimesi. NOuti vähemalt 
vangistamis-orderi ettenäitamist. 

«Siin on teile order!” käratas äge lipnik, revolvriga 
vangistatute nina all vehkides. 

Alistudes vägivallale lasksid sealolijad ennast van- 
gistada ja miilitsa Staapi viia. Tänaval võtsid läti sõ- 
durid neid sõimusõnade ja kisaga vastu, neid «neetud 


buržuideks" sõimates. .Kallaletungimist ei tulnud aga 
mitte ette. 


Kui «Postimehele"” vägivallaga kallale tungiti, pol- 
nud peatoimetajat Jaan Tõnissoni mitte kohal. Kui 
ta aga teada sai lehe vastu tarvitatud vägivallast, tõttas 
ta kohe toimetusse. Vahepeal oli Eesti tagavara-pataljo- 
nist esimene abi vägivalla vastu kohale jõudnud ja «Pos- 
timehe"” talituse kui ka trükikoja uksed kaitseks oma 
alla võtnud, et uut pealetungi ära hoida. -— Sellepärast 
lahkus J. Tõnisson toimetusest. . Natukese aja pä- 
rast tagasi tulles leidis ta tänaval läti sõdureid ja era- 
riides isikuid eest, kes ei lasknud inimesi lehe välja- 
andmise koha poole minna, vaid neid laiali ajasid. Ta- 
kistati ka J. Tõnissoni edasi minemast. 


Selle vastu protesteerides seletas Tõnisson, et te- 
mal kui «Postimehe" peatoimetajal ja väljaandjal ometi 
Õigus peab olema lehe ruumidesse pääseda. Seda kuul- 
des ruttas juudi üliõpilane Faerman jaole ja karjus 
suure ägedusega: 


»H eac apecTVfO''! (Mina vangistan teid.) 
«Millise õigusega? Kes teie olete?" küsis J. T 5 - 
nISSON vastu. 


«Mina võtan teid kui «Postimehe”" toimetajat vangi 
täidesaatva komitee nimel. Siin on minu volitus..." 
Ja selle peale näitas juut «Jurjevski Ispolniteljnõi Ko- 
miteti” nimel välja antud väikese paberilehekese - ette, 
mille peale kirjutusmasinaga oli Kirjutatud, et selle ette- 
näitajal Faermanil*) on Õigus ajalehte «Postimeest" 
aresti alla panna. 


Nüüd vastas J. Tõnisson käredalt: 


«Teie täidesaatvat komiteed mina ei tunnusta ja pro- 
testeerin kõige valjumalt kuulmatu katse vastu avalikult 
tänaval ilma mingisuguse põhjuseta minu vabadust Kit- 
sendama tulla. Kui teil minu kui «Postimehe" toime- 
taja ja väljaandja vastu mingit nõudmist on, siis tooge 
see tarvilikus kohas ette. Mind tuntakse Tartus kül- 
lalt laialiselt, et selgesti teada, kuidas mina kellegi eest 


*) Juudi üliõpilane M. L. Faerman (Furman) oli 
tookord täidesaatva komitee korteri-komisjoni komissar. 


Jaan Tõnisson 


kõrvale ei puikle. Ärge tulge minule teed vägivaldselt 
kinni panema!" 


Nende sõnadega tahtis J. Tõnisson edasi astuda,, 
aga juut ühes paari sõduriga asus temale teele ette, 1segi 
tema käsivarrest kinni haarates. Juut käsutas valju 
häälega: 


»Ära viia, miilitsa staapi!" 
Uks sõdureist kiskus J. Tõnissoni Kkäsivarrest 


kinni hoides, mille vastu see ägedasti protesteeris, kuni 
sõdur tema kae lahti laskis. 


Ülal miilitsavalitsuse ruumes olid juba ees hrad A. 
Bachman, J. Viik, K. Onny ja teised, kes juba 
varem siia kinni olid toodud. Siin protesteeris J. T 8 - 
nisson uuesti kõige kindlamalt vägivalla ja kodaniku 
vabaduse kitsendamise vastu, mida tema ja teiste vastu 
ilma mingisuguse põhjuseta tarvitati.  Jaole tuli veel 
teine täidesaatva komitee liige gruusia üliõpilane G1g- 
nadse, kes ette pani sojaväemulitsa ülema kabinetti as- 
tuda, kus terav mõttevahetus J. Tõnisson1 ja tema 
vangistajate vahel edasi kestis. Juut Faerman seletas 
J. Tõnissoni nõudmisest hoolimata, et teda viibi- 
mata vabastataks, Õige upsakalt, et teda, J. Tõnis- 
son1, peetakse kinni, kuni täidesaatev komitee seda 
heaks arvab, ehk revolutsiooniline tribunaal tema kohta 
oma otsuse teeb. Sest tema, Jaan Tõnissoni, vastu 
võidavat väga rasket süüdistust tõsta, et ta täidesaatva 
komitee esindajad «Postimehe"” «tsenseerimisel" välja 
ajanud(1l), üht rahvakihti teise vastu üles ässitavat, mille 
tagajärjel oleks võinud verised kokkupõrked tulla... 


Nende ähvarduste peale vastas J. Tõnisson kä- 
redalt: 


»»Teid, noort inimest, ega teie ähvardusi ei Karda 
mina mitte! Kahjuks ei olnud mind sel ajal, kui täide- 
saatva komitee poolt oli tuldud «Postimeest” vägistama, 
mitte toimetuses. Aga ma ütlen, et kui mina oleksin 
seal olnud, siis oleksin ma sedasama teinud, mis «Posti- 
mehe” ärijuht tegi. N11 kiidan mina tema teo heaks. 
Kuid teie ähvardused täidesaatva komitee ja revolutsi- 
oonilise tribunaaliga ei heiduta mind mitte põrmugi! 


Mina ei taha ühest ega teisest midagi teada, vaid 
ütlen teile ette, et teil tuleb selle vägivalla pärast, mida 
teie, võõrad inimesed, võõraste püssitääkide abil meie 
omas kodus meie kallal julgete tarvitada, vastust anda!" 

Järsk pööre tuli täidesaatva komitee esindajate üles- 
astumisse alles siis, kui käskjalad ärevuses sisse jooksid 
teatega, et eesti pataljoni sõjariistus sõdurid tulevad... 
Kohe käidi tungivalt läti ohvitserile peale, kes sÕjaväe- 
miilitsa ülemaks oli, tema andku viibimata käsk sõja- 
väe Kkarauli, mis lätlastest Koosnes, ära viia, sest muidu 
võiks kokkupõrked juhtuda... . Anti vastav käsk. 


Sündmuse kohale oli eesti pataljonist 3—4 roodu 
sõjariistus sõdureid saadetud, kes kohe suure mürinaga 
miilitsa staabi ruumesse ohvitseride juhatusel astusid. 


»Kas siin on vangistatud? Kas on siin kinni «Pos- 
timehe” toimetaja Jaan Tõnisson? Kes on julgenud 
eesti ajalehe kallal vägivalda tarvitada ja eesti avalikke 
tegelasi vangistada?" kõlasid valjud hääled läbisegi. 


Neid rahustades astus üks läti sõdur üles, kes täide- 
saatva komitee juhatuse nimel lubas selgust muretseda. 
Täidesaatva komitee «õigustatud” volinik M. Faer- 
man- Furman oli korraga imetaltsaks läinud. Vaevalt 
kuuldava häälega katsus ta täidesaatva komitee esinda- 
jale seletada, nagu ei oleks siin mitte kedagi vangista- 
tud, vaid Jaan Tõnisson kutsutud(?!) ainult se- 
letust andma, miks ei ole lubatud täidesaatva komitee 
esindajail lehte «tsenseerida”... 

«See pole tõsi!" kõlasid protestid J. Tõnissoni ja 
teiste vangistatute suust, «meid on vangi võetud ja ta- 
hetakse kinni panna!” 

«Nüüd olete teie vaba, härra toimetaja! Ja ka kõik 
teised vahistatud kodanikud on vabad!" kõlasid uhkelt 
eesti ohvitseride ja sõdurite hääled, keda järjest suure- 
mal hulgal miilitsa staabi ruumidesse tungis. . Juuresoli- 
jate suust kõlasid rõõmsad tervitushüüded. Pigistati 
südamlikult vabastajate — eesti ohvitseride ja sõdurite — 
kätt. 

Selle järele rivistusid eesti roodud täies sõjaväelises 
korras miilitsa-staabi esisele platsile.  Sügavas liigutu- 
ses pööras Jaan Tõnisson eesti sõjameeste poole lü- 

hikese, kuid sütitava kõnega, rääkides võimsal sõnal um- 
bes järgmist: 

» Eesti sõjamehed, sõbrad ja vennad! Teie mehine 
vaheleastumine on toore vägivallakatse võõraste inimeste 
poolt eesti avaliku häälekandja vastu tühjaks teinud ja 
kodanikkude vabaduste kaitse loonud. Eesti sõjamehed, 
olgu kellegi politiline seisukoht meie hulgas milline 
tahes, mingu meie oma vaadete poolest kui lahku, kuid 
ühe asja poolest oleme kõik üksmeeles: eesti rahvas ta- 
hab oma asjade ja oma inimeste üle 1se otsust teha! 


Eesti politilise enesemääramise nimel nõuame mele, 
et võõrad mitte ei pea meie asjadesse segama, ei ka kat- 
setki tegema vägivalla abil meil hirmuvalitsust maksma 
panna! Eesti Maanõukogu kui eesti maa ja rahva sea- 
dusliku esituse ümber koondudes tahame meie kui üks 
mees välja astuda Eesti vabariigi loomise hüüd- 
sõna all! Ja sellejuures toetagu eesti rahvuslikud väe- 
osad kui tõsine jõud eesti politilise enesemääramise põ- 
himõtet ja vabadust Eestis, nagu see täna on hiilgavalt 
sündinud!" 

Selle peale lauldi vaimustusega eesti hümni ja hüüti 
vaimustatult «hurraa!* eesti sõjameestele. 


Jaan Tõnissonile vastas Eesti tagavara-pataljoni 
lipnik Luukas kinnitades, et eesti sõjamehed oma po- 
litiliste vaadete lahkuminekust hoolimata kõik üksmeel- 
selt Eesti politilise enesemääramise eest välja astuvad. 
Edasi toonitasid eesti sõdurid, et Eestis eesti sõ- 
jamehed ise korda tahavad pidada ja ei lu- 
ba, et võõrad rahvad end meie asjadesse 
segavad. 

Tunnustati tarvilikuks kas või järgmisel päeval ül- 
dist meeleavaldust Eesti poliitilise enesemääramise mõtte 
heaks toime panna. Ometi leiti sama päeva õhtusel era- 
korralisel linnavolikogu koosolekul, kus möödunud sünd- 
musi ja seisukorda arutati, et meeleolu on linnas seda- 
võrt ärev, et meeleavaldusel soovimatuid tagajärgi rah- 
vuslikul alusel võiks juhtuda. Sellepärast lükati meele- 
avaldus 21. novembri peale edasi. 


Kella 7 ajal õhtul tulid ka relvus läti sõdurid täna- 
vale ja pidasid endid väljakutsuvalt ülal. Täidesaatev 


komitee (pritsimaja) oli läti ratsavahisalkadest ümber 
piiratud ja sinna kuulipildujad üles seatud. / Meeleolu 
oli ärev, õhk raske. Iga silmapilk võis verevalamine 
alata... 

Kell 7/2 8Õht., kui ärevus kõrgeimale tipule oli tõus- 
nud, oli linnavalitsuse koosolek määratud. Et aga väl- 
jas iga silmapilk kahe rahvuse vahel verine kokkupõrge 
võis sündida, siis otsustati koosolek edasi lükata ja ko- 
misjon valida, kes täidesaatvasse komiteesse ja Eesti 
tagavara-pataljoni läheks teateid koguma sündmuse kohta 
ja vahekorda lahendama. Komisjoni valiti linnapea J. 
Kriisa, linnavolikogu juhataja L. Olesk, linnanõu- 
nik J. Lehman, linnavolinikud Raudsepp, Land- 
mann ja Russis. Kell 772 12 Õõht. jõudis komisjon ta- 
gasi ja teatas, et täidesaatval komiteel on korda läinud 
läti sõdurid rahustada ja kokkupõrget ära hoida. Läti 
ja eesti pataljonides tehti vastutamata isikute poolt rah- 
vuslikku kihutustööd ja Õhutati natsionalismi. Eesti 
pataljonis olid kõik roodud väljaastumiseks valmis ja 
igal sõduril seks 30 lahingupadrunit tagavaraks. Eesti 
sõdurid ei võinud sallida, -et lätlased end eestlaste sise- 
mistesse asjadesse segama tulevad. 


N11 läks see vahejuhtumine kaunis kergelt ilma tõsi- 
sema kokkupõrketa mööda, kuid on sellepärast tähele- 
panu vääriv, et siin eesti sõdurid esimest kor- 
da eesti huvide kaitseks välja astusid. 
Tänavail kestsid lendavad miitingud kuni hilisööni. 

Enne kui edaspidiseid sündmusi kirjeldada, toon 
lühikese ülevaate eestlaste ja lätlaste vahekorrast Tartus. 


Ta 


Ilmasõja kestel kogus Lätimaalt hulk läti pagulasi 
Tartu. Eestlased võtsid neid siin lahkesti vastu ja te- 
gid neil võimalikuks .peavarju saada. Lätlaste ja eest- 
laste vahel oli alul sõbralik vahekord ja nad elasid ra- 
hulikult üksteise kõrval. 

Kui kõiksugu puudused igapaevseteks nähtuseks said, 
hakkas lätlaste ja eestlaste vahel tekkima hõõrumisi. 
Lätlased, kes külalistena siin asusid, püüdsid endid ka kü- 


lalistena maksma panna. Nad arvasid, et külalised pea- 
vad üht ja teist saama, kuna oma inimesed vähemaga läbi 
võivad ajada. Selle läbi tuli turul ägedaid sÕnavahetusi 
ette, eriti maainimestega, kelle käest läti naised tihti 
poolvägisi toiduaineid ära kiskusid. Sarnaste nähtuste 
peale juhiti tolleaegse ajakirjanduse poolt tähelepanu» 
kuid hoiti tasa ja targu lätlaste nimetamisest kõrvale, 
et ei tõuseks mitte rahvuslikku vihavaenu. 


Selle peale vaatamata hakkas vaesema klassi esita- 
jate vahel väiksemaid kokkupõrkeid tulema ja just töö- 
liste keskel näis tihti arusaamatusi koguvat. . Kodanli- 
sed klassid niihästi ühelt kui teiselt poolt olid teinetei- 
sega sõbralikud, sest et neil nii tihti ei tulnud üksteisega 
kokku = puutuda. 


Asi muutus aga suuresti, kui 1917. a. augustis läti 
küttide tagavarapolk Tartu asus. Siis saadeti läti sõja- 
väelaste poolt kohalikku sõdurite, tööliste ja maataiheeste 
saadikute nõukokku ja täidesaatvasse komiteesse saadi- 
kuid, kusjuures täidesaatva komitee esimeheks läti lip- 
nik Bruneneek valiti * ). Ajutise Valitsuse ajal pol- 
nud selles midagi erilist, sest et komiteel polnud kuigi 
suurt võimu. Kuid pärast seda, kui enamlased võimu 
oma kätte kiskusid, muutus asi. 

Enamlased hakkasid täidesaatvas komitees liiga par- 
te ilikult asju ajama, nii et osa mõistlikumat elementi 
selle tagajärjel pidi komiteest lahkuma. Lahkumine sün- 
dis just selle pärast, et lahkujail midagi komitees, kus 
enamus enamlaste käes, teha ei olnud. Täidesaatvasse 
komiteesse jäid suuremalt jaolt lätlased, juudid ja tei- 
sed rahvused — mitte-eestlased; ülekaal ol1 lätlaste käes. 
Varsti hakkas ka täidesaatev komitee oma võimu maks- 
ma panema ja see ei võinud kellelegi meeldida, et võõ- 
ras ollus eestlaste üle hakkab valitsema sel ajal, kui 
Eesti Maapäev 15. novembril Maanõukogu ainukeseks 
võimuks Eestis tunnustas. 


Eriti teravaks muutus vahekord eesti ja läti sõdu- 
rite vahel pärast eelkirjeldatud 18. novembri sündmusi, 


*) 1917. a. detsembrist kuni 1918. a. veebruarini oli täide- 
saatva Komitee esimeheks lätlane D. P1 au. 


siis kui läti sõdurid täidesaatva komitee käsul läksid 
«Postimeest” konfiskeerima, kusjuures Jaan Tõnis- 
son ja teised «Postimehele" lähedalseisvad isikud are- 
teeriti. . See juhtumus sünnitas rahvuslikku viha. Lät- 
lased ajasid pärast tagasi, et nad ei ole «Postimehe" 
konfiskeerimisest osa võtnud, sedasama toonitas ka keegi 
Skuja Fridis «Rishski Vestnik'us" (22. nov. 1917. a., 


nr. 265), kuid tõsiasjaks jääb ikkagi, et lätlased väevõi- 
muga 18. novembril «Postimehe” ruumesse tungisid ja 
toimetaja J. Tõnissoni tänaval vangistasid. 


Kes 18. novembri hilisõhtul tänaval peetavate len- 
davate miitingute iseloomu tähele pani, märkas, et just 
töölised-eestlased lätlastele võimu kättepüüdmises ette- 
heiteid tegid. Just tööliste ja eesti sõdurite poolt tä- 
hendati ägedalt, et lätlased soovivad eestlaste üle valit- 
sema hakata. Sõdurite hulgas oli veel sellepärast paha- 
meel, et lätlased nende seas kaheotsaga kihutustööd te- 
gid: annavad nõu, et sõdurid oma ülemate käske ei kuu- 
laks, kuna siis hiljemini komitees kaebavad, et eesti pa- 
taljonis igasugune distsipliin puuduvat. Ka tahtsid lät- 
lased kord Eesti tagavara-pataljon1i staapi üle võtta ja 
staabis teenivaid sõjaväelasi vangistada. Kui palju v11- 
mastes kõnedes tõtt, ei tea, kuid sarnaseid kõnesid rää- 
kisid tol Õhtul eesti sõdurid üliõpilastele, kes neile sei- 
sukorra kohta selgitavaid teateid püüdsid anda. 


Kui need teated põhjenesid kuulujuttudel, siis võ1- 
sid need tekkida ainult enamlaste eneste läbi, sest et 
enamlased — H. Suuder ja Ko. — ammusi eesti sÕ- 
durite hulgas kordahävitavat kihutustööd tegid. Need 
jutud ei loonud eesti ja läti väeosade vahel mitte sõbra- 
likku pinda. 

Eelmise nädala alul oli eestlaste ja lätlaste vahekord 
õige terav. Mõlemal pool kuuldus ähvardusi, mis jäid 
täide saatmata, sest arusaaja ollus suutis kokkupõrgete 
eest hoida. Kuid midagi tumedat jäi siiski kahe naa- 
berrahva vahele, kellel palju ühist niihästi ajalooliselt 
kui majanduslikult. Ja lätlastele jääb ikkagi häbi, et 
nad eesti vaba sõna hävitamisele tegelikult alguse panid. 

Lipnik Bruneneek seletas, et täidesaatev komitee 
annab võimu eesti sõdurite poolt valitud komiteele üle 


ainult siis, kui valimine lätlastele näib olevat meelepä- 
rane. See oli aga ainult lubamine. Edasi süüdistas 
Tartu «ametlik" ajakirjandus («Edas1" 3. t.), et kodan- 
lased «Postimehega" eesotsas rahvuslikku vihavaenu ole- 
vat Õhutanud, Sellel väitel puudus igasugune alus. Roh- 
kem tööliste hulgas liikudes võis tähele panna, et just 
neis ringkondades kuulujutud, nagu läti abivägede too- 
mine Tartu, eesti sõdurite kinnipidamine Valgas, Tar- 
tumaa koloniseerimine lätlaste poolt jne., alati tekkisid 
ja neid heameelega üksteisele edasi anti. Kust need ju- 
tud alguse said, millised tumedad jõud neid välja mõt- 
lesid, jääb selgusetuks, kuid igatahes olid nende allikad 
neis ringkondades, kus loodeti rahvuslikust vihavaenust 
saada kasu. 


Kuidas läti ringkondades eestlaste peale vaadati, €e1 
tea, kuid mõistlikumad arvasid, et mõlemad rahvad, nii- 
hästi eestlased kui lätlased, kes täielikult enesemäära- 
misele püüavad, rahulikult üksteise kõrval võivad elada 
Hariduse poolest madalama kihi hulgas polnud aga mitte 
nii ja seal liikusid kõiksugu kuulujutud eestlaste ja lät- 
laste vahekorra kohta. 

Nende ridade kirjutaja kuulis, kuidas keegi läti 
naine julgesti seletas, et ei oleks tarvis vihavaenu eest- 
laste ja lätlaste vahel õhutada, sest on teadmata, kas lät- 
lased saavad omale Tartut. Seda näidet ei tahaks mitte 
üldistada, ta olgu siiski kujutuseks, missugused jutud 
Tartus läti lihtrahva hulgas liikusid. 

Läti lihtrahvas talitas aga Tartus enam-vähem sar- 
naselt, nagu mõistuloos siil muti juures. Sarnane tegu- 
viis sünnitab tahtmatult vihavaenu. Seda vihavaenu po- 
leks aga sugugi tarvis olnud, sest et mõlemal rahval sei- 
sis tähtsamaid toimetusi ees kui üksteisega tülitsemine- 


Kui 18. novembri ärevus möödus, hakati aru pida- 
ma, mis teha, et linnas seisukorda selgitada, ja milliseid 
abinõusid seks tarvitusele võtta, et võõrad, rahva ena- 
muse poolt tunnustamatud võimud, eesti rahva enesemää- 
ramise õigust jalge alla tallata ei saaks. Lõpuks jõuti 


otsusele Tartus 21, novembril üldist meeleavaldust toime 
panna Eesti poliitilise enesemääramise mõtte teostami- 
seks. Meeleavalduse hüüdsõnaks pidi olema: 


«Eesti Maanõukogu kui seadusepärane rahva ja maa 
esitus Eestis olgu ainsaks võimukandjaks Eestimaal 
kuni Asutava Kogu kokkukutsumiseni!”" 


Meeleavaldusest pidid osa võtma kõik 1seteadlikud 
eesti kodanikud ühes kohalikkude eesti organisats100- 
nide ja eesti sõjaväelastega. Kohalikkudele Kaupmees- 
tele pandi ette seks päevaks oma ärid sulgeda. Et aga 
Tartu garnisonis kaks voolu avaldus, seepärast kaheldi 
ja kardeti meeleavalduse kordamineku suhtes. Ja kaht- 
lemisel oli ka põhjust. 


Meeleavalduse algataja oli Eesti tagavara-pataljon, 
millega ka Tartu Eesti Liit ühines, kes 20. novembri Õh- 
tul rohkearvulisel koosolekul tegi otsuseks meeleaval- 
dusest osa võtta. 


18, novembri Õhtuse vahe juhtumise järele «Posti- 
mehe” juures jäi kõik vaikseks. , 19, novembril oli lin- 
nas täiesti rahulik. Arutati päevasündmusi ja peeti kom- 
mertskooli ruumes suurem rahvakoosolek ära, kus suure 
rahvakogu meeleolu kõikumata selle poolt ol1, et meil 
kõrgemaks võimukandjaks ainult Eesti Maapäev peab 
olema. Selle seisukohaga ühinesid ka Eesti sõjaväelaste 
Ülemkomitee esindajad. 


20. novembril ilmus «Postimees" korralikult, veel 
käredamas toonis nõudes, et võõrad ollused ennast eesti 
rahvuslikesse asjusse ja omavalitsusse, mis meie omale 
kätte võidelnud, mitte ei segaks. Ühtlasi ilmus lehes 
järgmise päeva meeleavalduse kava ja kord, mis täiesti 
rahulikku 1seloomu pidi kandma. Tartu täidesaatev ko- 
mitee oli lubanud, et temal meeleavalduse vas- 
tu midagi ei ole. Komitee abiesimees oli seks ko- 
guni oma «ausõna" annud. 


Õhtul oli Eesti Liidu täiskogu koosolek, mis esitas 
24.000 kodanikku ja kus otsuseks tehti, et kõik selts- 
kondlikud organisatsioonid meeleavaldusest osa võta- 
vad. Kõigil oli tunne, et Tartu seisab suure ja ajaloo- 
lise päeva eel, kus Eesti iseseisvusele alus rajatakse. 


Kokkupõrkeid teisest rahvusest sõjaväega polnud ka 
mitte karta, sest et läti polgu esindajad olid eesti oh- 
vitseride kogule teatanud, et nad eestlaste meeleaval- 
dust ainult tervitada võivad. 


Kuid õhus tundus sel õhtul nagu midagi liikuvat. 
Ometi oli meeleolu täidesaatvas komitees eneses ja ka 
Eesti tagavara-pataljoni 6. roodus, kus enamlased ena- 
muses, palju ärevam. Seal hakati nimelt kartma, et 
Eesti 1seseisvusega ja võimu üleminekuga Eesti Maa- 
päeva kätte tema, s. 0. Tartu täidesaatev komitee l1k- 
videeritakse. - Selle ärahoidmiseks tahtis osa komitee 
ninamehi — juudid M. Faerman, K. Rimsha, 
Htrschfeldt, lätlane Bruneneek, - gruusialane 
Gignadse 1. t. — kõik teha, et võimu enese käes pi- 
dada. Seks seati mõlemaile Emajõe sildadele kõvenda- 
tud patrullid läti sõduritest, kes ülekäijailt nõudsid tun- 
nistuste ettenäitamist. Öösel liikusid läti sõdurite sal- 
gad tänavail, tungisid muuseas ka linnavolikogu koos- 
olekule nõudmisega, näidatagu, kas raekoja tornis ehk 
kuulipilduja ära peidetud ei ole. Linnavolikogu protes- 
teeris ägedalt sarnase häbematuse vastu ja ei lasknud 
mitte läbiotsimist tornis ette võtta. Alles selle järele 
lahkusid läbiotsijad raekojast, kui linnapea J. Kriida 
vastutuse enese peale võttis, et tornis tõepoolest kuuli- 
pildujat e1 ole. 


Varsti tuli ka teade, et täidesaatva komitee käsul 
lätlased linna elektri vabriku, posti-telegraafi kontori ja 
mõne muu ametiasutise oma alla on võtnud. Neisse tun- 
ginud läti sõduritel polnud mingit kirjalikku tõendust 
kaasas, vaid nad talitasid suusõnalise orderi järele. Ka 
tegid enamlased ja nende sabarakud kasarmus eesti sõ- 
durite keskel kihutustööd, et sõdurid mitte 21. novemb- 
ril meeleavaldusele e1 läheks. 


Nõnda oli siis täidesaatval komiteel oma «lubadu- 
sest" ja «ausõnast" Õige ruttu kahju hakanud. Ometi 
ei pandud nähtuse peale suurt rõhku. Meeleavaldus oli 
otsuseks tehtud ja, eesti sõjaväelased kui ka seltskond 
tahtis seda kindlasti läbi viia Üksikute sõjariistus isi- 
kute tegusid ja enamlaste mõõgatäristamist loeti naeru- 
väärt katseks püüda meeleavaldust nurja ajada. 


Nagu pärast selgus, olid enamlased in corpore kõik 
rattad seks tõepoolest käima pannud, et meeleavaldust 
segada, olid sellekohaseid agitaatoreid saatnud eesti sõ- 
durite sekka, linnas kõige hullemaid ja pahatahtlikumaid 
kuulujutte levitanud, et meeleavalduse ajal laskmine tu- 
levat jne. 'Ja nende tegevusel oli teataval viisil ka ta- 
gajärgi. Igatahes ei võinud aga keegi uskuda, et käpu- 
täiel enamlastel Tartus on julgust terve eesti seltskonna 
ja eesti pataljoni vastu vaenulikult välja astuda. 


Samal päeval oli veel üks väike vahejuhtumine. Ni1- 
melt läksid kaks eesti pataljoni roodu ja võtsid «Bür- 
germusse” oma alla, kuhu pidi asuma asutatav Eesti 
täidesaatev komitee. («Bürgermusse” oli täidesaatva ko- 
mitee poolt Riia ringkonna-kohtu kantselei väljatõstmi- 
sega vabastatud.) Silmapilk kutsus aga täidesaatev ko- 
mitee läti karauli ikohale, kes eesti roodud ilma ühegi 
vastutõrketa ära saatis. Ühtlasi võeti tarvitusele kõik 
abinõud, et sarnase loo kordumisele enam pinda €1 
jääks. Sel puhul tõi «Edasi'* teate, et need kaks eesti 
roodu «olevat tõnissonlaste poolt korraldatud ja 
kõige tumedamate kihutustega ja seletustega vasture- 
volutsioonile üles Kkihutatud". 


Samal ööl oli ka täidesaatva komitee poolt linnas 
rida läbiotsimisi, mis pidi olema ühenduses meeleaval- 
dusega, mida pidada taheti. 

21. novembri hommikul olid patrullid ikka veel sil- 
dadel ja mõni üksik pauk kostis hommikuses vaikuses. 
Tänavail liikusid sõjariistus töölised — punakaartlased 
— kellel punane side varuka ümber, j Suuremal osal pu- 
nakaartlastest olid sõjariistadeks sõjaväe -vintpüssid; 
neid anti pritsimajast välja.  Pritsimaja saal klÕbises 
püsside laadimisest ja lukkude naksutamisest. 


Umbes kella 8 ajal homm. tungis salkkond läti ja 
eesti pataljoni 6. enamlise roodu sõdureid osalt kohalik- 
kudest töölistest ja isegi kahtlasest elemendist kokku 
seatud punakaardi toetusel «Postimehe" toimetuse ruu- 
midesse, kus toimetaja Jaan Tõnisson kõige toorema 
vägivallaga oma töökabinetist Kinni võeti, teda toorelt 
käsutades, pekstes, tõugates ja revolvriga ähvardades. 
Revolvrit nina alla pannes sunniti J. Tõnissoni pa- 


litut selga panema. Selle järele viidi ta trükikojast 
läbi. Kui ta, siin oma senistele kauaaegsetele kaastöö- 
listele mõne 1sõna tahtis öelda, anti talle seljatagant ru- 
sikatega hoopisid ja sunniti ruttu ees minema, nii et 
ta trepist peaaegu alla tõugati ja läbi hoovi sõjaväemii- 
litsa Staapi (endisesse politseihoonesse) kinni viidi, kus 
vangitoa ukse ette kuulipilduja üles seati. Peale selle 
vangistati veel mõni Eesti tagavara-pataljoni ohvitser 
ja paar staabi kirjutajat. 

Ühtlasi aeti ka kõik toimetuse liikmed, trükitöölised 
ja teenijad kõigist ruumest toorelt välja. Uksed suleti ja 
eesti enamlised sõdurid ühes punakaartlastega võtsid 
kõik ruumid täiesti oma alla. Nagu hiljem selgus, pandi 
trükikoja ruumes rüüstamine toime, mille kahju 50.000 
rubla peale ulatus. 

Nõnda valvasid siis «Postimehe" surnukeha need, 
kelle kodumaale tulekuks see leht enne «mahamatmist” 
nii palju kaasa oli aidanud, et eesti vendi välja tuua 
vene polkudest võõra allohvitseri karmi rusika alt, kus 
teenistus neile, kes veel vene keelt ei osanud, otse koera- 
eluks oli. Jaan Tõnissoni aitasid kinni viia need. 
keda ta 'seni' võimsalt väljast külmadest, surmatoovatest 
kaevikutest kodukolde äärele oli Kutsunud, oma omaste, 
naise ja laste, isa ja ema lähedusse. 

Ühes «Postimehega" pidi kinni jääma ka Eesti Kir- 
jastuse Ühisuse trükikoda, kus peale «Postimehe" veel 
viit eesti ajalehte trükiti, samuti muid trükitöid tehti» 
hädatarvilikke sõjaväe tellimisi täideti, Samuti suleti 
peale muude äriruumide ka Eesti Kirjastuse Ühisuse raa- 
matukauplus, . 97 trükitöölist ja äriteenijat ühes pere- 
kondadega olid tänavale heidetud, ilma teenistuseta tol 
raskel majanduslikul ajajärgul, ilma et neilt keegi oleks 
küsinud, mis kurja rihmad, kes oma päevatööst elavad, 
siis teinud on, ning mis ühendus on neil ajalehe «Pos- 
timehe" sihi'* ja vaimuga. 

Äriühisuse juhatuse esimees dr. O. Kallas, kes 
äriasutiste ja -ruumide Kkinnipaneku põhjust küsis, viidi 
täidesaatvasse komiteesse kinni, kust ta küll varsti va- 
bastati, aga põhjusi siiski ei nimetatud*). 


*) Andmed «Postimehest'' 1917, a,, nov. 


Abisaamiseks tehti otsekohe katseid, kuid et keegi 
sarnast röovkäiku, oodata ei teadnud, ei olnud võimalik 
nii vara ka ühtki eesti pataljoni allüksust kätte saada, 
kes oleks tulnud korda jalule seadma. Sündmus tekitas, 
linnas suurt ärevust ja kirjeldamatut meelepaha. . Ta- 
heti hakata otsekohe - tagavara-miilitsat organiseerima, 
mis varemini täidesaatva komitee poolt laiali aeti ja sõ- 
jariistad käest ära võeti. Kuid sellest ei tulnud midagi 
välja. Terrori mõju näis olevat nõnda suur, et kellelgi 
polnud julgust temale otsekohe vastu hakata. Lootus 
jäi vaid eesti tagavara-pataljoni peale, kuid ka siin olid 
Tallinnast välja tellitud enamlased öö jooksul sünnita- 
nud palju segadusi, nii et ükski rood enam oma jõu 
peale julge polnud. Ja nõnda jäigi abi ka sealtpoolt 
tulemata. 


Sarnane vahe juhtumine halvas meeleavalduse Õige 
hoo ja tuju. Inimesed lõid kahtlema, paljud kaotasid 
julguse tänavale ilmuda, kui pealegi punakaartlasi püs- 
sidega tänaval nähti. 


9. 


Kella 12 ajal ilmus Krasnojarski Kkasarmuist Eesti 
tagavara-pataljon oma ülema polkovnik J. Rosen- 
baumi ja tema abi leitnant J. Kuperjanoviga ees- 
otsas. . Pataljon oli sõjariistus, igal mehel 30 lahingu- 
padrunit kaasas. Täiesti puudus pataljoni 20-st roodust 
enamline 6-s rood. 6. roodule jääb ka see häbiplekk, et 
ta eesti rahvuslikus sõjaväes oli esimene, kes oma 
rahva kodanliste vabaduste kitsendamiseks enamlastele 
kaasa aitas, nagu «Postimehe" vägistamine, oma ohvit- 
seride vangistamine 3. m. Pataljon Kandis eesti sini- 
must-valget ja punast revolutsioonilist lippe, üksikud 
roodud plakaate (arvult 7) pealkirjadega: ,,Elagu Eesti 
Vabariik!", «Elagu Eesti Maapäev!", , Elagu Eesti Asu- 
tav Kogu!", «Vaba enesemääramise Õigust väikerahvas- 
tele", «Rutulist demokraatlist rahu!", «Elagu Eesti sol- 
datite, tööliste ja maatameeste nõukogu!" 3. t. Need 
pealkirjad näitavad juba, kas meil siin «vasturevolutsi- 
ooniga” tegemist või mitte. 


Kui rongikäik «Porilaste marsi" helidel kivisillale 
lähenes, panid sillal seisvad läti kütid sellele püssitää- 
gid ette. Polkovnik Rosenbaum, kes ees ratsa Sõi- 
tis, hüüdis: «Edasi!" Orkester sammus selle peale jälle 
julgesti edasi — ja silla peal olijad olid sunnitud vastu 
tahtmist tee lahti tegema. Rongikäik kasvas järjest ja 
ulatus raekoja platsile jõudes juba kaugelt üle 153.000. 


Meeleavaldusest võtsid osa ka kohalikud eesti selt- 
sid, esimesena «Vanemuine”", üliõpilasseltsid jne., kuna 
üks osa seltse ärevate kuulujuttude mõjul ilmumata oli 
jäänud. Suurel arvul oli kohalik Eesti Naisselts ilmu- 
nud, kelle liikmed oma lipu all tihedates, korraldatud 
ridades rongikäigus käisid. Au Tartu vahvatele, südi- 
datele naistele! 


Raekoja ees pidas polkovnik Rosenbaum lühi- 
kese kõne ja luges Eesti Maapäeva 15. novembri otsused 
avalikult ette, kui kogu Eesti tõsise rahvaesituse tunnis- 
tuse, et kõik võim Eestis ainult meie Maapäeva kätte 
peab minema. .Meeleavaldajaid 'tervitas linnapea  J. 
Kriisa kui kohalik rahva esindaja ja LÕuna-Liivimaa 
komissari kohustetäitja ja maakonnavalitsuse esimees J. 
Jans ning mõned üliõpilaskonna esindajad pidasid kõ- 
nesid silmapilgu tähtsusest. Selle järele lauldi vaimus- 
tusega eesti hümni, mille juures Eesti tagavara-pataljon 
eesti rahvuslipule sõjaväelist au andis. Raekoja torni 
tõmmati eesti rahvuslipp ja punane revolutsiooni lipp 
üles. 

Hümni teine salm jõuab lõpule. Seal kõlab korraga 
Barklai platsi lähedalt luust-lihast läbilõikav -sireeni- 
liääl ja Küüni tänava poolt kihutab meeleavaldajate hul- 
ka täidesaatva komitee soomusauto ja sõidab kuulipildu- 
jaid tornides ringi käia lastes... — Sarnase meeletuse 
tagasihi seletamise pean siinkohal ülearuseks. 


Kogu meeleavaldus tardub hetkeks. Esimesele soo- 
musautole järgneb teine, milles täidesaatva komitee liik- 
med ühes juudi üliõpilastega- Neid lasti” rahulikult 
läbi, kuid neil vagivallatarvitajail näis heameel olevat 
veel kaks korda meeleavaldajate rahu oma läbisõiduga 
tülitada. Polkovnik Rosenbaumi poolt varem antud 
korraldused ja meeleavaldajate külm rahu hoidis aga 

selle eest, et sarnasel metsikul provokatsioonil mitte 
kurbi tagajärgi e1 olnud. 

Selle järele seadsid autod endid ähvardavalt vastu 
Küüni tänava nurka üles, kust meeleavaldajate rongi- 
käik pidi «Vanemuise” ette liikuma. Kuid see meeletu 
manööver ei pannud meeleavaldajaid kohkuma ja kõik 
jäid kohale, kuni kõned peetud ja 1samaa- ning revo- 
lutsiooni-laulud lauldud, f 


Raekoja eest liikus rongikäik Aia tänavale, «Vane- 
muise” ette, kus meeleavaldajaid direktor Ants Simm 
tervitas. Ka siin tõmmati eesti lipp üles. Siit liikus 
rongikäik Aia, Pepleri ja Maarjamõisa tänavaid mööda 
üle Toomemäe ja puusilla Krasnojarski kasarmute õuele 
tagasi. Täidesaatev komitee oli meeleavaldajaile Maarja- 
mõisa ja Vallikraavi tänavate nurgale jälle soomusautod 
vastu saatnud, kuid siin ootasid autod nii kaua, kui ron- 
gikäik möödus, ja sõitsid siis oma «kindlusse" tagasL 
Need soomusautod peeti lätlaste poolt eelmisel Õhtul 
kohalikus raudteejaamas 12. soomusautode salgalt vägi* 
vallaga kinni ja «võeti üle". 


Kasarmuõuel peetakse suur rahvakoosolek ära- Rah- 
vast on murdu, umbes 20 tuhat. Üle koosolijate peade 
paistavad eesti sõdurite plakaadid pealkirjadega: «Elagu 
Eesti Vabariik!" j. t. Kõneleb polkovnik J. Rosen- 
baum, kellel kuuseokstest pärg eesti rahyuslintidega 
kaelas, siis prl. Miina Herman ja Tartu Eesti Maleva 
büroo liige — 1. Eesti polgu noorem-allohvitser Joh. 
Juhtund. - Selle järele läheb rahvas erutatud meele- 
olus laiali. Sõdurid asusid pataljoniülema kindla käsu 
peale Kasarmuisse, samal ajal aga tungivalt Jaan T 65 - 
nissoni ja teiste -Vvangistatute vabastamist nõudes. 
Rootudes oli meeleolu (peale enam l1 se 6-da roodu) täiesti 
rahuldav ja isamaaline vaimustus suur. Sõdurid olid 
selle poolt, et eestlased ise oma asju Õienda- 
vad, ilma et võõrad neile vahele segavad. 
Saatkond, kes Jaan Tõnissoni vabastamiseks - täide- 
saatvasse komiteesse saadeti, tuli tühjalt tagasi. - Saat- 
konnale oli seletatud, et Jaan Tõnissoni milgi tin- 
gimisel vabaks ei lasta, vaid kohtu alla antakse «vastu- 
revolutsioonile õhutamise pärast". Täidesaatev komitee 


eoli läti sõdurite ahelaga ümber piiratud, kuna läti rat- 
surid ümberringi sõitsid. Pritsimaja ette oli soomusauto 
üles seatud, 


10. 


Õhtul kella 7 ajal, kui 10 Eesti tagavara-pataljoni 
ohvitseri oma kasiinos Laial tänaval (kooliÕpet, semi- 
nari ruumes) viibisid, tungis sinna sama pataljoni 6. rood, 
mis enamlastest üles kihutatud, ja kuulutas kõik seal- 
viibivad ohvitserid vangistatuks. = Sellest teatas alam- 
leitnant G, Roosmari Tartu Maleva büroo liikme 
n.-allohvitser J. Juhtundile, kes siis sama pataljoni 
ustavama (4-da) rooduga vangistatud ohvitsere vabas- 
tama tõttas. Kui vabastajad seminari juure saabusid, 
toodi kinnivõetud ohvitserid parajasti välja, et neid sõ- 
javäemiilitsa staapi viia. N.-allohvitser Juhtund an- 
dis oma meestele käsu «laskevalmis" ja ähvardas enam- 
laste peale tuld anda, kui nad vangistatuid mitte ei va- 
basta. Vangistajate seas tekkis hetkeline segadus, -kõ- 
lasid hüüded: «Eesti vennad, ärgem valagem üksteise 
verd!...** See viis omakord 4. roodu sõdurid eksitusse 
ja ilma 'käskluseta lasksid nad otsekui sõnakuulelikult 
püssid jalale. Nüüd tekkis vangistajate ja vabastajate 
vahel äge sõnavahetus. Selle kestel piirasid vangistajad 
vabastajad ümber. Nüüd oleks peaaegu aset leidnud ve- 
rine kokkupõrge, kuid suure vaevaga läks vangistatud 
ohvitseridel korda seda ära hoida, seletades, et nad €i 
soovigi vabastamist, vaid nõuavad, /et neid viiaks täide- 
saatvasse komiteesse. . Vabastajaist nõudis n.-allohv. J. 
Juhtund seletust, mis põhjusel on eesti ohvitserid 
vangistatud. .Vastati, et seletust antakse miilitsa staabis, 
tulgu ta sinna kaasa. Sealjuures anti Juhtundile 
ausõna", et ta staabis vabaks jäetakse. Juhtundi 
nõudmise peale, et antagu ka seks ausõna, et kõik kinni- 
võetud eesti ohvitserid miilitsa staabis vabastatakse, sele- 
tasid kinnivÕtjad, et seda täidetakse, 

i Samal ajal, kui vangistajad vabastajaid manitsesid 
üksteise verd mitte valada, tõstsid nad vabastajaile re- 
volvrid nina alla ja käratasid: «Teie olete vangistatud!'* 
Konda vangistati muude hulgas ka alam-leitnandid 


Leitnant Georg Roosman f 


Kui Tallinnas esimest Eesti rahvaväeosa — 1. Eesti polku 
— vormeerima hakati, oli lipnik Georg Roosman üks esimesi, 
kes 12. aprillil 1917. a. 81-st jalatagavarapolgust Tallinna, 1. 
Eesti polku üle tuli, kus õppekomando ülemaks nimetati. — 28. 
septembril 1917. a. viidi üle Eesti tagavara pataljoni, Tartu, kus 
teenis kuni pataljoni laialisaatmiseni, 23. veebr. 1918. a. Ülen- 
dati leitnandiks. 


Vabadussõja algul astus rahva väkke ja läks 21. detsembril 
1918. a. 1,-r. soomusrongi nr. 3. peale, kus määrati dessantroodu 
2. rühma ülemaks ja 6. jaan. 1919. a. sama rongi dessantroodu 
ülemaks. 23. jaan. 1919. a. sai lahingus V.-Kirepi kõrtsi juures 
surmavalt haavata ja suri samal päeval. 

Vabadussõjas ülesnäidatud erilise vahvuse eest annetati te- 
male 2. liigi 3. järgu Vabaduse Rist. 


Roosmari ja Sederov ning noor.-allohvitser Juh- 
tund. Viimane pääsis rahvamurrus jälle vabaks ja põ- 
genes raudteel Haapsallu oma polku tagasi“). Vangis- 
tatud ohvitserid viidi ,,Bürgercnussesse"”, kuhu järgmisel 
päeval Ka teised vangistatud eesti ohvitserid (üldse 38) 
toodi. Siin peeti nad 46 tundi kütmata ruumis ilma söö- 
mata kinni, kust neist üks osa 22. novembri ööl ja teine 
osa 23, novembri hommikul vabaks lasti, ilma et neile 
keegi selgemalt Öelda oleks teadnud, milles nende süü 
õige seisab. Ühel osal ohvitseridel voeti vangistamise 
juures sõjariistad, dokumendid ja viimane rahakopik 
ära, mida nad enam kätte ei saanudki. Ohvitseride ka- 
siinost viisid enamlased kõik toiduained ära ja lõhkusid 
sööginõud puruks. 

Umbes kella 10 ajal õhtul tuli teade, et 4. rood ole- 
vat enamlaste poolt sisse piiratud ja talt tahetavat sõja- 
riistad ära võtta. Kuidas asi lõppes, kahjuks enam eli 
maleta, kuid sõdurid magasid riietatult ja laetud püssid 
kõrval. Õppekomandolt ja mõnelt teiselt roodult võtsid 
enamlased siiski püssid ära ja viisid täidesaatvasse ko- 
miteesse. 

Korra jaluleseadmiseks asutati samal Õhtul Tartu 
eesti sõjaväelaste nõukogu, kes enese ainumaks võimuks 
Tartus tunnustas. Nõukogust võtsid teised kohalikud 
rahvused fraktsioonidena osa. 

Ööl oli linnas mitmes kohas läbiotsimisi ja vangis- 
tamisi. Arvati, et sõjariistu on ära peidetud. Muuseas 
otsiti ka botaanika-aed läbi, kuhu kaks koormat sõja- 
riistu öeldi olevat peidetud. Sealt ei leitud aga mi- 
dagi. Selgus, et kaks puu koormat, mis aeda toodud, 
püssikoormateks = peetud. Raekoja tornist kõrvaldati 
eesti lipp. 

Tartu oli langenud läti küttide ja enamlaste hirmu- 
valitsuse alla. Linn oli läti ratsavahisalkadest sisse p11- 
ratud. Ilma revolutsioonilise komitee loatäheta ei las- 
tud kedagi ei raud- ega maanteed kaudu linnast välja. 
Linnas kuulutati piiramisseisukord välja ja erakorrali- 
seks garnisoniülemaks nimetati enamune sõdur A. Jea, 


) Joh. Juhtundi kirjalikud mälestused. 


adjutandiks — Ukraina leitnant $S. Tõshkuni*). Ko- 
danikkude elu oli surnud, ajalehed suletud. Igasugused 
koosviibimised olid nii sees kui väljas keelatud. Ela- 
nikkudelt oli võetud võimalus erapooletuid teateid saa- 
da, mis ilmas sünnib, vaid pidid ainult sihilikkude vale- 
teadetega leppima. Meeleolu oli rusutud, ärevus kas- 
vas, sest hirmuvalitsus hakkas linnas täiel määral maks- 
ma. Läti sõdurite võim rõhus täidesaatva komitee kä- 
sul kõiki oma saapakanna alla.  Läbiotsimised ja van- 
gistamised olid nii sagedased, et neid juba loomulikku- 
deks nähtusteks peeti. . Tänavail hulkusid läti sõdurid 
ja punakaartlased, kes õhtuti inimesi, eriti aga eesti oh- 
vitsere püüdsid. Peksmisi ja muu toore vägivalla näh- 
tusi tuli igal sammul ette. Kunagi ei tunnud Tartu 
kodanikud ennast nii seotud, nii vabaduseta olevat, kui 
siis. Homse päeva eest ei võinud keegi julge olla: kas 
on ta juba surnud või vanglas. 


Sõjarevolutsioonilise komitee poolt löödi Kkuulutu- 
sed seintele, milles teatati, et maksma pandud sõjaseisu- 
korra tõttu igasugused miitingud, kogumised, koosole- 
kud, peod jne. sees kui väljas ära keelatakse, kella 10 6. 
kuni kella 3-ni homn. tänavail liikuda ei tohi, linnast 
ära sõita ei lubata jne., — ühe sõnaga — terve linn on 
sisse piiratud, ja lõpus ähvardatakse SÕjarevolutsiooni- 
lise tribunaaliga. 


Sarnase metsiku omavoli ja igasugu kodanlise va- 
baduse jalge alla tallamise vastu, mille sarnast eesti 
rahvas kõiges oma kurvas minevikus tunda pole saanud 
ja mis mitmesugusest rahvusest tumedate jõudude kaas- 
abil palju kannatanud Eestit vasturevolutsiooni ning 
rahvusliku surve alla viib, avaldas Tartu Eesti liit, kelle 
seljataga 24.000 liiget, 24. novembril kõige valjumit 
protesti * *). 


*) Esimene keelas oma päevakäsuga nr. 101 sõjaväelastel 
relvus tänavale ilmumise, ükskõik mis otstarbel, samuti olid 
Tartu garnisoni sõjaväelased kohustatud vangistama kõiki üles- 
kihutajaid ja ässitajaid, ning neid sõjarevolutsioonilisse komi- 
teesse toimetama, kus neid kõige valjem karistus ootas. 

**) Protest avaldatud kõigis eesti ajalehtedes peale enam- 
lise ,,Edasi''. 


21. novembril sai täidesaatvas komitees surma läti küt- 
tide tag.-polgu 3. roodu kirjutaja Bunša, Teine sõdur, 
samuti lätlane, oli püssiga ettevaatamatult ümber käies 
ta maha lasknud. Kuid ,,Edasi" kirjutas kohe järgmist: 

,» Olgu meil kindel teadmine, et kui e1 oleks 
olnud kodanlaste poolt provotseeritud rahvuslist viha- 
vaenu-meeleavaldust, elaks meie unustamata seltsimees 
veel tänapäev ja võitleks ühes meiega rahvavaenlaste 
vastu ar 

Nii siis oli ka siin, läti sõduri Õnnetus surmas, süüdi 
eesti sõdurite rahulik mccluavaldus-paraad, kus kohali- 
kud eesti sõdurid näitasid oma Kkorraarmastust ja aru- 
saamist selle läbi, et nad provokatsiooniliste püssipau- 
kude ega nende sekka kihutavate soomusautode läbi en- 
did segadusse ei lasknud kiskuda. Kui aga nüüd iga 
Õnnetut surma, mis läti sõdurit tabas, eestlaste arvele 
hakati kirjutama, siis polnud see muud, kui just rah- 
vusliku vihavaenu õhutamine. 

«Otstarve pühendab abinõu", ütles inkvisitsiooni asu- 
taja Loyola. Sedasama ütlesid ka enamlased. 


kli 


Täidesaatev komitee ei arvanud oma jõudu küllalt 
olevat, sellepärast telliti Tallinnast punakaartlasi abiks. 
Tartus polnud punasesse kaardiväkke astujaid kuigi 
palju. 

20. novembri Õhtul saabusid Tallinnast Tartu 300 
punakaartlast enamlase Blaufeldi1 eestvedamisel ühes 
kõikvõimsate komissaride Viktor Kingissepa ja 
Ernst Meistriga kohale. Viimane oli mulluaastane 
Treffneri gümnaasiumi Õppur ja kuulus sama aasta keva- 
del es-eride (s.-r.) parteisse, kuid sörkis nüüd enam- 
laste sabas ja andis nüüd Tartus es-eridele tegevusest 
aru, kuid ei leidnud enam siitpoolt kuigi palju teotust. 
Esimeseks asjaks oli vastsaabunud ,,korrakaitsjail" sõja- 
riistade äravõtmine mõnelt Eesti tagavara-pataljoni roo- 
dult, paar tormijooksu suuremate Kkullasepaäride peale, 
kus «konfiskeerimise" põhimõte tegelikult maksma pandi. 


Samuti piirasid punakaartlased ka Eesti tagavara-patal- 
Joni õppekomando Küütri tänaval sisse ja võtsid ko- 
mandolt relvad (umbes mõnisada püss1) ära. 


Tartu saabumisel saatis Viktor Kingissepp kohe 
Tallinna alljärgneva telegrammi: 


»» Sõjarevolutsiooni1-komiteele. Tallinn. 


Punase Kkaardiväelaste 4-jas eshelon jõudis kohale 
ilma vahe juhtumiseta. Eilsest marurahvuslisest meele- 
avaldusest võtsid osa kodanlised seltsid Nais-ühisusega 
eesotsas ja kahe roodu ümber Eesti soldatisi. Eila hom- 
mikul võeti Eesti tööliste miilitsa poolt Jaan Tõnisson 
kinni, õhtul võtsid Eesti soldatid üle neljakümne Eesti 
polgu ohvitseri ühes polgu Komandöri Rosenbaumiga 
kinni. 

Sõja-Revolutsioniline Kohus teeb täna kinnivõetute 
edaspidise saatuse kohta otsuse. Täna korraldatakse 
rahvakoosolekut. . Tallinna punasekaardiväelased vennas- 
tavad Eesti soldatitega. 5361. 22. novembril. 


Eestimaa Sõja-Revolutsioonilise 
Komitee komissar Kingissepp." 


Samal õhtul peeti ,,Bürgermusses" 38 vangistatud 
eesti ohvitseri üle ,,kohut"*). ,,Kohut” juhatas alul 
Viktor Kingissepp, pärast E. Meister. Kohtu- 
liigeteks oli kolm asemikku Eesti tagavara-pataljoni 
poolt ja kolm asemikku punakaardi poolt, viimaste hul- 
gas tuntumad enamlased Blaufeldt, Mällo 13. t. 
Kohtulaua taga ei puudunud 1segi üks endine politseinik. 
Süüdistajaiks olid enamlased H. Suuder, A. Jea, läti 
lipnik Bruneneek, rätsepad Luha, MÕttus ja Leo- 
pas, J. t. Kaitsid sõjaväelane Beljajev (venelane), 
advokaat M. Edelhaus (sakslane) ja adv. J. Kriisa 
(eestlane). 


See oli esimene kohus, mida siinne täidesaatev komi- 
tee eesti keeles pidas. «Kohtupidamine” oli väga 


*) Tolleaegse ,,Päevalehe' ja "Tallinna Teataja' andme- 
tel ja isikl. mälestuste järele. 


algupärane: ,,kohut" peeti kõige uuema süsteemi järele 
— igasugused seadused ja igasugune loogika jäeti kui 
tsarismi iganenud tundemärgid kõrvale. .«Kohtusaal** 
muutus mingisuguseks mittinguplatsiks ja värsked «koh- 
tunikud** ei suutnud Kuidagi korda pidada. Ja kui sel- 
gus, et üks «kohtunik** on endine politseinik, tõusis 
kohtus suur lärm ja kisa. Selle peale Käratas eesistuja 
abi Meister väga iseloomustava lause vene keeles: 


»A 3acTABISIF BaC MONUATb, 3a MHOIO cmna!” 

(Ma sunnin teid vaikima, minu seljataga on jõud). 
Nagu ikka vägivallamaal!,.. 

Selle ähvarduse peale vaatamata sündis «kohtupida- 
mine" alalise kära all. Üldse puudus «kohtul" igasugune 
lugupidamine, nii et rahva hulgast ja süüdistatavate poolt 
Õige teravaid ja pilkavaid tähendusi «kohtupidamise" 
kohta tehti. Isegi kinoga võrreldi. 


Mõnigi süüdlane kaitsis ennast õige tabavalt, n11 
näiteks lipnik Koort, kes, kui temalt «kohtu” ees- 
istuja küsis, milles teda süüdistatakse, vastas; 


«Minu süü seisab selles, et ma eesti ohvitser olen!" 
Sealsamas viibivad vene sõdurid aga ütlesid: 


»Me11 on tõepoolest häbi kuulda ja näha, milles 
ja kuidas eestlased ise oma ohvitsere süü- 
distavad I[" 

Üks eesti sõdur, kes kohtualuse leitnant T-ga ühes- 
koos vene väes teeninud, ütles: 


,» Kui need vene sõdurid, kelle roodu leitnant T. va- 
rem juhatas, teaksid, kuidas temaga ta suguvennad praegu 
siin ümber käivad ja kui nad siia pääseksid, siis —", 
— ma jätan selle parem kirjutamata. 

Publik sai mulje, et «kohtumõistjate" seisukord on 
Õige piinlik, kuna sageli nad vastajad pidid olema, kae- 
bealused ja publik aga arupärijad. Neilt, kelle kohta 
süüdistust ette tuua ei olnud, küsis «prokurör” Suu- 
der, kas nad tunnustavad nõukogude valitsust ja sõja- 
revolutsioonilist komiteed jne. Selle peale vastati e1- 
tavalt. Et süüdistused liiga nõrgal alusel seisid, fakte 
ette tuua ei olnud, paljud süüalused 1segi meeleavalduselt 
puudunud olid, siis ei Saanud ,,kohus" neilt süüdi leida 


ja samal õhtul vabastas kümmekond süütut ohvstitseri. 
Ohvitseride vabaksmõistmisele mõjus muidugi ka see 
kaasa, et mitmed roodud saatkondade läbi oma ohvit- 
seride vabaksmoistmist kindlasti nõudsid. Lõpuks 
nõuti, et ka teised vangistatud ohvitserid vabastataks, 
sest et nad on samuti süütud. Seda aga ,,.kohus" ei täit- 
nud, seletades, et nende saatuse üle peagi teatatakse. 
Nad lubati Valka, XII armee sÕjarevolutsioonilise kohtu 
kätte saata. 


Teine osa ohvitsere vabastati järgmisel hommikul, 
kuid polkovnik Rosenbaum peeti kohalikus vanglas 
kinni kuni 24, novembri õhtuni, mil tema üle «Vanemui- 


" 


ses" kohut peeti, millest aga allpool pikemalt. 


Kui polkovnik Rosenbaumiga paar eesti selts- 
konnategelast Õhtul enne meeleavaldust juttu — ajades 
muuseas temalt küsisid, mis ta eelseisvast meeleavaldusest 
arvab ja kas pataljon meeleavaldusest osa võtab, vas- 
tas ta: 


»»Mina ei ole politikamees, vaid sõdur. Kui pataljon 
välja läheb, on ka minu püha kohus temaga kaasa minna, 
kui mitte, ei käi ma kellelegi peale." 


Kui üks -koosolijaist meeleavalduse kordaminekus 
kahtlust avaldas, sai polk. Rosenbaumi abi — leit- 
nant J. Kuperjanov ägedaks ja ütles: 


»Arad jäägu koju!”*) 
Seega oli küsimus jaatavalt otsustatud. 


Pataljon otsustas aga meeleavaldust toime panna ja 
polkovnik läks kaasa, nagu eelpool nägime. Selle eest 
pandi ta 21. novembri õhtul vanglasse, millisest asutisest 
ta, nagu ta pärast 1se seletas, kogu oma elu ajal alati 
kaugelt mööda minna oli katsunud. Neljapäevase vangis- 
tuse järele peeti siis tema üle ,, Vanemuises” kohut. 


Enne kui asuda ka tolle halenaljaka kohtujandi kir- 
jeldamisele, vaatame, millised sündmused leidsid aset 
vahepeal Eesti tagavara-pataljonis, milliseid alatuid ot- 
susi seal vastu võeti ja mis seal sepitseti. 


*) K. Einbundi mälestused J. Kuperjanovist. 


19. novembril pidas pataljoni sÕjarevolutsiooniliste 
komissaride nõukogu oma koosolekut, kus võttis vastu 
alljärgneva drakoonilise resolutsiooni: 

»Komissaride nõukogu tunnistab praeguse segaduse 
kodanlaste ja ohvitseride kihutusviijaks, ja võtab kõik 
abinõud tarvitusele kodanlaste  võimulepääsemise — ära- 
hoidmiseks. 

Koosolek leiab tarvilise olema: 


I. Soldatid võtavad pataljoni asjaajamise oma kätte. 

II. Ohvitseride kogu saab ametist tagandatud ja sõja- 
riistad käest ära võetud. 

IIL Ohvitserid, kes tahavad ametisse edasi jääda, 
võivad endid üles anda kuni tähendatud päevadeni. 

IV. Süüdlased ohvitserid ja eraisikud, kes kihutuse- 
tööd tegid, sõjariistus soldatid uulitsale kutsudes, võe- 
takse vastutusele. 

V. ,,Postimees", kui avalik üleskihutaja, võetakse 
vastutusele. 

VI. Linnavalitsus, kui avalik kontrrevolutsiooni pesa, 
tuleb laiali saata ja uued valimised välja kuulutada. 

VII.Eesti maapäev tuleb laiali saadetuks tunnistada 
ja ainukesteks võimuallikateks on praegusel ajal nõu- 
kogud. 

VIIL Eestlased asutavad täidesaatva komitee juure 
oma sektsiooni, kes teiste rahvastega ühiselt kohaliku 
ülema võimu sünnitab, * 

IX. Maleva büroo tuleb likvideerida. 

X. Komissaride nõukogu protesteerib staabi kirju- 
tajate alatuse üle, kes roodude esitajad kommissarid vägi- 
valdselt staabist välja ajasid, neid sõjariistadega ähvar- 
dades. 

XI. Tuleb roodude komiteede, pataljoni komitee ja 
kommissaride nõukogu kokku kutsuda. 

XII. Koosoleku korraldamine jääb nõukogu eestseli- 
suse hooleks/* 


22. novembril oli Krasnojarski kasarmuplatsil Eesti 
tagavara-pataljoni koosolek, kus kõnelejatena üles astu- 
sid Viktor Kingissepp ja Ernst Meister, kes 


möödunud sündmusrikaste päevade tähtsust selgitasid. 
Kõnelejad said rohkete kiiduavalduste osaliseks. 24. no- 
vembril avaldas Tartu tööliste, sõdurite ja maatameeste 
saadikute nõukogu häälekandja «Edasi” oma 5. numbris 
kõrgema kohaliku sotsiaaldemokraatliku esituse —e+ sõja- 
revolutsioonilise ja täidesaatva komitee pikema teada- 
ande eesti sõduritele, pöörates üleskutsega viimaste poole 
mõttes läbi kaaluda käsukirja põhimõtte sihti, mis aja- 
lehe «Postimehe”" kui eesti töörahva söödikute lehe (!) 
kinnipaneku kohta avaldatud, ning revolutsiooniline de- 
mokraatia lugevat väga tarvilikuks kõike «Postimehe" 
poolt kokku röövitud (?!) Kapitali ja varandust konfis- 
keerida töörahva kasuks, üle andes seda tegevust eesti 
töölisklassile. «Postimees”" suletigi, vaatamata tema töö- 
liste ja teiste tegelaste valju protesti peale, varandus 
konfiskeeriti «eesti töörahva kasuks” ja tema trükikojas 
hakati trükkima enamlaste häälekandjat «Edasi1". 


Tartu töölised hoidusid, peale mõne üksiku, vaär- 
tegudest täiesti eemale. .«Postimehe" = trükitöölised, 
peale paari, avaldasid ühes teiste teenijatega «Postimehe" 
trükikoja «ülevõtmise" ja lehe sulgemise vastu valjut 
protesti. Tööliste nõukogust jäid ka töölised eemale, 
sest et nad enamlaste taktikat ära seedida e1 suutnud. 
Selle asemel olid aga tegevuses kõigi oma «jõududega" 
n. n, «puudustkannatajate* ja «vabatööliste" ühingud, 
mis kokku nõukogusse oma veerandsada esindajat Saat- 
sid, ja need seal siis tooniandjaks olid. 


23. novembril kaotati Tartu sõjarevolutsioonilise 
päevakäsuga sõjaseadus Tartus ära, mis 21. novembril 
maksma pandi. Samas päevakäsus anti teada, et «Tartu 
linnas ja maakonnas ainuke kõrgema valitsusvõimu esin- 
daja on Tartu tööliste, sõdurite ja talupoegade(!) saadi- 
kute nõukogu täidesaatev komitee". Järgmisel päeval 
voeti ka «Postimehe”" trükikoja pealt sekvester faktiliselt 
ära, kuid osaühisus ei saanud trükkimist alustada, sest 
trükikoda, toimetus ja talitus oli tublisti rüüstamise all 
kannatanud. . Muuseas oli peale purustamise palju asju 
lihtsalt ära varastatud; nii olid Kadunud omavahelised 
kõneaparaadid, kannatada oli saanud rahakapp ja lukud 
jne. Isegi trükitööliste paremad tööriided ja saapad 


olid ära viidud. Käsikirjad, mis parajasti ladumisel olid, 
hävitati ära; nii oli näiteks Niggoli suurem käsikiri 
»Eesti asundustest” puruks rebitud. 

,.Ustavad revolutsioonilise komitee ihukaitseväelased” 
olid endile peale selle veel nimekaarte trükkinud ja muid 
«trükitöid" teinud. Ühesõnaga — trükikoda pakkus 
täielikku rüüstamise pilti. 27. novembril algas trükki- 
mine uuesti. *) Suletud ,,Postimehe"” asemel hakkas 
ilmuma ,,Uus Postimees", mille esimene number ilmus 
29. novembril. 

»» See ei ole enam organiseeritud sõjavägi, see on 
vaid sÕdurmass, kelle juures igasugune demagoogia oma 
halvavaks tööks vastuvõtlikumat pinda leiab. N11 ei või 
see enam edasi kesta, ohvitserid peavad oma kohtadele 
asuma, muidu võib Eesti tagavara-pataljon eesti jõust 
tema rüüstajaks muutuda, sest nälg ajab paari päeva 
pärast viimase kui sõduri tänavale leiva j ähile. Kuhu 
jääb siis pataljoni distsiplineeritud tahe oma kodumaad 
ja rahvast kaitsta? Staap on sõjaväeosa peaaju, tema 
juhtiv aparaat, tema iseloomustaja. Ühe enamlise roodu 
haiglane tahe ei tohi tervet pataljoni hukata.” 


Niusugused umbes olid mõtted, mis pataljoni 24. no- 
vembril pärast kahepäevalist Kahevahelolekut « Vanemui- 
sesse” üldkoosolekule juhtisid. Koosolekust võtsid um- 
bes 300 sõjaväelast osa, kuna eraisikutele luba anti pealt- 
kuulajatena seal viibida. Koosoleku avas kell 2 p, 1. pa- 
hempoolse sotsiaairevolutsionääri E. Meistri juures- 
olekul keegi Tartu täidesaatva komitee liige. Koosoleku 
juhatajaks valiti hääletamisel pataljoni adjutant leitnant 
M. Tang, kes sõdurite nõudmisel tund aega enne seda 
alljärgneva allkirja vastu vahialt vabastati: 


»Mina, allakirjutanud Eesti tagavara-pataljoni 
adjutant Tang, Kinnitan oma allkirjaga, et olen 
nõus töötama pataljonis edasi, pataljoni kommissari 
kontrolli all ja ei sega ennast pataljoni politilise 
elu sekka/' (Allkiri.) 


*) Tolleaegse ,,Päevalehe'' ja ,,Tailinna Teataja' andmeil. 


Koosolekul selgub, et mingisugune äraandlik jõud 
sÕdurmassi psühholoogiaga kuritahtlikult on mänginud, 
et seda ühendavat sidet lõhkuda, mis mitmesuguse po- 
litilise ilmavaatega inimesi ühiseks tugevaks jõuks — 
rahvuslikuks sõjaväeks — liitis. Üheks lõhkumiskatseks 
oli ohvitseride kogu vangistamine 21. novembri õhtul ja 
ainult sellepärast, et ta vabas Eestis julges eesti oma 
sõjaväe ees Eesti vabariigi mõtte ja eesti lipu austami- 
seks 21. novembril koos sõduritega tänavale tulla. Oh- 
vitseride süü seisis nähtavasti selles, et nad julgesid 
endid avalikult eestlasteks tunnustada, kes oma Kkodu- 
maad ja rahvast palavalt armastavad ja valmis on selle 
eest surema. Ohvitserid vabastati peaaegu kõik, kuid 
kes vastutab selle eest, et nende peale mõne päeva pä- 
rast jällegi ,,jahti” pidama ei hakata. Vangistatakse võib 
olla jällegi, ilma et süüdistamiseks põhjusi oleks. 


Koosolekul saavad sõdurid sellest aru ja otsustavad 
ohvitseride kogu vangistamise asjus põhjalikku uurimist 
ette võtta ja ühtlasi pataljoni sisemist elu niiv11s1 Kkor- 
raldada, et igasugu komiteede ja ohvitseride kogu tege- 
vuses ühine pind oleks, mis edaspidi kurbi juhtumeid 
ära hoiaks. Et staap jällegi korralikult oma tegevust 
võiks jätkata, otsustab koosolek peaaegu ühel häälel 
paluda, et kõik ohvitserid oma kohtadele tagasi tu- 
leks, ja 'nõuda, et need, kes veel vahi all, vabastataks. 
Muuseas otsustati suure hääleenamusega tribunaalkoh- 
tule nõudmist avaldada, et pataljoniülem polkovnik 
Rosenbaum vabastataks, ja teda paluda, et ta oma 
senisele kohale tagasi tuleks. See otsus tehti umbes 
250 häälega 15 vastu, kuna paarkümmend häält andmata 
jäi. = Sündmuste uurimiseks ja pataljoni sisemise elu 
korraldamiseks otsustati erilised komisjonid asutada. 


«Peasüüdlasi ei tule mitte üksikuis sõdurite poolt 
valitud enamustes komissarides näha, vaid peasüüdlasi 
tuleb kuskilt mujalt otsida, kes provokatsiooni mõttes 
sÕdurmassi psühholoogiaga kuritahtlikult mängivad ja 
esimesi ainult pimedateks tööriistadeks teevad. N11 siis 
muudkui tööle, — igaüks oma ametikoha juure!" räägiti 
koosolekul. 


Rõõmustav oli näha, et küsimused enam-vähem üks- 
meelset, rahulikku selgitust leidsid. Enamlaste arv, kes 
ennast tunda andis, kadus teiste hulka sootuks ära. 

Koosoleku lõpul andis keskrevolutsioonilise komitee 
abiesimees E, Meister Eesti Maapäeva laialisaatmise 
kohta aru. Aruandja nimetas end küll sotsiaalrevolutsio- 
nääriks, kuid «mõtles” ja «vaatles** asju enamlase pil- 
guga. Koosolijate hulgast kostsid sagedased hüüded: 
» Ärge demagoogiat tarvitage!** "Palume ilma lööksõna- 
deta!*' jne. 

Meister rändas oma kõnes küll terve vene revo- 
lutsiooni läbi, kuid jättis Eesti Maapäeva laialisaatmise 
põhjendamata. Meister näis hingeline revolutsionäär 
olevat, kuid ka temagi oli nähtavasti mingisuguste tume- 
date jõudude pime tööriist, ja asjata püüdis ta enamlaste 
tegevust Eestis ja Eesti Maapäeva laialisaatmist 1seära- 
nis põhjendada. Koosolijad panid temale liiga otsekohe- 
seid küsimisi ette ja nõudsid samuti otsekoheseid vas- 
tuseid. Meister, kes läbi-läbi eestlane ja kellele ka- 
valate võtted võõrad, jäi vastuseandmises kimpu. Mee- 
leheites karjus ta siis: 

«Revolutsiooniline rahvas, revolutsiooniline sõjavägi 
tahtis seda, revolutsioonilise rahva tahe on püha!" 


Kuid enamlased polnud veel kÕik revolutsiooniline 
rahvas, ning Meister vilistati maha; saali täis 
sõdureid sulges tal suu ja ei lubanud tal enam rääkida, 


Koosoleku ajal tuli «Vanemuise** suures jalutusruum 
mis järgmine -vahejuhtumine: üks -vahikorral - sei- 
sev läti sõdur oli heaks arvanud, — pärast seda, kui ta 
oma püssilukku ajaviiteks küllalt oli klÕpsutanud, — 
postamentidel olevaid eesti tegelaste gipskujusid pabe- 
rossiotsadega «ehtida**, sest et need mitte «jumalakujud" 
ei olevat. Selle vastu tõstsid eesti sõdurid ja teised, kes 
sarnast alatut eesti rahvustunnet haavavat = teguviisi 
nägid, valjult protesti. Ei puudunud palju, siis oleks 
asi koosolekul arutusele tulnud. Asi lõppes aga sellega, 
et lätlane oma teo häbematuks ja rumalaks tunnustas ja 
vabandust palus. 

Kell 5 p. 1. lõppes koosolek. Seda lõpetades teatati, 
et kohe pärast seda tribunaal «Vanemuises** polkovnik 


Rosenbaumi ja lipnik Alver [I -süüdistusasja 
arutama hakkab. . Sõdurid jäid kõik saali ,,kohut"” oma 
ülemuse üle ootama, keda revolutsiooniline komitee «vas- 
turevolutsioonis" süüdistas*). 


14. 


Varsti selle järele asub ,,tribunaal” näitelavale, mis 
metsa kujutab. »Kohtu” eesistuja kohale asub sama 
Meister, kelle mõni minut varem ,.revolutsioonilised" 
sõdurid maha karjusid. . «Kohtunikkudeks" on tööliste 
ja sõdurite nõukogu, revolutsioonilise Komitee ja sõdu- 
rite esindajad üksikuist rootudest. 

Meister teeb eelkorraldusi, «kohtunikud" sosista- 
vad üksteisele kõrva. Saalis valitseb sügav vaikus. Ooda- 
takse põnevusega süüaluseid. Meister teatab, et see 
ei ole mitte kohtupidamine, vaid ainult 
avalik asja selgitamine. 

Siinkohal pean juure tähendama, et sekelduste ära- 
hoidmiseks, sest sõdurite keskel oli Käärimist märgata, 
oli revolutsiooniline komitee polkovnik Rosenbaumi 
vabastada otsustanud. Nii et polkovniku ,,tribunaali” 
ette toomine oli vaid vormitäitmine ja selleks, et rah- 
vale näidata, missugune revolutsiooniline jõud «kohtu- 
pidamist” toetab. 

«Tuuakse"”, käib korraga saalist kõmin läbi. 

Samal hetkel ilmub näiteseinte vahelt tüse sõjamehe 
kogu lihtsas sÕdurisinelis, kepi najale toetudes, sõjariis- 
tus saatjate vahel näitelavale. Nägu tõsine, kurb. See 
on -polkovnik Rosenbaum. Tema järel sammub noor 
lipnik Alver II, kelle üle ka kohut hakatakse mõistma. 

Kuid mis see tähendab? Kogu saalitäis sõdureid 
tõuseb kui üks mees oma polkovniku ilmumisel püsti ja 
hakkab kõrvulukustavalt ,,ta elagu!" hüüdma. Samad 
sõdurid, kelle nõudel ja tahtel polkovnik Rosenbaum 
kui - ,,vasturevolutsionäär" vangistati, ei taha - käte- 
plaginat oma polkovniku auks, mis tormiliseks kiidu- 


*) Tolleaegse «Päevalehe'' andmeil ja isiklikkude mälestuste 
järele. 


avalduseks muutub, lõpetada! Umbes veerand tundi kes- 
tab sõdurite tormiline auavaldus oma polkovnikule, kes 
sõjamehelikult oma sõdurite ees nagu paraadil valvel- 
hoiakus seisab. 

Asjata rabeleb ja karjub Meister, et see pole mitte 
näitelava, vaid tribunaalkohus. Sõdurid vaikivad vaid 
oma polkovniku käeviipel, kes sellejuures toolile istub, 
et ..revolutsioonilise kohtu” ja oma sõdurite ees oma te- 
gevusest avalikult aru anda. 

Järgneb polkovnik Rosenbaumi «ülekuulamine, 
mis stenogrammide järele järgmiselt käib: 

— Mispärast tuli polkovnik Rosenbaum - sõja- 
riistus sõduritega 21. novembril tänavale, selle peale vaa- 
tamata, et talle Eesti sõjaväelaste Ülemkomitee ja 12. ar- 
mee täidesaatva komitee telegrammiliste teadaannetega 
sõjariistus demonstratsioon ära keelati? 


Polkovnik Rosenbaum: ,,See ei olnud mitte de- 
monstratsioon, vaid manifestatsioon (meeleaval- 
dus) Eesti iseseisvuse auks!" 

— Kas see demonstratsioon ei olnud mitte teatava 
partei vastu sihitud? 

Polk. Rosenbaum: ,,SÕjamees ei seisa mitte ühegi 
partei, vaid ainuüksi rahva teenistuses ja austab neid 
püüdeid, mis kogu rahvale pühad!" 

— Kas ei olnud see mitte tööliste vastu sihitud? 

Polk. Rosenbaum: ,,Mina ise olen ka tööline! 
Karjapoisi elust peale, viiskusid kandes kuni siiani olen 
ma eestlaste piinaelu tegelikult läbi elanud. Ma ei või- 
nud töörahva vastu üles astuda!" 

— Eesti vabariiki oleks ka ilma sSõjariistadeta aus- 
tada võinud. 

Polk. Rosenbaum: ,Au anda oli tarvis Eesti 
lipule, ja Eesti sõjavägi pidi au andma sellele lipule, 
mis kõiki eestlasi, nende poliitilise ilmavaate peale vaa- 
tamata, rahvusliselt ühendab, sõjariistadega, millega ta 
seda lippu kaitseb!" 

— See ei olnud ometi mõni polgulipp? 

Polk. Rosenbaum:  ,,E1, see oli Eest1 lipp!" 

—"Kas polkovnik ka nende tagajärgedega arvestas, 
mis sõjariistus sõdurite tänavale ilmumine tuua oleks 


võinud? Kas polkovnik kokkupõrget eesti ja läti sõ- 
durite vahel ei kartnud, sest see oleks väga kergesti juh- 
tuda võinud? 


Polk. Rosenbaum: ,E1 kartnud, sest ma tulin 
tänavale eesti sõduritega! Ja peale selle teatasin ma 
enne sellest läti polgu staapi, kust mulle öeldi, et läti 
polk eesti sõjaväelaste meeleavaldust segama ei saa.” 


— Kas polkovnikul oli teada nende telegrammide 
sisu, mis Eesti sõjaväelaste Ulemkomitee ja XII armee 
täidesaatev komitee temale saatsid? 


Polk. Rosenbaum: - , Neid telegramme pole ma 
näinud [ 


Mis telegrammidesse puutub, siis seletab siin patal- 
joni adjutant leitnant M. Tang, et XII armee täide- 
saatva komitee telegramm, mis Tartu jaamast Tartu oli 
saadetud, oli allakirjutanud ainult komitee sekretär, kuna 
komitee 1se Valgas asub; Tallinna Eesti sõjaväelaste 
Ülemkomitee telegramm oli saadetud aga Tapalt; ka sel 
telegrammil puudus korralik allkiri. Kui leitnant Tang 
neid telegramme 21. novembri Õhtul polkovnik Rosen- 
baumi le isiklikult kätte viia tahtis, võeti ta tee peal 
kinni, nii et polkovnik neid telegramme e1 näinudki. 
Telegrammid ise aga sattusid Tartu täidesaatvasse ko- 
miteesse. 


Edasi seletab polkovnik Rosenbaum, et Eesti 
vabariigi austamine Saadeti pataljoni komitee algatusel 
täide ja selle komitee otsused peavad igale sõdurile, kelle 
hulka iga ohvitser, Samuti ka tema, pataljoniülem, 1se 
kuulub, olema pühad. Lippude ja plakaatide pealkirjad 
(mis 9. peatükis toodud) andsid väga head tunnistust 
sellest, missuguse 1seloomuga meeleavaldus oli. 


Tunnistajate abil tehakse lippude pealkirjad kind- 
laks. Sellega lõpeb ülekuulamine ja algavad süüdistus- 
ja kaitsekõned. «Kohtunikkude” mõttetud küsimised ja 
abitu seisukord sünnitas pealtkuulajate hulgas tihti väga 
lõbusat tuju ja naeru. ,,Kohtunikkude" seisukord läks 
nii täbaraks, et nad «meelelahutuseks** ajalehti lugema 
hakkasid, mille eest nad kaitsjatelt teravat arvustust ja 
käredaid etteheiteid said. 


Süüdistuskõnega esines enamlaste «kuldsuu” EH. 
Suuder. Ta tuletas oma kõnes möödunud 3.—5, juuli 
sündmusi Petrogradis meele, kus sõjariistus väljaastu- 
mine Õige kurvalt lõppes. N11 oleks võinud ka Tartus 
juhtuda. Midagi ,,vasturevolutsioonilist" ta polkovnik 
Rosenbaumi tegevuses ei leia, kuid vangistuse nõud- 
mise seab siiski üles(!). 


Kaitsjatena astusid üles tuntud Tartu õigusteadlased 
— adv. M. Edelhaus, prof. N. Štšukin, sõjaväe- 
lane J. Beljajev, leitnant M. Tang ja lipnik Päss. 
Kaitsjad peavad süüdistusi niivÕrt naiivseteks, et vae- 
valt neist kõnelda maksaks. . «Paberossi suitsetamise 
läbi võiks õige palju õnnetusi juhtuda, tuhandeid ini- 
mesi peavarjuta ja ihukatteta tänavale saata, aga sellegi- 
pärast suitsetatakse. Võib juhtuda — pole veel 
juhtumus ise! -Lippude pealkirjad näitavad 1segi, 
missuguse iseloomuga meeleavaldus oli, nii et on asjatu 
sellepärast hallis sinelis polkovnikut-sÕjameest vasture- 
volutsioonis kahtlustada." 


Kaitsja = sv.-õigusteadlane Beljajev algab oma 
kaitsekõnet märkusega ,,tribunaali” kohta, mida ta aus- 
tab kui revolutsioonilise rahva kohut. Ka praegune ko- 
hus, kuigi halb, on siiski revolutsioonilise rahva kohus, 
kes elava inimese üle kohut mõistab. Samuti nagu tsaa- 
rivalitsuse ajalgi, mil kohtunikud 1sekeskis juttu ajasid, 
ajalehte ja raamatuid lugesid ja kaitsja hüüet Õigluse 
järele tähele ei pannud, Samuti teevad seda ka prae- 
gused «kohtunikud". 


«Kuigi ma teid siin Õieti kohtunikkudeks tunnus- 
tada ei saa", jätkab kaitsja Beljajev, «peate vähe- 
malt aru saama, et siin elava inimese üle kohut peate, 
ja sarnasel korral on see lubamatu hoolimatus, kui koh- 
tunikud loevad - ajalehti ja tähelepanelikult pealt e1 
kuula. 

Kaitsja kõneleb teiega, aga mitte seintega! Teie 
peate kaitsjat kuulama, aga mitte 1sekeskis sosistama ja 
ajalehti lugema!..” käratas kaitsja Beljajev «kohtu- 
nikkude” peale. 

Vaevalt sai kaitsja Beljajev seda lauset lõpetada, 
kui korraga näitelava tagant kolinat kuulda oli ja sisse 

astusid kaks eesti sõdurit, kes jooksmisest veel ähkisid 
ja pühkisid, ning laususid ara häälega: 

«Kõik eesti ohvitserid siin ruumis tunnustatakse 
vangistatuks ja ei lasta ümberpiiratud «Vanemuisest" 
mitte välja!” 

Kogu «kohtupidamine"” katkestatakse, sest näitela- 
vale tungivad sõjariistus eesti sõdurid ja teatavad, et 
terve «Vanemuine” on Sõjaväe poolt ümber piiratud ja 
et sõdurid 1se polkovnik Rosenbaumi üle «kohut 
mõista” tahavad. See oli sama enamline 6-es rood, mis 
21. novembri õhtul oma ohvitserid vangistas ja «revo- 
lutsioonilist kohut” revolutsiooniliste kohtunikkude poolt 
nõudis. 

Polkovnik Rosenbaumi Õigeksmõistmine oli juba 
ette teada. Sarnane otsus ei meeldinud aga maruenam- 
lasele — 6. roodu komissar-sõdur Triipusele ja see- 
pärast ilmus ta 50 mehega kohut piirama. 


Sõjariistus sõdurid ähvardasid ka «kohtunikke" van- 
gistada, kui nad «kohtupidamist" ei lõpeta ja vangista- 
tud ohvitserid vabastavad, sest see kõik olevat ainult 
buržuide mäng. 

«Kohtu” eesistuja ja «kohtunikud" on kahvatud ja 
nõutud, — Meister ja toöliste-sõdurite nõukogu esin- 
dajad korraga buržuid! 


Suuder, sina mine seleta neile seal väljas, et siin 
revolutsioonilise sõjaväe ja revolutsioonilise rahva tahte 
järele revolutsioonilised kohtunikud koos on ja kohut 
peavad. Ja mina olen", — tähendab Meister sõjariis- 
tus sõdurite poole, — «keskrevolutsioonilise komitee esi1- 
mehe abi, keda Tartu asju korraldama ja uurima saadeti. 
Minge ja ütelge seda oma seltsimeestele!"” 


Sõdurid ei võta aga Meistri manitsusi kuulda, 
vaid nõuavad, et kohtupidamine kohe seisma pandaks, 
muidu nemad tagajärgede eest ei vastuta... Midagi 
pole teha. Meister pöörab kahjatseva näoga pealtkuu- 
lajate poole ja tähendab, et ta toore jõu vastu seista €e1 
saa ja sõjariistus Ssalgale alistudes kohtupidamise lõpe- 
tama peab. Süüalused viib ta jälle kinni. 

»»Ma ei tea, mis te ometi mässate?! Kas teil pea- 
ajusid ka on? Kas niiviisi saab ka mõnda korda luua? 


Ma viskan kogu selle prahi peale käega ja kaon! Teie 
roodu komissar Triipus on täitsa hull, muud midagi 1" 
hädaldab Meister. 

»»Kas on roodu komissar siis päris hull, kui seltsi- 
mehed-enamlased tema näpunäidete järele talitavad? N11 
siis vangistamised ja tribunaal pole lõpuks muud midagi 
kui ainult praht?!* .kuulduvad hääled -pealtkuulajate 
hulgast. 

Saalis sõdurite keskel tõuseb hirmus müra ja nõud- 
mine, et kas Meister vastutab selle eest, et polkovnik 
Rosenbaumile midagi halba e1 juhtu. Polkovnik 
Rosenbaum, keda ilma kohtuta juba varem vabastada 
taheti, ei võtnud «armuandi” vastu ja nõudis ise ko- 
hut. Ta on väga ärritatud ja laseb sõduritele öelda, et 
tema saatuse pärast ei maksa mures olla, sest tema sõ- 
durid peavad oma polkovnikut tundma. 


»»Mina olen vana sõdur ja olen täiesti rahul sellega, 
kui minu üle sõdurid kohut mõistavad!" lõpetab ta, ja 
selle peale, kui ta veel tähendab, et ta revolutsioonilise 
kohtu esimehe saatel vangi tagasi läheb, lubavad sõdu- 
rid polkovnikut ära viia. Muidu näis kokkupõrge möö- 
dapääsmatu olevat. 


Polkovnik Rosenbaum viidi - ära. «Kohtupida- 
mine** jäi pooleli ja «kohtunikud" vahialla. «Revolutsi- 
ooniliste! juhtidel" tuli enne palju vaeva näha, kui sõja- 
riistus enamlased « Vanemuise” vabastasid ja «kohtunik- 
kudele" loa andsid takistamatult lahkuda. 


«Kohtupidamine" jäi pooleli ja seda tegi seesama 
«revolutsiooniline” eesti pataljoni 6. rood, kes revo- 
lutsioonikangelastele-enamlastele julgust andis lausuda, 
et «nende seljataga seisab jõud". Arutused ja vaielused 
kestsid veel hulk aega. Enamlased olid kui puuga pähe 
saanud, sest «revolutsiooniline** sõjavägi, kelle «tahte** 
teostajaks nad endid uhkusega nimetasid, pööras sõja- 
riistad nende endi poole. Sest millegagi peab ometi 
õnnemäng lõppema!,. 


Ka saalitäis pealtkuulajaid, kelle hulgas arvamist 
avaldati, et nüüd Tartus tööliste ja sõdurite valitsus ku- 
kutatud ja selle asemele mingisugune uus võim asunud, 
läks laiali. 


Pataljoni sisemist elu tahtsid ka enamlased läti 
enamlise kütipolgu eeskujul korraldada. Seks katsusid 
nad 22. novembril pataljoni staabis ohvitsere asendada oma 
komissaridega, kuid kogu staabi ametnikkude-kogu ühes 
kirjutajatega kuulutas protestistreigi välja. Pataljoni 
ähvardas nälgajäämine. Nüüd kutsusid pataljoni staabi 
kirjutajad 25. novembril koosoleku kokku, kus küsimust 
arutati: mis teha, et pataljon nälga ei jääks, ja kuidas 
võimalik tööle asuda. Koosolekust võttis osa ka patal- 
Joni komissar sõdur A. Vink oma abiga. Staap oli val- 
mis tööle asuma, kui temale lubatakse, et ta tööd komis- 
saride poolt ei segata ja isikuid ei puuduta, ning kui pa- 
taljoniülem polkovnik Rosenbaum vahialt jalamaid 
vabastatakse. - Kirjutajad omalt poolt lubasid politikasse 
mitte segada. 

Nende tingimustega lepiti vastamisi kokku, kirjutati 
kokkulepe alla ja pataljoni abikomissar Triipus lubas 
polkovnik Rosenbaumi vabastada, kuna staap st.-kap- 
ten Vilmanseni juhatusel jälle tööle asus. Pataljon 
oli seekord näljast ja lagunemisest päästetud. Sama 
päeva p. 1. vabastas revolutsiooniline komitee polkovnik 
Ro senbaumi ilma kohtuta alljärgneva allkirja vastu: 


»»Mina, allakirjutanud Eesti jalaväe tagavara 
pataljoni komandör, polkovnik Rosenbaum, tunnis- 
tan oma allkirjaga, et olen nõus töötama pataljoni 
kommissaride nõukogu kontrolli all. Kõik minu 
käsud ja korraldused peavad olema alla kirjutatud 
minu ja pataljoni kommissari poolt. Ilma kommis- 
sari allkirjata ei ole ükski käsk ega korraldus 
maksev.” 


25. novembril 1917. (allkiri). 


Sedasama tehti ka lipnik A 1 ver H-ga. 

Sõjarevolutsioonilise tribunaali protokoll, mille põh- 
jal vangistatud ohvitserid ühes polkovnik Rosenbau- 
mi ga vahialt vabastati, käis järgmiselt: *) 


*) Tolleaegse ,,Edasi' järele. 

»S. R. Tribunal, läbivaadates 21. novembri kuupäeval 
toimepandud demonstratsioonist osavõtjate Eesti taga- 
vara pataljoni ohvitseride asja, tunnistas neid süütaks ja 
vabastas aresti alt. Polguülem Rosenbaum ja lipnik AlI- 
ver 2. on vabastatud pataljoni kommissaride 1siklisel vas- 
tutusel. . Ülemalnimetatud ohvitserid lubasid kommissa- 
ride kontrolli all töötada. 


Sõja-Revolutsioonilise Tribunali esimees 
E. MEISTER/' 


Mis puutub eesti ohvitseride vangistusse, siis käidi 
nendega selle poolest õige toorelt ümber, et neid 46 tundi 
kütmata toas nälgida lasti.  Vangistajate poolt toodi 
neile ,,kehakinnituseks" vaid pang vett, ilma mingisuguse 
nõuta, millega vett oleks pangist kätte saadud. Juhtu- 
misi muretsesid vangistatutele mõned tuttavad söögipoo- 
list, Nii on siis lihtsas vanglas istumine viletsa vangi- 
toidu juures palju väiksem karistus kui ,,ilmauuendajate" 
enamlaste näljutamiskongis... 


Mis muidu polkovnik Rosenbaumi puutub, siis 
olid sõdurid kogu pataljoni kestusel, üksikud maruenam- 
lased välja arvatud, temaga enam-vähem rahul. Ta oli 
vastutulelik ohvitser, vana ärapõdenud ja vaevatud la- 
hingumees, kes seitse korda haavatud ja selle tagajärjel 
kepi najale toetudes käima pidi. 


Rusikahoopide all, sõimu ja needmiste saatel viidi 
Jaan Tõnisson, kes tsaarivalitsuse ajal võitluse pä- 
rast politiliste vabaduste eest, sellepärast et ta kõik i- 
dele ühesuguseid õigusi nõudis, kuude kaupa vangla- 
tes istus, kes viimaks politilistest ja harilikkudest ko- 
daniku-õigustest ilma jäeti, et seega teda politiliselt sur- 
nuks teha, — 21. novembri hommikul sÕjaväemiilitsa 
staapi, nagu eelpool nägime, ka seekord võitluse eest 
demokraatlikkude põhimõtete pärast, et vabad olgu 
kõik ja vaba olgu eesti rahvas. Ümberkäimine nii 
vangistamise juures kui ka vangikambris oli väljakanna- 
tamatult toores ja haavav. Isegi ta abikaasat lastud 
temaga eemalt, koguni läbi ukse, nagu mõne kardetavaima 
kurjategijaga, rääkida. Kohe pärast Jaan Tõnissoni 
vangistamist käisid Eesti liidu esindajad täidesaatvas 

komitees nõudmas, et J. Tõnisson vabastataks. Seal 
ütles aga enamlane H. Suuder, et seda milgi tingi- 
musel ei tehta. 


Ühes toimetaja J. Tõnissoni - vangistamisega 
võeti ka vahialla Tartu Eesti Maleva büroo liige H. 
Tõnisson ja prl. H. MÕllus. H. Tõnissoniloli 
arvatavasti küll «kõige rohkem süüdi" selles, et ta isa- 
isa kord enesele sama nime oli valinud kui toimetaja 
J. Tõnissonil. Preili MõTlust süüdistati aga sel- 
les, et ta erakondade vahekorda seletades sõnavabadusest 
teisel viisil aru saanud kui ,,püssitäägi võimumehed”. 


Ühel ajal toimetaja J. Tõnissoni vangistamisega 
võeti ka samal päeval ,,Petrograd1i" võõrastemajas kinni 
1. Eesti polgu ülem polkovnik Tõnisson, kes eelmi- 
sel õhtul Tartu puhkusele oli sõitnud ja kellega läti 
ning eesti enamlased samuti väga haavavalt ümber käisid. 


22./23. novembri ööl kella 3 paiku toimetati mõlemad 
Tõnissonid kinnises autos raudteejaama, kus neid 
kogu Tallinna punakaardivägi saatmas oli, kes jaamas 
»hea saagi” üle uhkustas. . Erarongiga sõitsid «rahus- 
tajad” ühes oma «saagiga" ja kõikvõimsa komissari V, 
Kingissepaga Tallinna. . Vagunisse astudes lõppes 
ka haavav ümberkäimine ja teel Tallinna olid punakaart- 
lased vangistatute vastu päris viisakad. *) 


Tartu sündmuste arenemine Tallinnas kujunes järg- 
miselt: **) = Vangistatud Tõnissonid jõudsid Tal- 
linna 23. novembril pärast lõunat, umbes kella 5 paiku. 
Siin toimetasid punakaartlased nad läbi linna end. ring- 
konnakohtu-maijja, kus sÕjarevolutsiooniline komitee 
asus. - Saatjate punakaartlaste meeleolu oli nähtavasti 
ülev, sest viimased tänavad ringkonnakohtu-maja juure 
mindi lauluga(!). Kohe päralejõudmisel läksid advo- 
kaadid J. Teemant ja A. Birk «võimumeeste” juure. 


*), **) Tolleaegse «Postimehe', «Tall. Teataja” ja «Päe- 
valehe'' andmeil. 


et vangistatutega kokku saada. Kell 6 p. 1. saadigi Jaan 
Tõnissoniga kokkusaamise luba. Tallinna seltskon- 
nategelaste nõudel sai ta ka esmakordselt võimalust nägu 
pesta ja vähe inimlikumalt ennast sisse seada. Ka pol- 
kovnik A. Tõnissoni peeti sun J. Tõnissoniga 
ühes toas kinni. 


Tartu elanikkude poolehoiust vangide vastu võiks 
ehk seda ära märkida, et vangistatuile igalt poolt hakati 
söögikraami tooma, mis aga kõik pidi maha jääma, sest 
ärasõidukäsk tuli ootamatult ja sealjuures toimiti asja n11 
kiirelt, et mõnda muudki tarvilikku asja ei saadud kaasa 
võtta. Ka tekki ja patja ei lubanud Tartu enamlased 
J. Tõnissonile anda, vaid ta pidi palja põranda 
peal magama. 

Ka polkovnik A. Tõnissoniga tahtsid advokaa- 
did J. Teemant ja A. Birk kokku saada, kuid siin 
olid enamlased polkovnik Tõnissoni vastu Kkarmi- 
mad kui J. Tõnissoni vastu. Igatahes oli polkovnik 
Tõnisson ,,tähtsam" vang, sest ta võis kaitsjatega al- 
nult sõjariistus sõdurite juuresolekul rääkida. 


Selgus, et polkovnik Tõnissoni vangistamiseks 
oli juba varem Tartusse käsk saadetud XII armee kong- 
ressi otsuse täitmiseks, kus polkovnik Tõnissoni 
vangistamist nõuti. 

Viimane ei teadnud enesel mingit süüdi olevat ja €e1 
mõelnud end kuidagiviisi varjata, ja mispärast ta vangis- 
tada kästi, jäi arusaamatuks. Igatahes olid selleks vist 
põhjust andnud 1, novembril Haapsalus aset leidnud 
sündmused, kus asjaolud järgmiselt olid arenenud ja ku- 
junenud (polk. Tõnissoni süüdistusmaterjali akti, 45. 
diviisi Komitee ja 1. Eesti polgu komitee protokollide 
järele): 

Enamlaste võimulepääsemisel Petrogradis ilmusid 
Haapsallu Kozelski polgu lipnik Perno (Kuramaa lät- 
lane) ja vene madrus Sujetin salkkonna Kozelski 
polgu sõdurite ja madrustega, kes organiseerimatu sal- 
gana linna tormasid ja, juhesid läbi lõigates, telegraafi 
oma alla võtsid, missugune teguv11s: 1) oleks võinud 
sakslastele kasuks tulla ja 2) välja kutsuda verise kokku- 
põrke linna garnisoniga. Selle järele tahtis lipnik 


Polkovnik Aleksander Tõnisson, 


1. Eesti polgu ülem. 


Perno Haapsalus mingisugust ,,sõjarevolutsioonilist ko- 
miteed" asutada, nõudis omale mitmetoalisi ruume ja 
korraldas anarhistlikke Kkihutuskoosolekuid. 


Sarnane teguviis sundis Haapsalu garnisoniülemat ja 
1. Eesti polgu ülemat polkovnik Tõnissoni mõjuvaid 
abinõusid korratuste ärahoidmiseks väerinna piirkonnas 
(Haapsalu loeti väerinna piirkonda kuuluvaks) tarvitu- 
sele võtma. Ühtlasi oli ka polkovnik Tõnisson sun- 
nitud oma otsekohese ülemuse — 45. diviisi ülema — 
käsku täitma, mis järgmiselt käis: 


» Enne kui sõdivate poolte kohta mujalpool 
kõik asjaolud pole selgunud, ei või mingisu- 
guseid uusi organisatsioone väerinnal lubada.” 


Sarnase teguviisi ja eeltoodud käsu põhjal laskis 
polkovnik Tõnisson lipnik Perno 1. novembril kell 
7 p. 1. vangistada ja päris 45. diviisi komiteest järele, 
mis teha. Kuigi hiljem lipnik Perno jälle vabastada 
tuli, käisid Tallinna enamlased järjekindlalt ja mitmekesi 
1. Eesti polgus polkovnik Tõnissoni vastu kihutus- 
tööd tegemas, olgugi et 45. diviisi komitee ja 1. Eesti 
polgu üldine rootude ja komandode koosolek 8. novemb- 
ril polkovnik Tõnissoni teguviisi õigeks tunnustas. 
Ja enamlaste kihutustööl 1. Eesti polgus oli teataval 
viisil ka tagajärgi... 

Haapsalu sündmuste järeluurimiseks määrati kohe 45. 
diviisi ülema kindral-major Vihirevi poolt päevakäsuga 
vastav komisjon, kuid samal ajal tegi XII armee kong- 
ress otsuseks polkovnik Tõnissoni vangistada. «Selle 
täitmiseks saadeti salkkond vene madruseid ja sõdureid 
Haapsallu. 


«Käsutäitjad (siin polkovnik Tõnissoni süüdis- 
tusmaterjali-akti sõnu tarvitades) võetud aga Haapsalu 
jaamas 1. Eesti polgu sõdurite poolt ülesseatud kuuli- 
pildujatega, mitte Kkaines olekus, vastu (süüdistusmater- 
jali aktist pole näha, kes nimelt olid joobnud, kas sõdu- 
rid või kuulipildujad). Sõdurite juhataja eesti ohvit- 
ser (leitnant V. Pint — Autori märkus), kelle naol 
olnud hullumaja 1kne(!), vastanud käsutäitja küsimise 
peale rusikaga." 


Samal ööl kaaluti 1. Eesti polgus järele, kas reagee- 
rida venelaste polku tungimise peale või mitte. . Olu- 
korda hinnates loobuti sellest. 

Varsti pärast seda võttis polkovnik Tõnisson S5- 
nädalase puhkeaja ja sõitis Tartu, aga umbes samal ajal 
tegid enamlased kuskil ja mingisugusel põhjusel otsu- 
seks teda vangistada. Vangistamisel Tartus temale keegi 
põhjusi ei öelnud, ja milles asi seisis, seda ta ei teadnud. 

Igatahes oli polkovnik Tõnissoni teguviis sõja- 
mehelikult ja inimlikult korralik, ja vangistuseks põh- 
just ei võinud anda. Tallinnas pärast mitmekordset üle- 
kuulamist ja juurdlust lubati ta Kroonlinna madruste 
kohtu kätte saata, kuid Eesti sõjaväelaste Ülemkomitee 
ja 1. Eesti polgu nõudmisel vabastati ta vastutuse peale 
detsembri keskel vangistusest. . Selle järele määrati ta 
1. Eesti diviisi brigaadiülemaks. 

25. novembril kell 12 p. vabastati ka J. Tõnisson 
Tallinnas vahialt, ilma et teda üle kuulatud või tema üle 
»kohut mõistetud" oleks, ilma et keegi oleks teadnud te- 
male mingisugust süüdi ette panna, ära näidata, mis ta 
kurja on teinud, et ta vangistamise, toore ja alandava 
ümberkäimise ja vahiall ühest linnast teise vedamise osa- 
liseks sai... *) 

Allpool toon ka ühe huvitava dokumendi, mis eesti 
üliõpilaste «põrandaaluse salalepinglaste täidesaatev ko- 
mitee” samal kuupäeval saatis enaml. sõduritele Jeale ja 
Vingile. Nimetatud dokument on kirjutatud eesti kee- 
les ja käib sõnasõnalt järgmiselt: 


Eesti-ÜHõpilaste 
Põranda-Aluse salalepinglaste 
«Täidesaatev Komitee”. 
Tartus, 24. nov. 1917. 


EAS Seltsimehed Jea ja Vink! 
* (Terve Bürgermusse pesa). 
Teadaanne. 


Ühel häälel otsustades teie teguviisi üle, mida teie 
sääl tiranni kombel teostate, meie avalikka tegelasi van- 
gistades ja m. palju... 


*) Tolleaegse ,, Uue Postimehe'' andmeil. 


Veri ihkab vere hinda! 

Meil, Eestlastel pole sest ajast saadik äraandjaid ol- 
nud, ei pea neid ka edaspidi olema. Teid mõlemaid saab 
salalepinglaste poolt ära hävitatud üks kõik mida mood.i. 
Juba meie arstiteadlased seda oskame, aga mitte sina 
seakarjapoiss, kes sa meie Eesti talumehel hää seapoiss 
ka veel ei kolba olla. Teie häbematad, kes teie Eesti 
pojad 1se olete, kes teie oma Eesti paremid seltskonna 
tegelaisi ära müüte juudide käest saadud raha eest. Teie 
olete, terve see pritsimaja pesa, kes kui meie vagune 
demonstratsioon Raatuse ees Eesti lippu üles panid, 
soomus autod meid hirmutama saatsid — juuda meeste 
hõbe seeklite eest. Häbi! Teie saatsite huliganisid 
Eesti lippusid maha võtma Raatuse ja Vanemuise päält 
juuda meeste raha eest, mis teile tasku voolab. Teie 
roojased, jõledad äraandjad, kellel mitte püha pole terve 
rahva sümbool, mida 60-ne tuhandaline Eesti rahvahulk 
üles pani. Teie äraostetud juudid! Roojased on teie 
teod ja roojane saab palk olema, mis teie Saate. 


Meie ei lähe ja ei taha minna valama, ehk küll suur 
sõjaväe hulk tahab minna ja teid purustada, aga me talt- 
sutame neid ja teeme otsuseks ühel häälel: Teid Eest- 
lasi, kes teie Enamlaste nimel sääl Juudi raha eest kasu- 
tate ja toonitate, tingimata ära tappa, üksi haaval, tasa 
hiljukesi, nii et keegi ei näe ega kuule. 


Salalepinglaste Komitee nimel: 


Esimees: (allkir1). 
Sekretär: (allkir1). 


Kahjuks jäi see ähvardus täide saatmata ja enam- 
laste ninameestel läks Onneks korda terve nahaga ööl 
vastu 21. veebr. 1918. a. Tartust põgeneda. 


Need on tähtsamad sündmused 1917. a. novembris 
Tartus, täpsalt ja asjalikult jutustatud, ilma et ma omalt 
poolt veel eraldi seisukohta siinkohal avaldaksin. Pea- 
legi räägivad need tõsiasjad sedavõrt 1seenese eest, nad 
näitavad nii päevaselgelt, millega eesti rahval tookord 
tegemist oli, et igasugune arutamine ja seletamine on 
ülearune. . Vähemalt üks osa meie rahvast, ja kahtlemata 
suurem, mõtlev osa, oskab 1segi lõppotsust teha. — 


Elu Eesti tagavara-pataljonis läks harilikkudes roo- 
bastes edasi. Kuid enamlased ei maganud, — nad urgit- 
sesid väsimatult ja vahetpidamatult edasi. 

Ka Tartu sõjarevolutsiooniline komitee *) esines 
aegajalt ikka imelikumate nõudmistega. Nii anti det- 
sembris sealt välja käsk, et Eesti tagavara-pataljoni oh- 
vitserid ilma komitee loata üldse relvu ei tohi kanda. 
Kes komiteelt luba ei saanud, sel ei tohtinud üldse relvu 
olla. Kui aga eelkirjeldatud Tartu sündmuste järele 
meeleolu veel ärev oli ja tänavail sõjaväelastelt revolv- 
reid ja mõõku ära kisti, oli kohalik = sõjarevolutsiooni- 
line komitee sunnitud teatama, et sarnase vägivalla tar- 
vitamine on keelatud. Nagu näha, oli «ülemvõimu" sei- 
sukoht jällegi muutunud. Pealegi tehti omale - risti 
vastu, sest V. Lenini ja «glavkoverh” lpn. Krõlenko sel- 
lekohase dekreedi järele sõjaväelaste üheõigusluse kohta 
oli ohvitserideseisus Kaotatud, nii et kõik olid ühesugu- 
sed sõdurid. Kui sõjarevolutsiooniline komitee oleks 
tahtnud olla järjekindel, siis oleks pidanud ta ka igalt 
sõdurilt nõudma, kui see näiteks vahipostil seisab, kas tal 
püssikandmiseks luba taskus on.. , Lõpuks oleks pida- 
nud sama komitee meelestama, et tal eesti sõjavägede 
asjus mingisugust käskimisvõimu polnud. Eesti sõja- 
väelaste kongress kinnitas veel kord, et eesti sõjaväe- 
osade ülemvõimuks on Eesti sõjaväelaste Ülemkomitee. 


6. detsembril võtab pataljoni komissaride nõukogu 
oma koosolekul vastu järgmise resolutsiooni: 

«Tähele pannes, et Eesti pataljoni staabi juhatus, 
kes ennast eesti ohvitseridega «bataljoni intelligentsiks" 
nimetab, ütlevad endid Eesti huvide ja rahva eest võit- 
lemiseks olevat, sellepärast nõuame meie, et nad oma 
sõnu ka tegudega näitaksid. Ühtlasi juhime ka nende 
tähelepanemist selle peale, et need Eesti rahva armas- 


*) Sõjarevolutsiooniline komitee, mis Tartus 1917. a. 
novembris asutati, kaotati 1918. a. jaanuari keskel ära. Tema 
asemele asutati Tartu täidesaatva komitee juure sõjaline osa- 
kond, mille liigeteks sõdurite sektsiooni ja maakonna töörahva 
nõukogu esindajad olid. 


tajad Eesti bataljoni asjaajamise Eesti keelde seaks ja 
käskusid Eesti keeles välja annaksid.” 


Eeltoodud resolutsiooni selgituseks oleks niipalju 
juure lisada, et kirjalikke korraldusi Eesti tagavara- 
pataljonis tuli teha vene keeles, samas keeles oli ka 
kogu raamatupidamise sisseseade, sest allus ju pataljon 
XII armeele, ning ärakirjad käsukirjadest tuli esitada 
vene Ssõjaväe-võimudele. Pataljoni komissaride eelnime- 
tatud resolutsiooni põhjal võetigi kirjavahetuses osaliselt 
tarvitusele eesti keel. (1. Eesti polgus võeti eesti keel 
tarvitusele alles 1918. a. veebruaris, saksa okupatsiooni 
algul.) 


Et omavolilist lahkumist pataljoni sõdurite hulgas 
ohtrasti ette tuli, siis võeti pataljoni sõdurite, rootude 
komiteede ja komissaride ühisel koosolekul kino «Illusi1- 
oon1” ruumes 16. detsembril järgmine resolutsioon vastu: 


, KÕik soldatid peavad rootudes olema kella 9—1 
homn., kus roodu komitee esimees ehk vsvoodu (rühma) 
ülemad nad nime pidi läbi hüüavad ja ülesse tähenda- 
vad; kes puuduvad ja keda kahekordsel ülelugemisel ei 
ole ja oma kohust korratult täidavad, saavad vastutusele 
võetud ja pataljoni kohtu kätte antud, ja kõikide karis- 
tuste läbiviimist, mis kohus määrab, saavad teised seltsi- 
mehed toetama." 


Väejooksikute suhtes võttis ka 7. pÕhirood oma üld- 
koosolekul 19. detsembril (juhatas leitnant J. Unt, 
protokoleeris noor.-allohvitser Possu 1) järgmise reso- 
lutsiooni vastu: 


«Pöörata vallavalitsuste ja miilitsa jaoskonna üle- 
mate poole palvega, et kõik ilma dokumentideta kodus 
olevad Eesti soldatid saaksid ülemaltähendatud võimude 
poolt kinni peetud ja oma teenistuse-kohtadesse tagasi, 
tagavara pataljoni saadetud. 


Rood pöörab ka majaelanikkude poole, et kõik sel- 
leks kaasa aitaksid, et seda kahjulikku ja häbistavat näh- 
tust lõpulikult ära hävitada ja Eesti soldatid oma seisuse 
kõrgusele tõsta. Kui need seltsimehed, kes omavoliliselt 
roodust on lahkunud, siiski tagasi ei ilmu, siis saab 
nende nimekiri avalikult ajalehtedes avaldatud.” 


Ühtlasi tegi ka pataljoni koosolek otsuseks, mille 
järele ükski majaperemees maal ega linnas ei tohi eesti 
sõjaväelasi omas majas pidada, kellel mitte seks, et ta 
mõneks ajaks teenistusest vabastatud on, = tunnistust 
e1 ole. 


9. detsembril teatas XII armee staabiülem Tartu 
garnisoni ülemale oma telegrammiga nr. 1364 (0. S.) 
aukraadide ärakaotamise ja Õlakute (pagunite) Kkand- 
mise keelu maksmapanemise üle. *y) Samal päeval peale 
lõunat hakkasid läti sõdurid tänavail sõjaväelaste õlakute 
mahakiskumist toimima: pussid ja noad käes, jooksid 
nad tänavail ja ,,nülgisid” vastutulevatelt sõjaväelastelt 
õlakuid maha. . Mahakiskumist toimetati äärmise tooru- 
sega, mispärast ka sõjaväelaste vahel veriseid kokkupõr- 
keid oli. Maharebijad tõendasid oma teguv11s1 sellega, et 
olevat päevakäsk välja antud, mis keelab õlakuid kanda. 
Hiljem ilmus ka Tartu erakorralise garnisoniülema A. 
Jea sellekohane päevakäsk nr. 106 majaseintele -näh- 
tavale, 


9. detsembri sündmusi tähele pannes, kus eesti oh- 
vitseridel ja sõduritel vägivaldsel teel õlakuid maha 
rebiti, sain mulje, kui oleks meil valitsemas rusikavõim, 
m1s, ilma et valitseva organisatsiooni poolt seks käsku 
oleks saanud, omapead talitab. Kujutagu igaüks enesele 
ette, kuidas see mõjub, kui eesti ohvitser võ1 sõdur läheb 
tänavat mööda ning temale äkki hirmsa kisaga, mis hir- 
mu värina peale ajab, — ,,maha Õõlakud!", — noa või pus- 
siga kallale asutakse ja Õlakud maha ,nülitakse", mis 
isegi rahvusvärve kannavad. Tõepoolest oli sarnane 
tundmus, kui ei elaks meie mitte ,,vabal" Venemaal, vaid 
kusagil Papuaasias hotentottide seas. Mis kõigile neile 
«vägitükkidele"” krooni pähe pani, oli see, et õlakute 
maharebimise juures ka taskuid ,,revideerit1”. Ühel osal 
ohvitseridel ja sõduritel võeti selle juures relvad, do- 
kumendid ja viimane rahanatuke taskust ära, mille kätte- 
saamiseks mingit lootust polnud... Kui garnisoniülem 
Jea tarvilikuks leidis Õlakuid maha võtta, miks ei an- 


*) See sündis Vägede Ülemjuhataja telgi juures asuva 
sõjarevolutsioonilise komitee 30. novembri otsuse põhjal. 


nud ta sellest siis varem sõjaväeosadele teada? Siis olek- 
sid kokkupõrked ära jäänud ning poleks vaja olnud min- 
git vägivalda tarvitada. Nüüd aga ilmusid õlakute maha- 
kiskujad tänavale, kuna päevakäsk alles mitu tundi hil- 
Jem ilmus. 


Õlakute mahavõtmise käsk käis vaid ohvitseride 
kohta, - sõdureist ei olnud -garnisoniülema päevakäsus 
midagi öeldud. Kuid tänavail rebiti ka sõdureil õlakud 
maha. Viimases päevakäsus teatas garnisoniülem Jea, 
et sõdurid rahvuslikke õlakuid *) kanda ei tohi. Teiste 
kohta polnud sõnagi Öeldud. 


Detsembri keskel tahtis Nõukogude Vene sõjavägede 
juhatus sõjaväe demobilisatsiooni sel teel läbi viia, et 
kõik väeosad väerinnalt kõigepealt oma sõjaeelsetesse 
asukohtadesse tagasi saadetakse ja alles siis demobilisee- 
ritakse. 17. detsembril tuli sarnase teatega üks 95. 
Krasnojarski jalaväe-polgu polkovnik (see polk asus tea- 
tavasti enne sõda Tartus) Eesti tagavara-pataljoni staapi 
ja palus sealt luba Kasarmuruume üle vaadata, sest pol- 
gul olevat Kavatsus tulla lähemal ajal Tartu tagasi. 


Pataljoniülema poolt vastati polkovnikule, et otsigu 
Krasnojarski polk omale teine demobiliseerimiskoht. 
Ühtlasi pöörati Eesti sõjaväel. Ülemkomitee poole pal- 
vega nii ruttu kui võimalik astuda samme, et sarnane 
demobiliseerimise kava ei puutuks mitte eesti linnasid, 
sest ka Tallinna Kindluse staabile oli antud käsk Belo- 
morsk1, Dvinski ja Oneega polgu kasarmud vabaks teha, 
sest need polgud tulevat kõige lähemal ajal väerinnalt 
Tallinna tagasi. Õnneks ei puutunud aga sarnane demo- 
biliseerimise kava meie kodumaa linnasid. 

Veel üks juhtumus, mis näitab, kuidas Tartu taheti 
vene polkusid tuua. Detsembri keskel oli pataljon vahi- 
teenistust ja töökohustust natuke korratult täitnud. Asi 


*) Eesti rahvus väeosade ohvitseride õlakud sarnanesid tap- 
salt vene ohvitseride 58 laku tele: hõbedased, musta kandiga, kes- 
kel sinine joon; õlaku peal kuldtäpid, millede asetus sama kui 
vene ohvitseride õlakuil. . Sõdurite õlakud sarnanesid ohvitse- 
ride omadele, kuid olid valgest kalevist, musta kandiga, keskel 
1 cm laiune sinine joon. Aukraadide paelte asetus sama, mis 
vene sõdurite õlakuil. 


tuli sellest, et vanemate aastakäikude sõdurite kojulask- 
mine oli käsil, teiseks saadeti pea iga päev pataljonist 
kaitsesalku maad mööda laiali, kaitseks röövsalkade ja 
rüüstajate vastu, mis tõi pataljoni ellu tunduvaid sekel- 
dusi ja ei lubanud kõiki kohustusi korralikult täita. 
Pealegi polnud kõigil sõdureil korralikke riideid ja ja- 
latseid. Kui see oleks korraldatud olnud, oleks ka pa- 
taljonis kord vähe paranenud. 


Seda aga ei teadnud nähtavasti kohalik täidesaatev 
komitee, või ei tahtnud teada, ja ta saatis Eesti taga- 
vara-pataljoni ülemale järgmises toonis vahekirja: 


»Et viimasel ajal Eesti tagavara-pataljon 
väga korratult karauliteenistust kannab, — siis 
palub Tartu tööliste, soldatite ja maatameeste 
nõukogu täidesaatev komitee teilt kategoorilist 
vastust, kas teie suudate oma pataljoniga kor- 
ralikult Karauliteenistust kanda. Vastasel kor- 
ral on Tartu täidesaatev / komitee - sunnitud 
Tartu karauliteenistuseks vene polgud - sisse 
tooma/' 


Asi lahendati, pataljon hakkas korralikumalt vahi- 
teenistuse ja muid kohuseid täitma, ja vene polgud jäid 
seekord tulemata. 


Umbes samal ajal tuli ka Vägede Ülemjuhatuselt 
pataljoni nõudmine, kas leiduks sõdureid, kes oleks val- 
mis vasturevolutsiooniliste (näiteks kindral Kaledini 
]. t.) vastu võitlema minema. Minu teada eesti patal- 
jonist küll ükski eesti sõdur sinna kodusÕtta ei läinud, 
läti tagavara kütipolgust läks aga nii mõnigi. 


Et eesti sõjaväe-osades distsipliini langust laialt 
ette tuli, siis avaldas 1. eesti diviisi ülema ajutine kohu- 
setäitja *— kindralstaabi-alampolkovnik J, Soots oma 
päevakäsus nr. 3 muuseas järgmist: 


»» Seda tähele pannes, et paljud eesti sõjaväes teeni- 
jad selle sõjaväe korraga, mida eesti väeosades Kavat- 
setakse, rahul ei taha olla ja nähtavasti võõraste väe- 
osade korra järele igatsevad, tuletan meele, et eesti sõja- 
väeosadesse kedagi pole vägivaldselt üle viidud ja et see 


võim, kes need mehed eesti väeosadesse üle tõ1, ka soovi- 
taval korral nad võõrastesse väeosadesse - tagasi 
saadab/* 

Ühtlasi käskis diviisiülem omale esitada nende sõ- 
durite nimekirjad, kes võõrastesse väeosadesse soovivad 
üle minna, et nende soovi siis täita. See päevakäsk ei 
avaldanud aga Eesti tagavara-pataljoni sõdurite peale 
kuigi suurt mõju, ja korralagedus kestis edasi. 


18. 


Väliste takistuste juure, mida enamlased tegid, tulid 
ka sisemised, mis samuti end enamlaste mõjul ilmutasid. 
Samuti kui pataljoni vormeerimise juures end politika 
maksma pani oma erakondlikkude lahkhelidega, samuti 
katsus end pataljonis ohvitseride ja sõdurite keskel vene 
mõju maksma panna omas täielikus korralageduse poole 
nihkumises. . Vene enamlastelt laenatud ja omaks voe- 
tud mõisted, nagu ohvitseride valitavus, komissaride osa- 
võtt sõjaväelistest korraldustest, iga erihariduse halvaks- 
panemine jne., leidsid mõne demagoogilise kalduvusega 
ohvitseri ja suure hulga sõdurite seas poolehoidu. Õla- 
kute mahavõtmise poolt kõnelesid komissarid, ja tähele- 
panuvääriv on 15. detsembril Tallinnas ärapeetud eesti 
sõjaväelaste kongressi otsus, milles nõuti, et ohvitseri- 
del ja sõduritel ühesugused Slakud oleks. See otsus 
on tähelepanuvääriv veel sellepärast, et ta pidi sõdurite 
enesearmastust kõditama ja juba väliseltki tähendama, 
et ohvitseride ja sõdurite vahel e1 ole vahet, kuna ometi 
igal inimesel, .kel aju korralikult töötab, selge olema 
peaks, et ohvitseri ja sõduri vahel nimelt see vahe on, et 
ohvitser juhtimiseks ja juhatamiseks oma eri- 
hariduse on saanud, sõdur aga oma erihariduse täide- 
saatmises nimelt ohvitseri juhatuse all on saanud. 

Et sarnaseid «seadusi" ja «korraldusi" mehed tead- 
sid, kel sõjaväest aimugi polnud ja kes ainult väe selja- 
taga «tarkusi” välja mõtlevad, seda näitab nimelt järg- 
mine ettekujutus: mis oleks siis lahingus, kui näiteks 
roodu ülem on langenud ja kui järgmise nooremohvttseri 


kohuseks oleks roodu juhatamist oma kätte võtta? Ühe- 
suguste Õlakute juures ei saada lihtsalt aru, kes ohvit- 
ser, kes mitte, pealegi kui see järgmine ohvitser alles 
päev varem väeossa on ilmunud, või kus naaberüksuse 
ohvitser äkki otsustaval silmapilgul sunnitud oleks juha- 
tamist enese kätte võtma. 


Kui Tartumaal vene väeriismete ja riisujate rüüsta- 
misinstinktid äärmiselt lõkkele olid löönud, Siis Seisis 
kogu maakond kõige suuremas hädaohus, nii et oldi 
sunnitud abi ja kaitset rüüstajate vastu Kesti tagavara- 
pataljonist paluma. Kuritegevus maal ja linnas kasvas 
kohutavalt. . Röövimised, mille kannul ühtlasi tapmised 
käisid, olid harilikkudeks nähtusteks. Linnas leidus 
maju, kus enam kui pooled korterid olid tühjaks röövi- 
tud. Elanikud olid hädas, sest abisaamiseks polnud 
peaaegu kellegi poole pöörata. Linna miilits oli väike- 
arvuline ning sellepärast ka teguvõimetu. Röövlid olid 
sedavõrt julged, et röövisid 1segi päise-päeva ajal. Ena- 
masti kandsid nad sõjaväe mundrit, mis oletada laseb, 
et röövimisest peaasjalikult sõjaväelased osa võtsid. 
Ajutise valitsuse ajal oli kodanikkude julgeoleku Kkait- 
seks tagavaramulrts asutatud, kuid enamlaste valitsus, 
kes igasuguse korra vastu, ajas selle laiali, seda vastu- 
revolutsiooniliseks tembeldades. Viimase laialisaatmi- 
sega hakkas ka kuritegevus lopsakalt Õitsema. 


Seda kõike arvesse võttes tegi Eesti tagavara-patal- 
joni komissaride nõukogu otsuseks maale rahva julge- 
oleku kaitseks röövsalkade vastu sojaväesalku saata ning 
linna tänavaile sõjaväe patrulle välja panna. 


Detsembri keskel revideeris Tartu punakaardivägi 
täidesaatva komifee ülesandel kohalikus raudteejaamas 
reisijaid, et linnast spekulatsiooni otstarbel toiduaineid 
välja ei veetaks. 15. detsembri õhtul ilmus 30-meheline 
punakaardi salk raudteejaama, et rongile minna ja toidu- 
ainete väljavedu takistada. . Vaguneis olevad sõdurid, 
suuremalt jaolt lätlased ja venelased, kes väerinnalt sõit- 
sid, võtsid punakaartlasi vaenulikkusega vastu ja e1 lu- 
banud neid üldse mingit revideerimist hakata toimetama. 
Punakaartlaste juht eesti sõdur Otter nõudis jaamas 
asuvast eesti pataljoni patrullist sõdureid kaasa, kes siis 


uuesti vagunitesse läksid. Kuid see ei parandanud asja, 
vaid vastuoksa — kallas Õli tulle. Kohe algas tüli. Kuul- 
dus ähvardavaid hüüdeid punakaartlaste kohta. Mõnele 
viimastest kargasid rinde-sÕdurid juure, rebisid püssid 
käest ja peksid punakaartlased armetult läbi. See oli 
lahingu alguseks. Punakaartlaste ja rinde-sÕdurite vahel 
algas kohe tuleandmine. 

Esimesed paugud käisid jaama ooteruumis. .Väljas- 
olevad punakaartlased avasid omakord jaamahoone pihta 
püssitule, kus «vaenlased", omad mehed, eesti patrulli- 
sÕdurid ja eraisikud sees. Inimesed põgenesid kuhu 
said. . Iseenesestki mõista sünnitas laskmine - reisijate 
hulgas kabuhirmu, inimesed püüdsid kuulide eest põge- 
neda kuhu iganes võimalik... 


Hulgal ajal polnud lahingumöllul aru ega otsa. Iga- 
üks, kel sõjariist käes, pÕmmutas kus juhtus! Lahingu 
tagajärjed olid aga õige kurvad: paljud punakaartlased 
said tõsiselt läbi pekstud, paljud raskesti haavatud. 
Kõige rohkem kannatada said aga need, kes lahingust 
üldse osa ei võtnud ja ainult juhtumisi tulevahetusse 
sattusid.  Rongilviibivad rinde-sõdurid olid ka eesti 
sõjaväe patrulli peale väga vihased ja ähvardasid ka eest- 
lasi maha tappa... 


Samal Õhtul toodi Punase Risti haigemajja neli ras- 
kesti haavatut: 1: punakaartlane ja 3 sõdurit, kellede 
hulgas Eesti tagavara-pataljoni sõduri Georg Tol - 
patsi seisukord väga raske oli ja kes 18. detsembril 
seal ka suri. Viimane oli kolmest Kuulist (neist ühe 
kõhtu ja ühe selga) haavata saanud. Ta oli tahtnud 
lubatud puhkusele sõita ja oli laskmise ajal vagunist 
välja tulnud, seal oli aga keegi rindesõdur teda eesti 
patrullisõduriks pidanud ja temale kolm kuuli kehha 
lasknud. - Punakaartlaste juht O 11er sai raske hoobi 
püssipäraga pähe ja lamas tükk aega Maarjamõisa täna- 
val lumes, kust ta pärast omal jalal koju komberdas. 
Jaamas asuvast eesti patrullist sai üks sõdur puusast 
raskesti haavata, ühele sõdurile oli aga täägiga kõhtu 
torgatud. 


Mõni1 päev hiljem leidis aset veel teine verine kok- 
kupõrge, seekord eesti tagavara-pataljoni õppekomando 
ruumes sõdurite ja röövlite vahel. 

Ööl vastu 21. detsembrit tuli salkkond sõduririides 
isikuid pataljoni õppekomando maja ees seisva öövahi 
juure ja soovitas temal ära minna, sest et õppekomandos 
varsti tulevat laskmine. Öövaht teatas sellest õppeko- 
mandosse, kus parajasti väikest perekonnaõhtut peeti, 
ja läks sis 1se ära. Natukese aja pärast ilmuski salk 
võõraid sõduririides mehi, arvult 7, tungis õppekomando 
ruumesse ja kiskus kolmel vahipeal seisval sõduril püs- 
sid käest, sealjuures püssitääkidega hoope jagades, ning 
tahtis ruumist, kus komando püssid asusid, ka neid 
kaasa võtta. 

Müra peale jooksid õppekomando sõdurid peoruu- 
mist välja koridori ja lasksid, enne kui kallaletungijad 
sõjariistu tarvitada said, kaks neist maha, kolmandat 
surmavalt haavates. Kolm kallaletungijat said põgeneda, 
kuna üks vangi langes ja teisel hommikul peavahti saa- 
deti. Hiljem selgus, et kallaletungijad olid osa röövsal- 
gast, kes enesele romantilise nime , PÕhi" oli võtnud ja 
kes püssidest puudust tundes neid lootsid saada Eesti ta- 
gavara-pataljoni Õppekomandost, teades, et ülemisel kor- 
ral on õppekomando perekonnaõhtu, kuna alumisel kor- 
ral asub komando püssideruum. 

MÕni päev varem avaldas pataljoni komissar A. 
Vink alljärgneva üleskutse pataljoni sõduritele; 


«ÜLESKUTSE EESTI SOLDATITELE! 


Et omal ajal rahva komissaride poolt sõjaväe demo- 
kratiserimise dekret välja on antud, on juba enamasti 
kõigis väeosades ülemad valitud. Kuid meie Eesti ba- 
taljonis on ohvitseride vastuseismisel ülemuse valimine 
alles läbiviimata. Nad toonitasid,, et siis lasevad endid 
valida, kui muudes väeosades ülemad juba valitud on, 
ja kui ülemkomitee selleks takistusi ei tee. Nüüd aga 
peab neile teada olema, et suuremalt osalt kõigis väe- 
osades on ülemad valitud ja ülemkomitee meile takistusi 
teha ei või, sest ta peab rahva nõuetele vastu tulema. 
Sellepärast avaldan nüüd ülemuse valimise juhtkirjad ja 


panen ette, kui meie mitte e1 taha kõigi revolutsiooniliste 
sõjavägede põlgtuse alla langeda, kõigis rootudes ja ko- 
mandodes, eesti tagavaraväe pataljonis, ülemuse valimine 
ette võtta, ja valida ülemad, kes tõesti meie nõuetele 
vastavad. Sest 12. armees, kelle alla ka meie käime, on 
juba ohvitseride seisus ära kaotatud, kõik on üheõigus- 
lised soldatid. 


Sellepärast seltsimehed üles, — valimisele!” 


Edasi järgnes juhatuskiri ülemate valimiseks Tartu 
garnisoni Sõjaväeosades. 


Et enamlaste Kihutustööl pataljonis mitte pinda e€1 
oleks, seks asusid arusaajad sõdurid vastukihutustööle, 
mida harilikult hommikuse loenduse ajal tehti. Ühel 
hommikul pärast loendust astusid mitmed ustavad sõdu- 
rid 1. roodus kõnedega üles, milles toonitasid, et meie 
eestlased peame ise oma maad valitsema ja kaitsma, sest 
maa riisutakse paljaks, võim on juutide ja lätlaste käes, 
eesti ajalehed suletud, ohvitsere vangistatakse, süüdis- 
tades neid vasturevolutsioonis, jne. Üks enamune sõ- 
dur istus kõnede ajal ülemise nari äärel ja sõi leiba. 
Keegi sõdur hüüdis enamlase peale näidates: 


»» Näe, seal istub üks lätlaste nuuskur! Näe, kui 
meie püssidega 18. novembril lätlaste vastu välja läksi- 
me, siis ütles ta, et tal selle jaoks püssi ei ole, — 
see jäänud tal Austriasse kaevikusse! Ajame ta kotti!" 


»Tõmmake ta narilt alla! Löögem ta maha! «Pan- 
gem ta pokri!” hüüdsid vihased sõdurid läbisegamini. 

Vastupanu ei aidanud.  Enamlane seletas küll, et 
kallale kippu 3 ad tema söögiisu ära rikuvad ja et nad oma 
viha mingi muu võtte läbi kustutada võiksid, — kuid see 
ei mõjunud. .Enamlane kisti väevõimuga narilt alla ja 
hakati teda peksma. Samal ajal juhtus pataljoni komitee 
esimees kohale ja päris konflikti põhjust. . Enamlane 
seletas lühidalt ära, malles asi seisab, mille peale komi- 
tee esimees teda lahti lasta käskis. Kuid esimeest en- 
nast oleks samasugune saatus tabanud, kui ta mitte v1- 
hale aetud sõdureid revolvriga eemale poleks peletanud. 
Kasarmust välja joostes lasti talle püssidest veel tagant 
järele... A 1 


Asja millegipärast uurima ei hakatud, kuid enam- 
lane ja pataljoni komitee esimees e1 julgenud tükil ajal 
1. roodu ilmuda. 

Detsembr1 algusest peale hakkas pataljoni orkester 
(29. XI. peale oli kapellmeistriks R. Ertis) ühes roo- 
tude näiteseltskonnaga maal pidusid toime panema, mis 
rahva poolt sooja vastuvõttu leidsid. Ühe suurema se- 
gaeeskavaga piduõhtu pani orkester ühes 1. roodu näi- 
teseltskonnaga 10. detsembril Voldi tuletõrjeseltsi saalis 
toime. Pidu algas lipnik A. L11v'a kõnega ,,Politilised 
voolud Eestis", kus kõneleja toonitas, et meil on tarvis 
luua tugev, ühine Eesti ja alles siis teda jagama hakata 
ning rühmades ja klassides võidelda. KÕne lõpul lauldi 
ühiselt eesti hümni. = Sellele järgnes orkestrikontsert, 
näitemäng, ilulugemine ja eesti rahva- ning karakter- 
tantsud ja kupleed. , Meeleolu peol oli ülev, kord eesku- 
julik. Peo üldsissetulek oli 900 rubla. 


19. 


1918. aasta jaanuari keskel oli pataljoniülema vali- 
mine. 20. jaanuaril seadis endine pataljoni komitee abi- 
esimees leitnant J. Unt pataljoni komitee koosolekul 
kandidaatideks pataljoniülema kohale polkovnik J. Ro- 
senbaumi ja staabi-kapten E. Vilmanseni, kellede 
kandidatuur oli maha voetud 19. jaanuaril pataljoni üld- 
koosolekul sel põhjusel, et nad polnud mitte üldkoos- 
olekule ilmunud. Eelnimetatud ohvitseride Kandida- 
tuuri ülessandmise vastu protesteerisid 2. lit. a ja b 
rootude sõdurid oma 21, jaanuari koosolekul. Hiljem 
valiti pataljoniülemaks siiski polkovnik Rosenbaum. 

Nagu eelpool nägime, hakkas Tartu garnisonis 9. 
detsembrist peale maksma Õlakute kandmise keeld. Eesti 
tagavara-pataljoni ülema abi leitnant J. Kuperjanov 
ei teinud sellest väljagi, et teistel sõjaväelastel õlakud 
kadunud, ja käis rahulikult oma Õlakutega mundris 
edasi, mille ta alles 3. jaanuaril 1918. a. pataljoni komis- 
sari A. Vin gi nõudmisel maha võttis. Õlakute kand- 
mise pärast anti leitnant Kuperjanov kohtu alla ja 
teda ootas raske karistus. 


12, jaanuaril oli ,,kolius". Kuperjanovit kaits- 
ma olid ilmunud paremad Tartu advokaadid. Oma kait- 
sekõnet pidades rääkis Kuperjanov: 

»»Teie olete proletaarlased või tahate vähemalt pro- 
letariaadi nimel kohut mõista. Ka mina olen proletaar- 
lane ja ei taha seda uskuda, et teie võite mind karistada 
sellepärast, et ma paguneid kannan, kuna ma need 
olen ära teeninud!" 

Ka kaitsjad kaitsid Kuperjanovit niipalju kui 
võimalik, ja Kuperjanov pääsis ,,kohtust” = ainult 
märkusega *) ning pidi allpool toodud «andekspalumise" 
allkirja andma: 


»Mina — allakirjutanud, endine 5-da Grenaderide 
Kiievi polgu leitnant, Tartus Eesti tagavara-pataljo- 
nis teenistuses olles, kandsin peale garnisoni ülema 
keelu avaldamist endise polgu pagunid, mis ma al- 
nult 3. jaanuaril bataljoni kommissari sm. Vinki nõud- 
misel maha võtsin. Tunnistan oma allkirjaga, et 
omas teguvtiisis seadusevastaselt olen toimetanud ja 
palun vabandust. 


End. leitnant J. Kuperjanov. 


Tartus, 12. jaan. 1918. a” 


9 


1918. a. jaanuari lõpul või veebruari esimesel poolel 
(hästi enam ei mäleta) olin tähtsate paberitega saadetud 
Tartu Eesti Maleva büroo koosolekule, et neid sinna 
ära anda. Koosolekust, mis Õige kinnist laadi kandis, 
võtsid mitmed eesti ohvitserid osa, kes sisse astudes 15s- 
tusid, ilma et üksikult end oleks tutvustanud. .Nähta- 
vasti olid nad büroo tegelastele juba varemalt 1siklikult 
tuntud. 


Asuti mingisuguse komisjon1 valimisele, mille üles- 
andeks pidi olema juhtnööride ülesseadmine, eeskirja 
projekti valmistamine, teadete kogumine jne. Seati üles 
kandidaate, nimetati ka Kuperjanovi nime. Seal 
tõusis korraga kärmesti ehtsa kasaka välimusega, läiki- 
vate silmadega ja hulk aumärke rinnal kandev ohvitser 
— meie pataljoniülema abi leitnant J, Kuperjanov 


) K, Einbundi mälestused J. Kuperjanovist. 


Leitnant Julius Kuperjanov 


Julius Kuperjanov sündis 29. septembril 1894, a. Pihkva 
kubermangus. Üldhariduse sai Tartu õpetajate seminaris ja sõ- 
jalise —e Vlad-miri sõjakoolis. 

Pärast viimase lõpetamist määrati ta teenistusse 5. Kiievi 
grenadeeride polku tialaluurajate Komando ülemaks, kus ta oma 
hulljulgete luurkäikude eest leitnandiks tilerrdati ja 6 ohvitseri 


lahingumärki annetati. . Muuseas annetati temale 1917. a. su- 
vel sõdurite ettepanekul 4. järgu Georgi rist palmidega. = Sa- 
mal ajal sai ühel luurkäigul mõlemast jalast haavata. - Pärast 


e er = - = 


paranemist tuli 1917. a. sügisel üle Eesti tagavara pataljoni, 
Tartu, ja 29. nov. 5. a. nimetati pataljoniülema abiks. . Saks- 
laste tulekul korraldas Tartus omakaitset ja Saksa okupatsiooni 
ajal — põrandaalust kaitseliitu. 

Saksa okupatsiooni langemisel nimetati ta Tartumaa kaitse- 
liidu ülemaks. . Kaitses 1918. a. detsembris Tartu linna puna- 
väe pealetungi vastu. 23. detsembril s. a. pani aluse Puurmani 
mõisas oma partisanide pataljonile, millega vabastas Tartu linna 
14, jaan. 1919. a. Juhatas pataljoni kõigis lahinguis, ja 31, jaan. 
1919. a. pataljoni Paju mõisa peale rünnakule viies, sai surma- 
valt haavata. Suri 2. veebr. 1919. a. Tartu haigemajas. 

Vabadussõjas ülesnäidatud eriliste sõjaliste teenete eest an- 
netati temale 1. Higi 2. järgu Vabaduse Rist ja erilise vahvuse 
eest 2. liigi 2. ja 3. järgu Vabaduse Ristid. 


— püsti ja lausus kindla kõlava häälega lühidalt: ,, Mina 
pole mitte politika- ega Kirjamees, seepärast ei lase ma 
end ka mitte valida. Kui vaenlasele tarvis kuuli rindu 
saata või teda peajagu lühendada, siis olen ma igal ajal 
valmis!” 

See Kuperjanovi vastus tuli nii ootamatult, 0l1 
nii järsk ja iseäralik, ning jättis kõigisse koosolijatesse 
Kuperjanovist iseloomustava ettekujutuse, mis tial- 
g1 e1 unune. 

Eesti Asutava Kogu valimiste eel avaldas pataljonide 
komissaride nõukogu alljärgneva üleskutse: 


»EESTI TAGAVARA BATALJONI SÕJA VÄE- 
LASTELE. 


Seltsimehed, Kodumaa kutsub teid! :/ Kodumaa 
tarvitab vilunuid tegelasi, tarvitab haritud tööjõudu. 
Seltsimehed, kellele oma rahva tulevik kallis, kes teie 
valmis olete rahva tuleviku eest elu ohverdama, and- 
ke ka rahvale oma tööjõudu, andke oma teadmised. 
KÕik, kooliõpetajad, kirjutajad ja muud haritlased 
andke endid viibimata oma roodu komiteesse üles,, 
et võiksime Teid töö juure asetada, mis rahvale kasu 
tooks,” 


Eesti Asutavasse Kogusse kandideerisid pataljonist 
järgmised sõjaväelased: Eesti s.-d. tööliste partei — 
Rudolf Überbach (2. roodust); enamlaste partei — 
Aleksander J ea (2. lit a. roodust); Eesti S5.-r. partei — 
lipnik Jüri Kalm, Jaan Jaska (staabist), Georg Re- 
bane, Ferdinand Leinbock, Juhan Lau gis, Ferdi- 
nand Lokk, Karl Koger, Nikolai Vene ja Joosep 
Metsalo; Eesti iseseisvuse liit — staabi-kapten Ernst 
Vilmansen. (Viimases parteis Kandideerisid meie 
rahvusväeosade nimekamad juhid ja eesti sõjaväelaste 
organisatsioonide tegelased.) 

Asutava Kogu valimistel anti Eesti tagavara-pataljoni 
sõjaväelaste poolt hääli*): vähemlastele 9, rahvussotsia- 
listidele 109, sotsiaalrevolutsionäaridele 28, ukrainlastele 
621, enamlastele 1623 ja kadettidele 26 häält. 


*) ,» Edasi" andmeil. 


Alami-leitnant Nikolai Piip f 


Nikolai Piip sündis 29. augustil 1896. a. Viljandis.  Üld- 
hariduse sai Tartu Aleksandri gümnaasiumis, mille lõpetamise 
järele astus Tartu ülikooli. . Sõjalise hariduse sai Peterburis, 
Pauli sõjakoolis, mille lõpetas 1916. aastal. 


Läti kütipataljonide moodustamisel läks üle 9. Tukkumi 
kütipolku, millega osa võttis hulkadest lahingutest Riia juures, 
kus ka haavata sai; ülendati alam-leitnandiks ja annetati Püha 
Anna 4. järgu ja Püha Stanislause 3. järgu aumärgid. 


1917. a. sügisel tuli üle Eesti tagavara pataljoni, Tartu, 
kus teenis kuni pataljoni laialisaatmiseni, 23. veebr. 1918, a. 
Vabadussõja algul astus Tartu kaitseliitu ja 23. dets. 1918. a. — 
Kuperjanovi partisanide pataljoni, kus teenis adjutandina kuni 
31. jaan. 1919 .a., mil Paju lahingus lõhkkuuliga käest raskesti 
haavata sai. Parast paranemist läks pataljoni tagasi ja võttis 
seal 4. roodu ülemana osa lahinguist landesvehri vastu, kus 
haavata ja põrutada sai. Langes 1919. a. 19, juuli varahommi- 
kul Porhovi sihil. 


Vabadussõjas ülesnäidatud erilise vahvuse eest annetati te- 
male 2. liigi 3. järgu Vabaduse Rist. 


19. veebruaril võttis pataljoni komitee vastu huvi- 
tava resolutsiooni, milles nõuti Eesti Asutava Kogu 
kokkukutsumist. - Selle resolutsiooni vastu aga tõst- 
sid 8. põhiroodu sõdurid oma üldkoosolekul 20. veebru- 
aril valjut protesti ja võtsid vastu järgmise alatu reso- 
lutsiooni: 

»»1) Protesteerime valjult pataljoni Komitee resolutsi- 
ooni vastu, mis 19. veebruaril 1918. aastal pataljoni ko- 
mitee koosolekul vastu võeti Asutava Kogu kokkukut- 
sumise kohta. 

2) Tunnistame ainukeseks maksvaks võimuks nõu- 
kogude valitsust, mille kõrval ühtki teist võimu olla ei 
V01. 

Veebruari keskel avaldati pataljoni Komitee esimehe 
ja komissari allkirjadega teadaanne, kus kõiki sõjaväe- 
lasi, kes maale taludesse saadetud kaitseks rüüstajate ja 
röövlite vastu, kästi 24. veebruariks pataljoni tagasi 1l1- 
muda, vastasel korral ähvardati neid sõjarevolutsioonilise 
tribunaali alla anda. 

Brest-Litovsk1 rahuläbirääkimiste katkemisega lõppes 
ka vaherahu Saksa ja Vene sõjavägede vahel 18. veeb- 
ruari keskpäeval. Ja järgmisel päeval algas saksa VIII 
armee pealetungi põhja poole — Eestimaale. 


Kui Tartu teated saabusid, et saksa väeosad Riia 
poolt lähenevad, otsustasid Tartu enamlased siit lahkuda. 
Kohalikkudel enamlastel oli selge, et nad siin Kaua 
püsida ei või. 19. veebruaril kuulutas Tartu tööliste, 
sõdurite ja maatameeste saadikute täidesaatev komitee 
kell 12 (20. veebruarist peale) linnas piiramisseisukorra 
välja. Nagu pärast selgus, oli sõjaseaduse väljakuulu- 
tamine sellepärast ette võetud, et mõni päev enne seda 
vangistatud mõisnikuseisuse liikmeid ja linna kodanikke 
ilma vahejuhtumiseta ära saata. Esimesel piiramisseisu- 
korra ööl, kus tänavail punakaardiväe ja enamlaste pat- 
rullid liikusid, saadetigi vangistatud isikud linnast ära, 
nagu pärast selgus, Petrogradi. 


Samal ööl peeti rea vanemate sõjaväelaste ja tuntu- 
mate seltskonnategelaste poolt pr. Hünersoni korte- 
ris Lossi tän. salajast koosolekut, millest osa võtsid 
Tartu Eesti Maleva büroo esimees alam-leitnant K. Ein - 


bund, Eesti tagavara-pataljoni ülem polkovnik J. Ro- 
senbaum, tema abi leitnant J. Kuperjanov, linna- 
pea J. Kriisa ja teised. 

Ajavaim oli niivõrt ikkagi mõjunud, et näiteks pol- 
kovnik Rosenbaum linna ülevõtmise juures eesti Ssõ- 
durite poolt vaga kahtles ja soovitas seda kavatsust edasi 
lükata. Seal aga ütles järsku leitnant Kuperjanov: 


» Homme võtame linna oma kätte.*'*) 


Ja tema uskumapanev kindel toon, mis kõlas samuti 
kui C. J. Caesari ,,Liisk on heidetud!", suutis sellele mõt- 
tele poolehoidjaid võita. Ning Kuperjanov pidas 
oma lubadust, nagu allpool näeme. 

Järgmisel päeval hakkasid ka enamlised läti ja vene 
väeosad endid suure rutuga evakueerima ja kokkuröövi- 
tud varandust ja sõjaväe toitlusladusid kaasa vedama. 
Et linna kodanikke eelseisvast toitluskriisist päästa, oli 
tarvis luua rühmitusi, kes väevõimuga enamlaste laod 
üle võtaks ja väljavedu takistaks. Eesti tagavara-patal- 
joni ülema abi leitnant Julius Kuperjanov kutsus 
kohalolevad pataljoni ohvitserid kokku, moodustas nen- 
dest ajutise sõjanõukogu, kelle juhiks ja esimeheks ta 
1se jäi, ja siis hakati kiirelt tegutsema. 


Pataljoni juhtiva ülemuse kihutustöö -— tagajärjel 
(alles nüüd, kus enamlased põgenemisel, leidsid juhid 
võimaliku olevat vastukihutustööle asuda) ol1 juba öösi 
pataljoni sõdurite seas Kasarmuis liikumine sündinud ja 
kui hommikul teada saadi, et enamlised sõdurid toidu- 
aineid raudteejaama veavad ning neid suurte hindade 
eest eraisikuile müüvad, hakkasid sõjariistus eesti sõdu- 
rid tänavale valguma, kes igasuguse müümise seisma 
panid. Peagi võeti raudteejaam eesti sõdurite poolt ära 
ja väljavedu takistad. Jaamas peeti rongid kinni, laod 
võeti üle ja anti ustavate sõdurite ja ohvitseride valve 
alla, kuna laos olev toidumoon hiljem linna toitlusosa- 
konna ladudesse veeti. Lahkuvaile sõdureile anti ainult 
niipalju toiduaineid kaasa, kui seda just Venemaale 
reisiks vaja läks. 


*) K. Einbundi mälestused J. Kuperjanovist. 


Üksi suhkrut said eestlased jaamas umbes 2 vagunit. 

III linnajaos oli võim täiesti ajutise sõjanõukogu 
käes, kuna üle jõe enamlased veel peremehed olid. Pa- 
taljoniülem polkovnik Rosenbaum ei tahtnud enam- 
lastega aktiivsesse võitlusse astuda ja peale sõjanõukogu 
moodustamist arvas paremaks ära Venemaale sõita. N11 
lasus pearaskus leitnant Kuperj anovi SÕlul. Iseene- 
sest mõista, et selle ettevõtte äpardumisel oleksid paljud 
Tartu kodanikud pantvangidena saanud tunda vintsutusi 
Venemaal, kuna suured hulgad oma vara ja elu oleksid 
kaotanud. Kuid tänu Itn. Kuperjanovile, et tema 
energiline tegevus suutis kõike seda ära hoida ja päästa 
rüüstamisest Tartu linna taganevate vene väeriismete 
poolt. 


Täidesaatva komitee vastane meeleolu, mis toidu- 
ainete väljaveo takistusega alguse sai, kasvas palavliku 
kiirusega. Komitee vaatas algul pealt ja oli nõutu 111- 
kumise vastu, kuigi ta enese diktaatorlikuks võimuks oli 
kuulutanud, - õhtupoolikul, kui peale raudteejaama ka 
post ja muud asutised eesti sõdurite kätte läksid, ähvar- 
das liikumine ka komiteed ennast. Eesti sõdurid olid 
kusagilt autod saanud ja kihutasid suure hooga üle kivi- 
silla ,, Bürgermusse" poole, et kogu seda ,,lagunevat pesa'* 
seal vangistada. Autodelt hüüti: ,, Läheme täidesaatvat 
komiteed vangistama!" Teine sõjariistus eesti sõdurite 
salk läks maakonna vanglasse ja vabastas seal kinni pee- 
tava maakonnavalitsuse esimehe J. Jans1. 


Täidesaatvat komiteed ähvardas vangistamine. Kah- 
juks sai komitee veel viimasel silmapilgul punakaardi- 
väe mobiliseerida. Neile tõttasid appi läti kütid, kes 
»» Bürgermusse" oma kaitse alla võtsid, sinna kuulipildu- 
jad üles seadsid ja eesti sõdureilt, kes siia Komiteed 
vangistama tulid, sõjariistad käest võtsid. 


Et neil saatuslikkudel tundidel eesti sõdureid mitte 
ohvitserid 1gal pool e1 juhtinud, on arusaadav, sest kart- 
sid nad ju jälle saada ,,üllatuste” osaliseks, nagu seda 
sündis eelmise aasta novembris. Kuid oli ka väga ener- 
gilisi juhte, eesotsas leitnant J. Kuperjanoviga. 
Et eesti sõdurid ilma juhtideta olles täiesti peata olid, 
näitab järgmine lugu: nende ridade Kirjutaja oli pealt- 


nägijaks, kuidas punakaardiväe juht, tuntud röövel- 
madrus J, Kippasto üksinda tänaval umbes kümne- 
mehelisel eesti sõdurite salgal sõjariistad käest ära võt- 
tis, mida ka eesti sõdurid eneste häbiks täiesti vastu- 
panekuta sündida lasksid (!). 

Täidesaatva komitee ,,kaitsevage” voolas ,,Bürger- 
musse” juure ikka rohkem ja rohkem. Postkontor võeti 
tagasi ja peagi läks eesti ja täidesaatva komitee sõdurite 
vaheline ..väerind” Emajõge mööda: Emajõe idakallas 
oli sõjariistus eesti sõdurite käes, kuna teisel pool jõge 
olid läti kütid ahelikus. N11 püsisid kaks vastast poolt 
äraootavas seisukorras kuni keskööni. 

Õhtul saadeti eesti patrull ,,Postimehe" trükikoja 
juure, et selgusele jõuda, kelle kätte trükikoda jääb. 
Sinna ilmus ka ärijuhatuse esimees dr. 0. Kallas, kes 
läbirääkimisi hakkas pidama töölistega, kes ,,Postimehe" 
rahasid üle võtsid. Sinna saabus samal ajal ka enamlaste 
patrull, kes dr. Kalda vangistas ja täidesaatvasse komi- 
teesse viis. Siin nägid juba varem vangistatud eesti sõ- 
javäelased, kuidas punakaardiväe juht rööve 1-madrus J. 
Kippasto dr. Kallast mitu korda toorelt 1861. Dr. 
Kaldale seati mingisuguseid süüdistusi valgekaardi 
organiseerimisest (!) jne. ette, ning lõppeks teatati, ct 
ta järgmisel hommikul kell 4 maha lastakse. Siinsamas 
viibivad punakaartlased pidasid nõu vangide elu siin- 
samas tääkidega lõpetada. *) 

Teada saanud, et eesti tuntum tegelane dr. Kallas 
vangistatud, otsustasid eesti sõdurid kohe mõnd koha- 
likku enamlaste juhti pantvangiks võtta, et dr. Kallast 
sel teel enamlaste vägivalla vastu kaitsta. Saadi teada, 
et täides, komitee juhatusliige grusiinlane Gignadse, 
kel Tartus omapärane kuulsus ei puudunud, polikliinikus 
viibib. Salkkond eesti sõdureid piiras polikliiniku sisse 
ja vangistas Gignadse, teda siis Eesti tagavara-patal- 
jon1 Staapi viies. Vangistatud Gignadse juurest leiti 
neli laetud brauningut. 

Samal Õhtul lepiti täidesaatva komiteega nii kokku, 
et ta dr. Kalda vabastab; selle vastu lubasid eesti sõdu- 
rid Gignadse vabastada. Mõlemad pantvangid toodi 


*) Dr. 0. Kalda kirjalikud mälestused. 


kell 1//210 Õ. Holmi tän. kohale Emajõele, — eesti sõdu- 
rid said dr. Kalda, enamlased Gignadse, 

Umbes kella 10 ajal Õhtul tungis salkkond enamusi 
sõdureid kohalikku vangla ja nõudis koigi kinnipeetavate 
vangide vabastamist, Kui vangla ülemus seda tegemast 
keeldus, algas vanglas täielik rüüstamine.  Enamlased 
vabastasid kõik vangid, keda arvu järele oli 158, neist 
ligi pooled läti sõdurid, keda raskete kaelakohtuliste 
kuritegude pärast vahiall peeti. Peale põhjalikku rüüs- 
tamist panid enamlased kõik dokumendid ja paberid 
põlema, millest vanglas tulekahju tõusis. 


Keskööl ilmusid parlamentÖörid täidesaatva komitee 
vägede poolt eesti pataljoni staapi ja seletasid, et enam- 
lased mingisuguseid vägivallategusid ei taha ette võtta. 
Parlamentööride meeleolust oli näha, et täidesaatev ko- 
mitee tahab põgeneda. 


N11 sündiski. Komitee oli kiirelt oma kraami kokku 
pannud ja 4 kuulipilduja kaitsel täies koosseisus raud- 
teejaama sõitnud. Dokumendid ja paberid, mida kaasa 
ei saadud võtta, põletati ära. Muu seas viisid komitee 
liikmed kaasa ka kogu selle kulla-, hõbeda- ja rahata- 
gavara, mis eelmisel nädalal linna kodanikkudelt ära 
rööviti.  Suure-Gildi pangakontorist röövisid enamlased 
ära kogu kassa 70 tuh. rublaga. *) 


Jaamast tahtis täidesaatev komitee enesele erarongi 
saada, sest kõigil pogenevail ..võimumeestel*' oli palju 
kokkuriisutud kraami ja pakke kaasas.  Erarongi aga 
jaama korrapidaja ei annud, sest jaamas polnud tarvilisel 
arvul vaguneid. Kui öine reisijaterong Valgast jaama 
sisse sõitis, tühjendasid komissarid oma ,,ihukaitseväe- 
laste” abil mõned vagunid ara, sealt reisijaid välja aja- 
des ja 1se asemele asudes. Komitee võttis ka hulga sõ- 
jariistu kaasa, muu seas ka neli kuulipildujat. 

Nii lahkus Tartust ,,võim", mis üle kahe kuu siin 
oli püsinud, mis enese ,,kõige demokraatlikumaks" pidas 
ja viimse silmapilguni ,,rahva" juure jääda lubas. 

N11 sündis enamlise võimu kokkuvarisemine esime- 
sena Tartus ja see oli ka ta lõpu algus Eestis. 


*) ,».Deutsches Extrablatfi' nr. 5. — 1918. a. andmeil. 

Järgmisel, s. 0. 21. veebruari hommikul võttis Tartu: 
linnavalitsus kõik võimu kohapeal täielikult oma kätte. 
Eesti tagavara-patal j on kuulutati linnavalitsuse võim- 
konda käivaks. Linnapea J. Kriisa avaldas oma aja- 
loolise päevakäsu: 


»Päevakäsk. 


Tartu Eesti Tagavara Bataljoni üle- 
male ja komiteele, rootude ülematele ja 
komiteedele, teistele Tartus asuvatele 
sõjaväeosadele ja kõigile Tartu elanik- 
kudele. 

Saksa okkupeerijad väed on Valga ligikonda jõud- 
nud. Senine Kohalik Täidesaatev Komitee, kes hirmu- 
valitsuse abil võimu oma käes pidas, on öösel ära põge- 
nema pidanud, enne aga vangid ja röövlid vangimajast 
lahti lasknud. Tartu linnavalitsus võtab kõik 
võimu kohal oma kätte, asub korra ja jul- 
geoleku kaitsele ja käseb Tartu Eesti 
Tagavara-Bataljoni ja rootude komiteede ülema- 
tel viibimata kõik jõud koondada seks, et igasugusi või- 
malikke korrarikkumisi, rüüstamisi, pÕletamisi ja muid 
vägivalla tegusid ära hoida. Täieliku vastutuse vägivalla 
eest isikute ja varanduste kallal paneb Tartu linnavalit- 
sus Tagavara-Batal joni ja rootude ülemate ja komiteede 


peale. Kõiki käskusid, mis bataljoni üle- 
muse poolt tulevad, peab vastutOrkumata 
täidetama. Iga vastuhakkamisest, käsu täitmata jät- 


misest ja ettetulnud kuritegudest tuleb viibimata Linna- 
valitsusele teada anda. Süüdlased antakse kohtu kätte 
ja karistatakse kõige valjusega, mida sõjaline seisukord 
nõuab. 

Ühtlasi käseb Tartu Linnavalitsus teistel Tartus 
asuvatel väeosadel «eneste seas täielist korda 
hoida ja valmis olla Linnavalitsuse sellekohase käsu peale 
korrahoidmiseks — väljaastuma. 

Igasugused korraldused ja väljaastumised, ilma lin- 
navalitsuse loata on valjusti keelatud. 


Linnavalitsus käseb rahvarniilitsal kõiki jõude 
kokkuvõtta, täita käskusid, mis temale linnavalitsuse 
poolt antakse ja toetada rahu, korra ja julgeoleku kait- 
seks täielises kokkukõlas sõjaliste jõududega. 

Kõiki Tartu kodanikke kutsub Linnavalitsus 
üles rahulikult kohale jääda, ,oma julgeolekut 
Linnavalitsuse ja tema käsutada oleva jõu hoolde usal- 
dades, kõik kodanikud on kohustatud vankumata paenu- 
tama endid sõjalise korra määruste alla. Neist üleastu- 
jad saavad kõige valjusega karistatud. 

Kaaskodanikud! Teie kõikide otsekohene kohus on 
toetada Linnavalitsust tema raskes ülesandes, mida ta 
Teie julgeoleku ja üleüldise korra kaitseks oma peale 
võtnud. f 


Tartus, 27. (8.) veebruaril 1918. a. 


Linnapea: J. Kriisa." 


Rahvamiilitsa (omakaitse) korraldus sündis silma- 
pilkselt; sõjariistade ladudest jagati sõjariistu mitilits10- 
nääridele välja. Esimesed rahvamiilitsasse astujad olid 
illi- ja kooliõpilased, siis linna ustavamad kodanikud, 
sõjaväelased ja teised. Miilitsionäärid “kandsid ümber 
vasaku varuka valge-punast linti. Nüüd, 10 aasta pärast 
vaadates näib, et omakaitse sai oma raske ülesandega 
hiilgavalt toime. Oli karta, et üksikud tumedad jõud 
vahesilmapilku kasutavad ja linnas rüüstama hakkavad. 
Seda aga ei juhtunud, tänu agarale omakaitsele. 

Kohe kõrvaldati raekoja tornis lehviv punane lipp 
pealkirjaga ,,Kõik võim Nõukogudele!" - Selle asemele 
pandi lehvima eesti sini-must-valge Ja selle .kõrvale 
lihtne punane revolutsiooniline lipp. Linnas liikusid 
alaliselt rahvamiilitsa patrullid, kes öösel täie valjusega 
igaüht kinni pidasid. , Ärevust sünnitas vaid asjatu pau- 
gutamine, mis aga ööseks vastu 24. veebruari täielikult 
kadus. 


Eesti tagavara-pataljon, milles - ajavaim 
tunduvalt - mõjunud, saadeti 23: veebruaril 
laiali. Seega polnud tema eluiga kuigi pikk — vae- 


valt kuus kuud! Kes kohapeale tahtis jääda, neile pandi 
ette astuda rahvamiilitsasse. . Pataljoni ohvitserkond as- 


tus pea täielikult miilitsateenistusse, peale selle veel 
hulk ustavaid ja kohusetruid sõdureid. 

22. veebruaril ilmus hulga aja tagant jälle ..Posti- 
mees", kus üles kutsuti seisukorra tõsidust arvesse võt- 
tes Eestit käesoleval saatuslikul silmapilgul otse- 
kohe iseseisvaks vabariigiks välja Kkuu- 
lutama ja seda kogu haritud maailmale teada andma. 
Samuti kutsuti kodanikke ka enesekaitse korraldusele. 
See oli esmakordselt eesti ajakirjandu- 
ses, kus avalikult üles kutsuti Eestit 
1seseisvaks ja rippumatuks vabariigiks 
kuulutama. 


Kui enamlaste võim Tartus langemas oli, tundsid 
kohalikud sakslased endid kohe seisukorra pere- 
meestena, kuigi valitsus faktiliselt veel nende'* kätte 
polnud läinud. Politilised rinnatoonid võeti järsku sü- 
gavad ja kõneldi kohe voimuhärradena. Seda meeleolu 
iseloomustas selgelt 21. veebruaril Tartus välja antud A. 
v, Tiedebohli ,,Deutsches Extrablatt*is" väike 
märkus: 


»» Nad (s. 0. sakslased) tulevad! Jumalale tänu, nüüd 
on lõpp rumalal loril ,,enesemääramise" Õigustest. Rahva 
tulevikku hakkab nüüd määrama mitte rumal omatahe, 
vaid võitjate sund. Vae victis! (Häda voidetuile.)” 


»» Deutsches Extrablatt" 23. veebruari number (nr, 
5.—15.) arvustab väga käredas toonis Eesti tagavara- 
pataljoni tegevust enamlaste põgenemisel ja ähvardab 
saksa okupatsioonivõimudega Eesti tagavara-pataljoni 
ning selle ülemust. Ühtlasi tungib kallale' ka ,,Posti- 
mehele", et see oma 22. veebruari numbris nõudis Eesti 
vabariigi väljakuulutamist. 


Samal ajal saadi Tartus teada, et taganevad vene 
väed peaasjalikult Tartust läbiminevate teede kaudu Ve- 
nemaa poole hakkavad valguma. Oodati peaaegu kogu 
vene XII armee osasid Tartust läbi minevat. Osa väge- 
sid ei taganenud aga neid teesid mööda, vaid pööras 
otsekohe Valgast Pihkva peale. 6. Siberi korpuse osad 
jäid Tartu ümbrusse peatuma, kuna voorid Tartust läbi 
sõitsid. Leitnant Kuperjanov tegi korralduse, et 
taganevaid vene XII armee riismeid mitte linnast läbi 


ei lastaks, sest oli karta, et vene sõdurid linnas rüüs- 
tama hakkavad. Seks pandi linna ümbrusse sõjariistus 
patrullid. 23. veebruaril teatas 6. Siberi korpuse ülem, 
et korpus, — Õigemini selle riismed — olevat lõplikult 
desorganiseeritud: mehed joosnud laiali! Need, kes 
paigale jäid, juhiti, ilma et nad linna oleksid saanud, 
otsekohe Emajõe teed pidi Oudova poole. Nii ei läinud 
peale vooride peaaegu ühtki korralikku vene väeosa 
linnast Jäbi. . Väeosad olid enne linna tulekut laiali läi- 
nud ja ümbruskonnas kõrvalisi teid mööda Venemaa 
poole läinud. 


Saksa okupatsiooniväed, mis Eestisse lõunast tungi- 
sid, vallutasid 22. veebruaril kella 2 paiku p. 1, Valga 
linna (rittmeister krahv von Eulenburg-Gallin- 
gen' 1. husaarieskadron). õhtuks saabus sinna ka kap- 
ten von Winterfeld oma löökrühmaga. Viimase 
poole saatsid Xartu sakslased oma saadikud palvega, et 
Tartu võimalikult kiirelt vallutataks, sest nemad, 5. 0. 
kohalikud sakslased, pidavat Kannatama eesti ,,enamlise” 
tagavara-pataljoni ,,surve” all jne. Sellepärast otsustas 
kapten von Winterfeld juba 23. veebruaril lõuna 
paiku edasiliikumist Tartu sihis jätkata. 


Oli tähtis, et Tartus oleks leidunud mingisugune va- 
litsuse esitus, kes sakslaste tulekul valmis oleks olnud 
meie rahVa saatuse nimel Kindlasti kõnelema, — see 
oleks pidanud olema eesti rahvuslik sõjavägi, sest ainult 
eesti sõjaväelased peavad ja on Õigustatud meie maa saa- 
tuse üle valitsema. Sõjaväelased oleks pidanud oma 
esindajate kujul looma selle kesktsentrumi, mille kasud 
oleks olnud maksvad kõigi elanikkude kohta. Need kä- 
sud oleks pidanud olema sihitud peaasjalikult korra ja 
julgeoleku kindlustuse kaitsele. Ühtlasi oli ka tähtis, 
et kohalikud elanikud oleksid olnud omakaitseks tuge- 
valt organiseeritud. Seks oli elanikkude omakaitse kor- 
ralik organisatsioon väga tähtis. Kuid siin pidi ka 
silmas pidama seda nõudmist, et miilitsa juhatus ja lin- 
navalitsus kõige lähemas ühenduses oleks seisnud eesti 
sõjaväelaste esindajate valitsusega. Ühtki sammu ei oleks 
tohtinud linnaelanikud ette võtta ilma eesti sõjaväe ja 
omakaitse juhatuse keskvõimuta. 


Ööl 23. vastu 24. veebruari oli kord linnas täiesti 
rahulik. = Laskmist polnud sugugi kuulda. Tundus, 
nagu hõljuks midagi salapärast, rasket ja rõhuvat linna 
kohal. 24. veebruari hommikul oli linn äärmiselt rahu- 
lik. Umbes kella 10 paiku tuli linna teade, et saksa sõ- 
javäed linna lähikonda on saabunud; neile sõitis linna 
poolt saatkond vastu. 


Ja kell 772 11 e. 1. sammusid 300 raudkiivrimeest *) 
Riia maanteed mööda linna, oma 10-kuulist luupainaja- 
likult rõhuvat okupatsiooni maksma pannes. 


Saksa linnakomandandi teadaande järele pidid kõik 
endised eesti sõjaväelased, ka need, kes juba koju 
lastud, end 26. veebruaril Suurturul nr. 13° (restoran 
Automaadis") üles andma. Sama nädala lõpul saadeti 
kõik endised eesti ohvitserid Tartust Valka, kust siis 
igaüks jälle oma kodukohta lasti. 8. märtsil olid kõik 
endised eesti ohvitserid saksa sõjaväevõimude poolt jälle 
kokku käsutatud, kus neilt siis allkiri voeti, et nad min- 
gisugu vaenulikke tegusid ette ei võta, mundrit, au- 
märke ja Sõjariistu ei kanna, Tartust ilma komandandi 
loata välja ei sõida ja komandandi esimesel nõudmisel 
kokku tulevad. 13. märtsil tulid eesti ohvitserid uuesti 
kokku, "kus neile siis elamisõiguse load (Aufenthalt- 
Schein) kätte anti, kus peale harilikkude ülestähenduste 
ka juure oli trükitud, et selle tähe omanik on kohustatud 
iga kuu esimesel päeval ennast komandantuuris regist- 
reerimas käima. .Kontrollist kõrvalehoidjaid ähvardati 
karistada 100-margalise rahatrahviga ehk 3-nädalase ares- 
tiga. Tunnistust pidi tema omanik alati enesega kaasas 
kandma ja selle numbrit kui ka väljaandmise kuupäeva 
meeles pidama. Ülem-Ida sõjaväe ülemjuhataja määruse 
järele oli ära keelatud endise vene sõjaväe mundri ja 
igasugu märkide kandmine. Kel erariiete muretsemine 
võimatu Oli, sel tulid vormiriided üle värvida ja ümber 
teha, nii et nad sõjaväe mundri moodi enam välja e€1 


*) Kapten von Winterfeldi 18. löögikompanii ja rittmeister 
krahv VÕIL Eulenburgi 1. es-tadron (16. husaari rügemendi st). 

näeks. Kel aga siiski polnud võimalik mundri asemel 
teisi riideid Kanda, pidi alati oma isiku kohta käivaid 
dokumente kaasas kandma. Igasugu sõjariistade Kkand- 
mine, olgu see avalik või salaja, ähvardati karistada 
surmanuhtlusega. 


Sõjaväelaste registreerimise puhul liikusid kuuluju- 
tud, mida isegi mõned saksa ohvitserid kindlasti võisid 
tõendada, et sakslased kavatsevad endiseid eesti sõja- 
väelasi mobiliseerida ja lääne-väerinnale liitlaste vastu 
sõdima saata. Ehk küll okupeerijal võimul sarnast Õigust 
Haagi konventsiooni järele pole, kuid nii nagu Saksamaa 
kogu ilmasõja kestel rahvusvahelisest Õigusest ei hooli- 
nud, nii võis siis ka mobilisatsiooni oodata. Hiljemini 
vangistasid sakslased Tartus, Tallinnas ja mujal hulk 
endiseid eesti sõjaväelasi ja saatsid vangilaagritesse. 
Sarnane teguviis sünnitas endiste eesti sõjaväelaste seas 
suurt ärevust. 


Seepärast otsustasin registreerima mitte minna, Vaid 
võtsin kohe nõuks kiires korras maale sugulaste juure 
elama asuda, kui ,,1sik, kes kunagi sõjaväes pole teeni- 
nud*. Oma sSõjariistu, mis mulle saksa vägede tulekul 
kätte jäid, mina sakslastele ära ei viinud, vaid peitsin 
nad hoolsasti ära, sest minul ning paljudel teistel kaas- 
võitlejail, kes samuti minu eeskuju järele tegid, oli 
aimdus, et neid peagi jälle vaja läheb. Ja läkski vaja... 


| Järelsõna. 


Kuna meie rahvusväeosade ,,1sa" — 1. Eesti polk — 
kogu oma kestuse ajal (12. apr. 1917. a. — 13. apr. 
1918, a.) ustavalt rahvusliku aate teenistuses on seis- 
nud ja tema nimega pole ühenduses ühtki otsust ega 
sammu, mis selle vastu oleks käinud, — ei näe meie 
seda tema vanemalt pojalt — Eesti tagavara-pataljonilt 
— kogu selle kestuse ajal (18. sept. 1917. a. — 23. veebr. 
1918. a.) küll mitte. Ni11 näiteks 1. Eesti polgus jäid 
polgu ohvitserid kõik oma kohtadele, — nad end ümber 
valida ei lasknud, nagu seda teistes enamlise meelsusega 
väeosades sündis. Samuti suudeti 1, Eesti polgus vähese 


ajaga korda saata hiiglatöö: loodi kõigepealt ümbritse- 
vas kaoses korralik väeosa, millele sarnast ei leidu- 
nud tol ajal, ja tehti kõik Eesti iseseisvuse kättesaami- 
seks. Seda meie aga Eesti tagavara-pataljonis ei näe. 


1. Eesti polgus viis sihile väsimatu energia, armas- 
tus rahvusliku ettevõtte vastu ja vastastikune arusaamine 
omast suurest ja kõrgest ülesandest. . Eesti 'tagavara- 
pataljonis meie seda ei näe. Selle asemel lasevad sõdu- 
rid end paaril ideelisel enamlasel kõige mustemate kihu- 
tustöödega üles kihutada, aitavad eesti vanima hääle- 
kandja ,,Postimehe"” kallal vägivalda tarvitada, ajavad 
ohvitseride kogu laiali, võtavad ohvitseridel sõjariistad 
käest, riisuvad nad paljaks, vangistavad nad ühes selts- 
konnategelastega, mõistavad nende üle kohut, võtavad 
vastu äärmiselt alatuid ja häbematuid resolutsioone, ning 
teevad muid alatuid tempe, mis omased vahest mõnele 
Meksiko röövsõdurite-bandele, aga "mitte eesti rahvus- 
väeosale... 


Eesti tagavara-pataljon andis siiski meie kaitseväele 
vabadussõjas rea vanemaid väejuhte -vastutusrikastele 
kohtadele. Nimetan vaid üht: partisanide pataljoni ees- 
otsas olid leitnandid Julius Kuperjanov ja Jaan 
Unt, ning meie kaitseväe paremad IÖÖkosad — Kuper- 
janovi partisanid ja soomusrongid — võitlesid endiste 
Eesti tagavara-pataljoni ohvitseride juhatuse all. 


Vabadussõjas ülesnäidatud teenete ja vahvuse eest 
on alljärgnevaile end. Eesti tagavara-pataljoni ohvitse- 
ridele ja sõdureile annetatud Vabaduse Ristid: 


Leitnant Julius Kuperjanov (f), nooremleitnant 
Nikolai Piip (f), leitnandid Georg Roosman (f) ja 
Martin Libene (f), alam-kapten Hugo Jürgenson 
(£), Kkolonel-leitnandid Jaan Unt, Aleksander Jaak- 
son ja Arnold Hinnom, kaptenid August Virro ja 
August Kulberg, leitnandid Rudolf Riives, Jaan 
Jürgenson, Leonhard Oesso, Karl Kerberg, Adal- 
bert Luiga ja Hugo Tulnola, ohvitseri-asetäitja 
Peeter Kass, vanem-allohvtitserid Gustav Karlson, 
Johannes Zupson ja hulk teisi. 


KRONOLOOGILISI ANDMEID EESTI TAGAVARA- 
PATALJONIST JA TEMAGA ÜHENDUSES - OLE- 
VAIST SÜNDMUSIST. 


(Vana kalender 1917. a.). 


Mai 7. — Vene sõja- ja mereminister A. F. Kerenski 
kinnitab 1. Eesti polgu. Hiljem ka selle polgu 
tagavara-pataljoni, mis saab aluspõhjaks Eesti ta- 
gavara-pataljonile. 

August 20. — 1. Eesti polgust saadetakse Tartu, 174. 
jal. tag.-polku, sealviibivate eesti sõdurite välja- 
õpetamiseks 20 ohvitseri, 2 arsti ja 1243 sõdurit. 
See on aluspõhi Eesti tagavara-pataljonile. 

September 8. — PÕhja-väerinna tagavaravägede ülem 

kindral Vahrušev teeb Vägede Ülemjuhataja 

korraldusvalitsusele ettepaneku Eesti tagavara- 
pataljoni vormeerimiseks. 

11. — Vägede Ülemjuhataja staabiülem teatab, et 
Ülemjuhataja on nõus Eesti tagavara-pataljoni 
vormeerimisega, 

18. — Ilmub esimene päevakäsk pataljonile aju- 
tise pataljoniülema k.-t. st.-kapten Grossi all- 
kirjaga. Kohal 40 ohvitseri. 


55 19. — Pataljoni majandusülemaks nimetatakse 
staabi-kapten Ernst Vilmansen. 
23. — Pataljoni vanem-arstiks nimetatakse dr. G. 
Krõll. 
Oktoober 12. — Pataljoniülema aj. Kk.-t. st.-kapten 


Gross otsustab 6. roodu laiali saata, sest et sel- 

les roodus enamlaste mõju kõige tugevam. 

13. — Pataljoni üldkoosolek nõuab eelkirjeldatud 

korralduse pärast st.-kapten Grossi ametist ta- 

gandamist. 

15. — Tartu täidesaatev komitee ühes eesti ja läti 

sõduritega korraldab meeleavalduse, nõudes kõike 

võimu nõukogudele. — Pataljoniülema kohale 

asub polkovnik J. Rosenbaum. St.-kapten 

Gross nimetatakse 1. roodu ülemaks. 

E 16. — Pataljoni üldkoosolek nõuab ühel häälel 
1. Eesti polgu ülema polkovnik A. Tõnissoni 
vastutusele võtmist ,,vasturevolutsiooni"” pärast. 

Oktoober 31. — Pataljoni üldkoosolek - tunnustab 


maksvaks nõukogude valitsuse. 


November 11. — Pataljoni koosolek Asutava Kogu 


» 

valimiste selgitamiseks, 

- — Pataljoni koosolek avaldab protesti ohvit- 
seride ,,vasturevolutsiooniliste" . kalduvuste — pä- 
rast ja lubab kõige jõuga toetada nõukogude va- 
litsust. Samal päeval pataljoni üldkoosolekul aru- 
tusel ka ülemate valimise küsimus. 


16.—19. — Viibisid pataljonis XII armee eesti 
sõjaväelaste täidesaatva Komitee esindajad ja tut- 
vunesid pataljoni elu-oluga. 


17. — Konflikt polkovnik Rosenbaumi ja ko- 
missaride nõukogu vahel. 


18. — Konflikt pataljoni staabikirjutajate ja Kko- 
missaride vahel pataljoni staabis. — Enamlased 
tarvitavad vägivalda ajalehe ,.Postimehe” kallal, 
vangistavad tema toimetaja J. Tõnissoni ja 
toimetuse liikmed, kuid eesti sõdurid sunnivad 
neid vabastama, 


19. — Pataljoni komissaride nõukogu otsustas pa- 
taljoni asjaajamist oma kätte võtta, ohvitseride 
kogu ametist tagandada, ,,Postimeest" sulgeda, 


linnavalitsust ja Maleva bürood laiali saata jne., 
samuti rahva julgeoleku kaitseks maale sõja väe- 
salku saata. — Kommertskoolis suur rahvakoos- 
olek, kus suure rahvakogu meeleolu on kõiku- 
matult selle poolt, et kõrgemaks võimukandjaks 
Eestis peab olema Maapäev. 


20. — Pataljoni ja Tartu Eesti liidu poolt tehakse 
otsuseks järgmisel päeval meeleavaldust Eesti po- 
litilise enesemääramise mõtte teostamiseks toime 


panna. — Pataljoni kaks roodu võtavad ,,Bürger- 
musse"” oma alla, kuid on sunnitud sealt enam- 
laste survel jälle lahkuma. — õhtul võtavad enam- 


lased Emajõe sillad, elektrivabriku, postkontori 
J- m. asutised oma alla. Tegevusse asub puna- 
kaardivägi. —— Öösel toimetatakse läbiotsimisi ja 
vangistamisi. 


November 21. — Kell 8 homn. vangistavad eesti ja läti 


enamused sõdurid ..Postimehe” toimetaja J. T5 - 
n1SSON1 ja võtavad ,,Postimehe** oma alla. — Kell 
12 p. eesti seltskondlikkude organisatsioonide ja 
pataljoni rahvuslik meeleavaldus Eesti politilise 
enesemääramise mõtte teostamiseks raekoja ja 
AVanemuise” ees, ning rongikäik läbi linna. -— 
Suur rahvakoosolek p. 1. Krasnojarski kasarmu 
platsil. — Kell 7 oht. vangistab pataljoni 6. enam- 
Une rood pataljoni ohvitserid nende kasiinos. 
Kasarmuis võtavad enamlased eesti rootudelt sõ- 


jariistad käest. — Vangistatakse ka Tartu puhku- 
sele sõitnud 1. Eesti polgu ülem polkovnik A. 
Tõnisson. — Linnas kuulutatakse sõjarevol.- 


komitee poolt sõjaseadus välja. Toimetatakse lä- 
biotsimisi ja vangistamisi. Linn on langenud 
enamlaste hirmuvalitsuse alla. 


22. — Tartu saabuvad komissarid V. Kingis- 
sepp ja E. Meister 300 punakaartlasega. — 
Enamlased katsuvad pataljoni staabis ohvitseride 
asemele panna oma komissare, kuid staabi Kkirju- 
tajad kuulutavad protestistreigi välja. — Õhtul 
tribunaalkohus 38 eesti ohvitseri üle ,,Bürger- 
musses". Mõistetakse Õigeks kõik peale kolme. — 
Öösel viivad punakaartlased J, Tõnissoni ja 
polkovnik A. Tõnissoni Tallinna. 


23. — Tartus kaotatakse sõjaseadus. 

24. — Kella 2—5 p. 1. pataljoni üldkoosolek ,, Va- 
nemuises"; nõutakse polkovnik Rosenbaumi 
]. t. ohvitseride vahialt vabastamist, — Ohtul 


sealsamas tribunaalkohus polk. Rosenbaumi 
ja lipnik Alver II üle, mis lõpeb enamuse 6. 
roodu vahelesegamisega. 


25. — Kokkulepe pataljoni komissaride ja staabi 
kirjutajate vahel; viimased lõpetavad streigi ja 
asuvad uuesti H:ööle. 


25. — Polk. Rosenbaum ja lipnik Alver [II 
vabastatakse vahialt. Jaan Tõnisson vabasta- 
takse Tallinnas vahialt. 


November 29. — Ilmub ,,Homm. Postimehe" esimene 


number. 


Detsember 9. — Õlakute mahakiskumine enamlaste 

poolt Tartus. 


15, — Verine kokkupõrge Tartu raudteejaamas 
sõdurite ja punakaartlaste vahel, — Eelsõjaaegne 
95, Krasnojarski polk tahab Tartu tagasi tulla. — 
Täidesaatev komitee tahab Tartusse vahiteenis- 
tuseks vene polkusid tuua. 


16. — Pataljoni sõdurite, allüksuste komiteede ja 
komissaride ühine koosolek teeb otsuseks hakata 
võitlema -korralageduse ja distsipliini languse 
vastu pataljonis. 


21. — Öösel verine kokkupõrge röövlite ja patal- 
joni sõdurite vahel õppekomando ruumes; surma 
saavad 3 röövlit, vangi langeb üks. 


Vana kalender 1918. a. 


Jaanuar 12. — Kohus leitnant J. Kuperjanovi 


üle õlakute Kandmise pärast. 


21, — Pataljoniülema valimine; valitakse tagasi 
polk.. Rosenbaum. 


Uus kalender 1918. a. 


Veebruar 19. — Täidesaatev komitee kuulutab Tartus 


piiramisseisukorra välja. — Öösel saadetakse van- 
gistatud balti-saksa mõisnikuseisuse liikmed Tar- 
tust ära Petrogradi. — Salajane koosolek eesti 
vanemate sõjaväelaste ja seltskonnategelaste va- 
hel Lossi tän. 


20. — Leitnant Kuperjanov moodustab Tar- 
tus ajutise sÕjanÕukogu ja võtab Emajõe idakalda 
oma alla. Eesti sõdurid võtavad raudteejaama ja 
postkontori oma alla ja takistavad toiduainete 
väljavedu. Tahetakse vangistada ka täidesaatvat 
komiteed, mis aga ebaõnnestub. — Eesti sõdurid 
vabastavad vanglast maakonnavalitsuse esimehe J. 
Jansi. — Enamlased võtavad pantvangiks dr. 0. 


Kalda, eestlased — komissar Gignadse. Õh- 
tul vahetatakse nad üksteise vastu Emajõel. — 
Linn sõjaseisukorras. — Kell 10 oht. tungivad 
enamlased vanglasse, vabastavad 158 vangi ja pa- 
nevad dokumendid põlema. — Öösel põgeneb täi- 
desaatev komitee raudteel Tartust. 


bruar 21. — Tartu linnawalitsus võtab kõik võimu 
kohapeal oma kätte. Linnapea avaldab oma ajaloo- 
lise päevakäsu eesti tagavara-pataljonile ja linna- 
elanikkudele. — Asutatakse rahvamiilits (oma- 
kaitse). 


22. — Ilmub “APostimehe” esimene number. 

23. — Eesti tagavara-pataljon saadetakse laiali, — 
Osa ohvitsere ja sõdureid astub rahvamiilitsasse. 
24. — Kell %11 e. 1. vallutab 300-meheline saksa 
väeosa Tartu linna. Algab saksa okupatsioon. 


